Luhaa Namaadhugai Dhemithibey Meehunnah Suvarugeygai Khaasa Dhorukolhehvey - Dr. Shaheem | Kuhli Habaru\nޟުޙާ ނަމާދު ކުރުންމަތީ ދެމިތިބޭ މީހުންނަށް ސުވަރުގޭގައި ޚާއްޞަ ދޮރުކޮޅެއްވާ ކަމަށް ޑޮކްޓަރ ޝަހީމް ވިދާޅުވެއްޖެއެވެ.\nޑޮކްޓަރ ޝަހީމް މިގޮތަށް ވިދާޅުވެފައި މިވަނީ، ރަމަޟާން މަހުގެ ކޮންމެ ހުކުރު ދުވަހެއްގައި ”ކުއްލި ޚަބަރު“ ފޭސްބުކް ޕޭޖު މެދުވެރިކޮށް ގެނެސްދެމުންދާ ސިލްސިލާ ދަރުސްގައި، 2020 މޭ9ވީ ހުކުރު ދުވަހުގެ ދަރުސްގައެވެ.\nޝަހީމް ވިދާޅުވީ، ރަސޫލާގެ ޙަދީޘް ބަސްފުޅެއްގައިވާ ގޮތުން، ސުވަރުގޭގައި އަލްޟުޙާ ކިޔުނު ދޮރުކޮޅެއް ވާކަމާއި، ޟުޙާ ނަމާދުގައި ދެމިތިބި މީހުން ކޮބާތޯ ގިޔާމަތް ދުވަހުގައި މަލާއިކަތުން ގޮވާލައްވާނެކަމަށާއި، އަދި އެބައިމީހުން ﷲ ގެ ހެޔޮ ރަޙްމަތްފުޅުން އެ ދޮރުކޮޅުން ސުވަރުގެ ވެންނެވުމަށް އެ މަލާއިކަތުން ދަންނަވާނެ ކަމަށެވެ.\nޟުޙާ ނަމާދަކީ، ރަސޫލާގެ ސުންނަތުން ސާބިތުވާ ނަމާދެއް ކަމަށާއި، އެ ނަމާދަކީ ވަރަށް މަތިވެރި ދަރަޖައެއް ލިބިގެންވާ މާތް ނަމާދެއްކަމަށް ރަސޫލާގެ ބަސްފުޅުތަކުންނާއި، އަސްހާބު ބޭކަލުންގެ ވާހަކަފުޅުތަކުން އެނގޭކަމަށްވެސް ވިދާޅުވިއެވެ.\nޟުޙާ ނަމާދު ކުރާ ގަޑިއަކީ، އިރުއެރުމަށްފަހު ހިނދުކޮޅެއް ފަހުން ކުރާ ނަމާދެއްކަމަށް ގިނަ އިލްމުވެރިން ވިދާޅުވާކަމަށާއި، ބައެއް މުފައްސިރުން ފާހަގަކުރާ ގޮތުގައި އެއީ ލޮންސިއެއްގެ މިންވަރު ނުވަތަ ބޮންތިއެއްގެ މިންވަރު ކަމަށެވެ. އެއީ އިރުއެރުމަށްފަހު، ގާތްގަނޑަކަށް 10 މިނެޓާއި 30 މިނެޓަށްވުރެ ފަހެވެ. ޟުޙާ ނަމާދުގެ ވަގުތަކީ، އެވަގުތުން ފެށިގެން އިރު މެދުޖެހުމާ ހަމައަށް ކަމަށާއި، އެންމެ މާތް ގޮތަކީ ވަގުތުގެ ކުރީ ކޮޅުގައި އެ ނަމާދު ކުރުންކަމަށް ގިނަ އިލްމުވެރިން ވިދާޅުވާ ކަމަށެވެ.\nފަތިސްނަމާދު ޖަމާޢަތުގައި ނަމާދުކުރުމަށްފަހު ޒިކުރު ކުރުމުގައި އިނުމަށްފަހު އިރުއެރުމުން2ރަކުއަތުގެ ސުންނަތް ނަމާދެއް ކުރުމުން ޙައްޖާއި ޢުމްރާ ކުރުމުގެ ޘަވާބު ލިބިގެންދާކަމަށް ހަދީޘްފުޅުތަކުން ވެސް ފާހަގަވެފައިވާ ކަމަށާއި، އެ ނަމާދަކީ ޟުޙާ ނަމާދު ކަމަށް އިލްމުވެރިން ބުނާ ކަމަށެވެ.\nޟުޙާ ނަމާދަކީ، ތަޤުވާވެރި މާތް މީހުންގެ ނަމާދެއްކަމަށާއި، އަދި އެ ނަމާދަކީ، މުސްތަޙިއްބު ސުންނަތެއް ކަމަށާއި، އޭގެ މާނައަކީ ކުރުމަށް ބާރުއަޅާފައިވާ އަޅުކަމެއް ކަމަށާއި، ދޫކޮށްނުލަންވީ ވަރުރެ ގަދަވެގެންވާ ސުންނަތެއް ކަމަށްވެސް ޝަހީމް ވިދާޅުވިއެވެ.\nޟުޙާ ނަމާދަކީ، އެތައް ބައިވަރު ޞަދަޤާތެއް ކުރުމުން ލިބޭ ޘަވާބު ލިބޭ ނަމާދެއް ކަމަށާއި، ދިރިދުނިޔޭގައި ހުރިހާ ހިނދެއްގައި3ކަމެއް ކުރުންމަތީ ދެމިތިބުމަށް ރަސޫލާ ވަސިއްޔަތް ކުރައްވާފައިވާ ކަމަށާއި، އެ3ކަމަކީ، ކޮންމެ މަހެއްގެ3ދުވަހު ރޯދަހިފުމާއި، ޟުޙާ ނަމާދު ކުރުން އަދި ނިދުމުގެ ކުރިން ވިތުރީ ކުރުން ކަމަށެވެ.\nޟުޙާ ނަމާދަކީ، ރަސޫލާގެ މައްޗަށް ވާޖިބު ވެފައިވާ ނަމާދެއްކާމާއި، ނަމަވެސް އުންމަތަަށް ވާޖިބު ވެފައިވާ ނަމާދެއް ނޫންކަމަށް ގިނަ އިލްމުވެރިން ވިދާޅުވެފައިވާ ކަމަށާއި، ހަމައެއާއެކު އުންމަތުގެ މައްޗަށް އެ ނަމާދު ވާޖިވު ވެފައިނުވިނަމަވެސް ރަސޫލާގެ ޙައްޤުގައި ޟުޙާ ނަމާދު ކުރުންމަތީ ދެމިހުރުމަށް ގިނަ އިލްމުވެރިން ވިދާޅުވެފައިވެއެވެ.\nޝަހީމް އިތުރަށް ވިދާޅުވެފައިވަނީ، އަސްހާބު ބޭކަލުން ވިދާޅުވާ ގޮތުގައި، ޟުޙާ ނަމާދު ކުރުންމަތީ ރަސޫލާ އަބަދުވެސް ދެމިހުންނެވި ކަމަށާއި، ޟުޙާ ނަމާދު ކުރުންމަތީ ދެމިހުންނަ މީހާގެ ފާފަތައް މާތް ﷲ ފުއްސަވާނެ ކަމަށާއި، އެއީ ކަނޑުގެ ލޮނުގަނޑުގެ ފުންމިނާ ޖެހެންދެން ފާފަ ކުރެވިފައިވާ މީހަކު ވިޔަސް މެއެވެ.\nބައެއް އަސްހާބީ ބޭކަލުން ވިދާޅުވާ ގޮތުގައި، ބައެއް މަޒްހަބު ތަކުގައި ޟުޙާ ނަމާދު ގިނަވެގެން 8 ރަކުއަތް ކުރާ ކަމާއި، ބައެއް މަޒްހަބުތަކުގައި ގިނަވެގެން 12 ރަކުއަތްވެސް ކުރާ ކަމަށާއި، ނަމަވެސް މަދުވެގެން2ރަކުއަތް ކުރުމުން ފުދޭކަމަށާއި، އިތުރު ކުރުމަކީ އަމިއްލަ އިޙްތިޔާރުގަ އޮތް ކަމެއް ކަމަށެވެ.\nޟުޙާ ނަމާދުކުރާއިރު ޟުޙާ ނަމާދުކުރުމަށް ހިތުން ނިޔަތް ގަތުމުން ރަނގަޅު ވާނެކަމަށްވެސް ޝަހީމް ވިދާޅުވިއެވެ. ރަސޫލާގެ ސުންނަތަށް ބަލައި، ގިނަ އިލްމުވެރިން ވިދާޅުވެފައިވަނީ ޟުޙާ ނަމާދު ގޭގައި ކުރުމަކީ އެންމެ ރަނގަޅުގޮތް ކަމަށާއި، ނަމަވެސް ގެއިން ބޭރުގައިވެސް އެ ނަމާދު ކުރެވޭނެކަމަށެވެ.\nސުވާލަކީ ފަތިސްނަމާދު ކޮށްގެން ނިދާފަތެދުވެ މިނަމާދު ކުރެވޭނެތޯ


ވަލީދާއަކީ މިހާރު މަގުމަތީގައި ސަލާންޖަހައިގެން ކައިބޮއި އުޅެންޖެހިފައިވާ އަންހެނެކެވެ. އާދައިގެމަތިން ވަކިލާރިއަކަށް އެދި ސަލާންޖަހަންހުއްޓާ ބައްދަލުވިފިރިހެނަކު އޭނާ އާއިއެކު ސައިބޯން ކެފޭއަކަށް ވަނުމަށް ދަޢުވަތުދިނެވެ.\nވަލީދާގެ ހިތުގައި ޝައްކުތަކެއް އުފެދުނެވެ. އޭނާގެ ނިޔަތަކީ ކޮބައިބާވައެވެ! އެހައި ސްމާޓްކޮށް ހެދުން އަޅައިގެން ހުރި ފިރިހެނަކު މިހައި ފަޤީރު ހެދުމުގައި ހުރި އަންހެނަކަށް އޭނާ އާއިއެކު ސައިބޯން ދައުވަތުދިނީ ކީއްވެގެންބާވައެވެ! އަތަށް ލާރިދީފައި ސައިބޯން ނުބުނީ ކީއްވެގެންބާވައެވެ! އަހަރެން ހުރީ ބަނޑުހައިވެގެން ނޫންކަމަށް އޭނާއަށް ހީކުރެވުނީ ބާވައެވެ!\nމިފަދަ އެތައް ސުވާލުތަކެއް ހިތުގައި އުފެދުނުނަމަވެސް ބަނޑުހައިވެގެންހުރިވަރުން ލިބުނު ދައުވަތު ޤަބޫލުކުރިއެވެ. ކެފޭއަށް ވަނުމުން ގިނަބައަކު ކަޅިއެޅިއެވެ. އެއީ އެހައި ތަފާތު ގޮތަކަށް ހެދުން އަޅައިގެން ތިބި ދެމީހަކު އެކުގައި ތިބުމުންނެވެ.\nސައިބުއިމުގެތެރޭގައި ފިރިހެން މީހާ ސުވާލުކުރިއެވެ. ކުރިން ރެސްޓޯރަންޓެއްގައި މަސައްކަތްކުރިންތޯއެވެ. ޖަވާބުގައި އޭނާ ކިޔައިދިނެވެ. "ރެސްޓޯރަންޓެއްގެ ކޭޝިއަރަކަށް މަސައްކަތްކުރީމެވެ. އެތަނުގެ ވެއިޓަރަކު އަހަރެންގެ ބޮލުގައި އެޅުވި އިލްޒާމެއްގެ ސަބަބުން ވަޒީފާއިން ވަކިކުރީއެވެ. ވައްކަންކުރިކަމުގެ އިލްޒާމްކަމަށްވުމުން އެހެން ތަނަކުންވެސް ވަޒީފާއެއް ނުލިބުނީއެވެ. ސަލާންޖަހަން ޖެހުނީ ކުރާނެ އެއްވެސް މަސައްކަތެއް ނުލިބުމުންނެވެ."\nޒުވާނާ ވަގުތުން އޭނާގެ ބިޒްނަސްކާޑް އަންހެން މީހާއަށް ދިނެވެ. އަދި ބޭނުންނަމަ އޭނާގެ ކުންފުނިން ވަޒީފާއެއް ދޭނެކަމަށް ބުނެފައި ހެދުންގަނެހަދަން ފައިސާކޮޅެއްވެސް ދިނެވެ.\nވައްކަންކުރިކަމުގެ އިލްޒާމް އެޅިފައިހުއްޓައި އެހައި ފަސޭހައިން ވަޒީފާއެއް ދޭން ނިންމި ސަބަބާއިމެދު ސުވާލުކުރުމުން އޭނާ ކިޔައިދިނެވެ.\n"އަހަރެންނަކީ މިރަށުގެ މީހެއް ނޫނެވެ. މީގެ އަހަރުތަކެއްކުރިން މިރަށަށް އައިސް އުޅުނީ މީހެއްގެ ވަޒިފާގައެވެ. އޭނާގެ ވިޔަފާރީގެ ކަންކަމުގައެވެ. އެގޮތަށް އައިސް އުޅުމުގައި އެއްފަހަރު އަހަރެންގެ އަތުން ފައިސާ ހުސްވިއެވެ. ފުރަން އޮތް ދުވަހު ހެނދުނު ސައިބޮވޭނެ ގޮތެއްވެސް ނެތިގެން ރެސްޓޯރަންޓަކަށް ވަނުމުން ބައްދަލުވީ ތިބާ އާއިއެވެ. އަހަރެންގެ ޙާލަތު ބުނެދީފައި ބޮއެލާނެ ސައިތަށްޓަކަށް އެދުމުން ތިބާ އަހަރެންނަށް ހެނދުނުގެ ނާސްތާއެއް ދިނީމުއެވެ.\nދުވަސްތައް ފާއިއތުވެ މިއަދު އަހަރެންނަކީ މިރަށުގައި އަމިއްލަ ވިޔަފާރިކުރާ މީހަކީމެވެ. އަހަރެންނަށް މިވަަގުތުވެސް ވަނީ ސެކެޓްރީއެއް ބޭނުންވެފައެވެ. އެވަޒީފާއަށް ތިބާއަށްވުރެ ޙައްޤުކަން ބޮޑީ ކާކުހެއްޔެވެ؟"\nޢިބްރަތް ޙާޞިލުކުރަންވީ މިފަދަ ކަންކަމުންނެވެ! މީގެ އަހަރުތަކެއް ކުރިން ހައިހޫނުކަމުގައި ހުރި މީހަކަށް އޭނާދިނީ ހެނދުނުގެ ނާސްތާއެކެވެ. އެއިގެ ބަދަލުގައި، އޭނާ މަގުމަތީގައި ސަލާންޖަހާ މީހަކަށް ހުއްޓައި އޭނާއަށް މިއަދު އެލިބުނީ ފުދިގެން ދިރިއުޅެވޭނެ ވަޒީފާއެކެވެ.\nދަތި، ނިކަމެތި ޙާލުގައި ޖެހިފައިވާ މީހެއްގެ ބޭނުމެއް ފުއްދައިދީފި މީހަކަށް މާތް ﷲ ރަޙްމަތް ލައްވަވާނެކަމަށް އޮންނަ ބަސްފުޅު އަރައި އޭނާ އާއި އެހަމަކުރީ އަހަރުތަކެއް ފަހުންނެވެ. އެންމެ ބޮޑަށް ބޭނުންޖެހުނު ވަގުތުއެވެ.\nނިކަން ބުނެބަލާށެވެ! މިފަދަ ހާދިސާތައް ޢިބްރަތަކަށް ނުފުދޭހެއްޔެވެ؟


Shiyam ah aniyaavi massala majileehu ge committe in balanee\nޝިޔާމަށް އަނިޔާވި މައްސަލަ މަޖިލީހުގެ ކޮމިޓީން ބަލަން ފަށަނީ\nމަޖިލީހުގައި ހަމަނުޖެހުން ހިންގައި މެންބަރު އަހުމަދު ޝީޔާމް ތަޅުމުން ބޭރު ކުރުމުން އިދިކޮޅު އެހެން މެންބަރުންނާއެކު ހޮސްޕިޓަލަށް ވަަޑައިގަންނަވަނީ ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nގާނޫނު އަސާސީ އިސްލާހު ކުރުމަށް ދަންވަރުގެ ވަގުތެއްގައި ބޭއްވި ރައްޔިތުންގެ މަޖިލީހުގެ ޖަލްސާގައި އިދިކޮޅު ޕީޕީއެމްގެ ނައިބު ރައީސް، ނައިފަރު ދާއިރާގެ މެންބަރު އަހުމަދު ޝިޔާމަށް އަނިޔާވި މައްސަލަ ބެލުމަށް މަޖިލީހުގެ އިމްތިޔާޒުތަކާއި ސުލޫކުގެ ކޮމިޓީއަށް ފޮނުވައިފި އެވެ.\nއިދިކޮޅު ޕީޕީއެމް / ޕީއެންސީގެ ޕާލިމެންޓްރީ ގްރޫޕްގެ ލީޑަރު، އޭދަފުށި ދާއިރާގެ މެންބަރު އަހުމަދު ސަލީމް (ސައްލެ) ވަނީ މަޖިލީހުގެ ރައީސް މުހައްމަދު ނަޝީދަށް ސިޓީފުޅެއް ފޮނުއްވި އެވެ. އޭގައި އެދިވަޑައިގެންފައިވަނީ ޝިޔާމަށް އަނިޔާ ކުރުމުގައި ބައިވެރިވި މެންބަރުން ހޯދައި ސުލޫކް ކޮމިޓީން ތަހުގީގެއް ކޮށްދިނުމަށެވެ.\nރައީސް ނަޝީދު ވަނީ އެ ސިޓީފުޅު ދިރާސާ ކުރަން މަޖިލީހުގެ ސުލޫކު ކޮމިޓީއަށް ފޮނުވައިފަ އެވެ. މިއަދު މެންދުރުފަހު 2:30 އަށް އެ މައްސަލަ ދިރާސާ ކުރުމަށް އެ ކޮމިޓީގެ ބައްދަލުވުމެއް ވެސް ވަނީ ތަވާލުކޮށްފަ އެވެ.\nރައްޔިތުން މަޖިލީހުގައި ހިނގައިދިޔަ އެ ހަމަނުޖެހުންތަކުގައި ޝިޔާމަށް އަނިޔާވި ފަހުން ރައްޔިތުންގެ މަޖިލީހުގެ ޖަލްސާތަކުގައި އިދިކޮޅު ޕީޕީއެމް / ޕީއެންސީގެ މެންބަރުން ބައިވެރިވެވަޑައެއް ނުގަންނަވަ އެވެ. އެ މެންބަރުން މަޖިލީހުގެ މަސައްކަތްތަކުގައި ބައިވެރިވެވަޑައިގަތުމަށް ރައީސް ނަޝީދު ވަނީ އެދިވަޑައިގެންފަ އެވެ.\nމަޖިލީހުގެ މެންބަރެއްގެ ނަން އިއްވުމުން ތަޅުމަށް ނެރުމަށް އޮންނަނީ ސާޖެންޓް އޮފް އާމްސް މެދުވެރިކޮށެވެ. ނަމަވެސް އެ ޖަލްސާގައި އެމްޑީޕީގެ މެންބަރުންތަކެއް ވެގެން ޝިޔާމް ނެރުމުން، އެއީ މަޖިލީހުގެ ގަވާއިދާ ވެސް ހިފާލަށް ކުރެވުނު ކަމެއް ކަމަށް ބުނެ ގިނަ ފާޑުކިއުންތައް އެމްޑީޕީއަށާއި ރައީސް ނަޝީދަށް އަމާޒުވެފައިވެ އެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ޕީޕަލްސް ނޭޝަނަލް ކޮންގްރެސް - ޕީއެންސީ އަހުމަދު ސަލީމް ޕޮލިޓިކްސް އަހުމަދު ޝިޔާމް


Galaxy Note 10 and 10Plus Raajjey gai - 247.mv\n06:34 PM, Saturday 17, April 2021\nގެލެކްސީ ނޯޓް 10 އަދި 10+ ރާއްޖޭގައި\nދިރާގުން ގެލެކްސީ ނޯޓް 10 އަދި 10+ ޕްރީއޯޑަރަށް ހުޅުވާލުން-- ފޮޓޯ: ދިރާގު\nEshal 13:56 PM, Saturday 24, August 2019\nސެމްސަންގްގެ އެންމެ ފަހުގެ ޕްލޭގްޝިޕް ފޯނު، ގެލެކްސީ ނޯޓް 10 އަދި 10+ ދިރާގުން ރާއްޖޭގައި ރަސްމީކޮށް ތަޢާރަފުކޮށް ޕްރީ އޯޑަރަށް ހުޅުވާލައިފިއެވެ. މި ދެ ފޯނު ތަޢާރަފުކޮށްފައިވަނީ ދިރާގު ހެޑް އޮފީހުގައި ބޭއްވި ޚާއްސަ ހަފުލާއެއްގައެވެ.\nސެމްސަންގް ނޯޓް ސީރީޒަކީ ސެމްސަންގ ފޯނުތަކުގެ ތެރެއިން އެންމެ ފުރިހަމަ އަދި "ޕަވަރ ޔޫސަރސް" މެދުގަ އެންމެ މަގުބޫލު ފޯނު ސީރީޒް އެވެ.\nދިރާގުން ބުނީ، ގެލެކްސީ ނޯޓް 10ގެ ފޯނުތައް ތަފާތު2ކުލައެއްގައި މިފަހަރުގެ ޕްރީއޯޑަރ ކުރުމަށް ލިބިގެން ދާނެ ކަމަށެވެ. އެއީ އޯރާ ގްލޯ އަދި އޯރާ ބެލްކެވެ.\nނޯޓް ފޯނާއި ސެމްސަންގެ އެހެނިހެން ފޯނުތަކާއި ތަފާތުކޮށްދެނީ ފޯނުގައި އެކުލެވޭ 'އެސް ޕެން' ފީޗާރތަކެވެ. މިފަހަރު ސެމްސަންގުން ތައާރަފްކުރި އެސް ޕެންގައި 'އެއަރ ގެސްޗަރ' ނުވަތަ ރިމޯޓް ކޮންޓްރޯލް ކުރެވޭ ފީޗާރއެއް ބޭނުންކޮށްފައިވެއެވެ. މި ފީޗަރ ބޭނުންކޮށްގެން ފޯނުގެ ސްކްރީންގައި އަތްނުލައި ފޯނުގެ ތަފާތު ފަންކްޝަންތައް ބޭނުން ކޮށްލެވޭނެއެވެ.\nނޯޓް 10+ގައި 4300 މިލިއޭމްޕްއަވަރ ބެޓްރީއިން މުޅިދުވަހުގެ ޗާރޖު ހިފަހައްޓާއިރު 30 މިނެޓުގެ ރެތޭގައި 70% އަށް ޗާޖްކޮށްލެވޭ ފާރސްޓް ޗާޖިންގ ފީޗަރ އެކުލެވިގެންވެއެވެ.\nދެން އެންމެ ފާހަގަކޮށްލެވެނީ ނޯޓް10+ގެ5ކެމެރާއެވެ. އެއީ 1 ފްރަންޓް ކެމެރާ އާއި4ބެކް ކެމެރާ އެވެ. މީގެ އިތުރުން ޑިސްޕްލޭއަށް ބަލާލާއިރު ނޯޓް 10ގެ ފޯނުތަކުގައިވެސް ވަނީ ސެމްސަންގްގެ ހިތްގައިމު އިންފިނިޓީ އޯ ޑިސްޕްލޭއެވެ. އަދި މިނޫންވެސް ތަފާތު އިނޮވެޓިވް ފީޗާރސް މިފަހަރުގެ ނޯޓް 10 ފޯނުތަކުގައި ފެނިގެންދާނެއެވެ.\nދިރާގު ގެލެކްސީ ނޯޓް ސެމްސަންގ ސްމާޓް ފޯން ޓެކްނޮލޮޖީ\nދިވެހީންނަށް ރަޝާއަށް ދެވޭނީ ހަމައެކަނި ޑައިރެކްޓް ފްލައިޓުގައި\nބީއެމްއެލްގެ ލީގަލް އެންޑް ކޯޕަރޭޓް އެފެއާޒްގެ ޑައިރެކްޓަރަކަށް އުސްތާޛާ ސަމާހު\nފްރީ ޑީކޯޑަރަކާއެކު ދިރާގު ޓީވީ ހިލޭ ގުޅައިދޭ ޕްރޮމޯޝަނެއް\nދިރާގުން ރާއްޖޭގައި 5ޖީ ތައާރަފުކޮށްފި!


PHOTO GALLERY: B. Fehendhooge dhiriulhun | Mihaaru\nފޮޓޯގެލަރީ / ލައިފްސްޓައިލް\nދިރިއުޅުމުގެ މައިގަނޑު އަސާސީ ޚިދުމަތްތައް އެކަށީގެންވާ ގޮތެއްގައި ލިބެން ނެތް، ބ. ފެހެންދޫ ރައްޔިތުން، ތަރައްގީގެ ވަސީލަތްތައް ހުރި އެހެން ރަށަކަށް ބަދަލުވާން ބޭނުންވިޔަސް، އެކަން ހަގީގަތަކަށް ވާނެ ދުވަހެއް ނޭނގޭ. ތައުލީމާއި ސިއްހީ ހިދުމަތް ހޯދުމަށް ދާންޖެހެނީ ޑިންގީ ފަދަ ކުދި އުޅަނދުތަކުގައި ކައިރީގައި އޮންނަ ގޮއިދު އަށް.\nފެހެންދޫ ކުއްޖަކު އޭނާގެ ގޭދޮށުގައި އޮތް ވިނަގަނޑެއްގައި ފުޓްބޯޅަ ކުޅެނީ. ދިރިއުޅުމުގެ ވަސީލަތްތައް ހުރި ރަށަކަށް ބަދަލުވާން މި ރަށުގެ މީހުން ބޭނުންވޭ. ފޮޓޯ: އަހްމަދު އަބްދުﷲ ސައީދު/މިހާރު\nބ. ފެހެންދޫގެ މަގެއް. މީހުންކޮޅު މަދުކަމުން، ދުވާލުގެ ވަގުތުތަކުގައި ވެސް މަގަކުން މީހަކު ފެންނަނީ ވަރަށް މަދު ފަހަރެއްގައި. ފޮޓޯ: އަހްމަދު އަބްދުﷲ ސައީދު/މިހާރު\nހުކުރު ނަމާދު ކޮށްގެން ފެހެންދޫ ހުކުރު މިސްކިތުން މީހުން ނުކުންނަނީ. ދިރިއުޅުމުގެ ވަސީލަތްތައް ހުރި ރަށަކަށް ބަދަލުވާން މި ރަށުގެ މީހުން ބޭނުންވޭ. ފޮޓޯ: އަހްމަދު އަބްދުﷲ ސައީދު/މިހާރު\nފެހެންދޫ ދޭލިޔާގޭ މުސްތަފާ އިދުރީސް، އޭނާގެ ފިހާރައިގައި އިނދެ "މިހާރު" އަށް އިންޓަވިއު ދެނީ. އޭނާ ދެކޭ ގޮތުގައި ދިރިއުޅުމުގެ ފެންވަރު މަތިވާނީ ވަސީލަތްތައް ހުރި އެހެން ރަށަކަށް ބަދަލުވެވިގެން. ފޮޓޯ: އަހްމަދު އަބްދުﷲ ސައީދު/މިހާރު\nފެހެންދޫގައި ކުރިން ހިންގި ސްކޫލް: ކުދިންކޮޅު މަދުވުމުން މި ސްކޫލް ބަންދުކޮށް މި ރަށުގެ ދަރިވަރުން މިހާރު ކިޔަވަން ދަނީ ކައިރީގައި އޮންނަ ގޮއިދު އަށް. ފޮޓޯ: އަހްމަދު އަބްދުﷲ ސައީދު/މިހާރު\nބ. ފެހެންދޫ އަތިރިމައްޗާއި ފަޅުތެރެ. ލަފައިފުރޭނެ ފަސޭހަ އިންތިޒާމެއް ނެތުމުން ރަށުގެ ރައްޔިތުން ބޭނުންވަނީ އެހެން ރަށަކަށް ބަދަލުވާން. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ އަންހެނުންތަކެއް ހުކުރު ދުވަހެއްގެ ހަވީރު ނުކުމެ ރަށުގެ އަތިރިމަތި ކުނިކަހަނީ. ރަށުގެ ސާފުތާހިރު ކަމަކީ މި މީހުން އެންމެ އިސްކަން ދޭ ކަންތައް. ފޮޓޯ އަހްމަދު އަބްދުﷲ ސައީދު/މިހާރު\nފެހެންދޫގައި އެންމެ ފުޅާ ދާއިރާއެއްގައި ހިންގާ ގެސްޓް ހައުސް. ދިރިއުޅުމުގެ ވަސީލަތްތައް ހުރި ރަށަކަށް ބަދަލުވާން މި ރަށުގެ މީހުން ބޭނުންވޭ. ފޮޓޯ: އަހްމަދު އަބްދުﷲ ސައީދު/މިހާރު\nބ. ފެހެންދޫގައި ހިންގާ އެންމެ ބޮޑު ގެސްޓް ހައުސް. އާބާދީ ކުޑަޔަސް ތަރައްގީ އަށް މަސައްކަތް ކުރަން ރައްޔިތުންގެ ބޭނުންވޭ. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ އާއި ގޮއިދުއާ ދެމެދު ދަތުރު ކުރާ ޑިންގީއެއް. ފަޅު ފުންކޮށްފައި ނެތުމުން ދަތުރުފަތުރަށް ބޭނުންކުރަން ޖެހެނީ މިފަދަ ކުދި އުޅަނދުތައް. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ ދަރިވަރުންތަކެއް ސްކޫލަށް ދިއުމަށްޓަކައި ގޮއިދު އަށް ދާން ފާލަން ދޮށަށް ދަނީ. މި ރަށުގައި ދިރުއުޅުން މި ކުދިންނަށް ވަނީ މަޖާ ކަމަކަށް. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ ކުދިންތަކެއް ގޮވައިގެން ގޮއިދޫ ސްކޫލަށް ޑިންގީއެއްގައި ބެލެނިވެރިންތަކެއް ދާން ތައްޔާރުވެގެން. ދިރިއުޅުމުގެ ވަސީލަތްތައް ހުރި ރަށަކަށް ބަދަލުވާން މި ރަށުގެ މީހުން ބޭނުންވޭ. ފޮޓޯ: އަހްމަދު އަބްދުﷲ ސައީދު/މިހާރު\nބ. ފެހެންދޫގެ އަންހެން ދެ ދަރިވަރަކު ސްކޫލަށް ދިއުމަށްޓަކައި ގޮއިދު އަށް ދާން ޑިންގީގައި. މި ރަށުގައި ދިރުއުޅުން މި ކުދިންނަށް ވަނީ މަޖާ ކަމަކަށް. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ ދަރިވަރުންތަކެއް ސްކޫލަށް ދިއުމަށްޓަކައި ގޮއިދު އަށް ދާން ޑިންގީ އަށް އަރައި ތިބެ ޓެބަކުން ގޭމް ކުޅެނީ. މި ރަށުގައި ދިރުއުޅުން މި ކުދިންނަށް ވަނީ މަޖާ ކަމަކަށް. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ ދަރިވަރުންތަކެއް ކިޔެވުމަށް ޑިންގީއެއްގައި ގޮއިދު އަށް ދަތުރު ކުރަނީ. ދިރިއުޅުމުގެ އަސާސީ ހިދުމަތްތައް ފަސޭހައިން ލިބެން ނެތަސް، މި ރަށުގައި ދިރުއުޅުން މި ކުދިންނަށް ވަނީ މަޖާ ކަމަކަށް. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ އަތިރިމައްޗާއި ފަޅުތެރެ. ދިރިއުޅުމުގެ ވަސީލަތްތައް ހުރި ރަށަކަށް ބަދަލުވާން މި ރަށުގެ މީހުން ބޭނުންވޭ. ފޮޓޯ: އަހްމަދު އަބްދުﷲ ސައީދު/މިހާރު\nބ. ފެހެންދޫ ގެއެއް. އަސާސީ ހިދުމަތްތައް އެކަށީގެންވާ ގޮތެއްގައި ނެތުމުން ރަށު މީހުން ބޭނުންވަނީ ވަސީލަތްތައް ހުރި އެހެން ރަށަކަށް ބަދަލުވާން. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ އަތިރިމައްޗާއި ފަޅުތެރެ. ލަފައި ފުރޭނެ ފަސޭހަ އިންތިޒާމެއް ނެތުމުން ރަށު މީހުން ބޭނުންވަނީ ވަސީލަތްތައް ހުރި އެހެން ރަށަކަށް ބަދަލުވާން. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ އަންހެނަކު، އަވީލާފައި ހުރި ކަނަތަކެއް ނަގަނީ. މި ރަށު މީހުން ބޭނުންވަނީ ބިން ބޮޑު އެހެން ރަށަކަށް ބަދަލުވާން. ފޮޓޯ އަހްމަދު އަބްދުﷲ ސައީދު/މިހާރު\nބ. ފެހެންދޫ ގްރޭޑް 10ގެ ދަރިވަރު މުހައްމަދު ޝިނާން ލަތީފް، ހުސްވަގުތުގައި ސްކޭޓް ކޮށް މަޖާކޮށްލަނީ. ރަށުގެ ތަރައްގީ އަށް މާ ބޮޑު ކަމެއް ނުކުރެވޭ އިރު، ގިނަ މީހުން އެދެނީ އެހެން ރަށަކަށް ބަދަލުވާން. ފޮޓޯ: އަހްމަދު އަބްދުﷲ ސައީދު/މިހާރު\nބ. ފެހެންދޫގައި ފެނަކަ އިން ހިންގާ އިންޖީނުގެ. ރަށުގެ ތަރައްގީ އަށް މާ ބޮޑު ކަމެއް ނުކުރެވޭ އިރު، ގިނަ މީހުން އެދެނީ އެހެން ރަށަކަށް ބަދަލުވާން. ފޮޓޯ: އަހްމަދު އަބްދުﷲ ސައީދު/މިހާރު


ޙަޔާތުގެ ބައިވެރިޔާއަށް ނިކަމެތިކޮށް ހިތައި ހަރުކަށި އަމަލުކުރުމަކީ ޖާހިލުންގެ ސިފައެއް! އެހައިމެ ފިނޑި ސިފައެއް!: މުފްތީ މެންކް\nޙަޔާތުގެ ބައިވެރިޔާ ނިކަމެތިކޮށްލައި، ބައިވެރިޔާއަށް ނިކަމެތިކޮށް ހިތައި އަދި ހަރުކަށި އަމަލުކުރުމަކީ ޖާހިލުންގެ ސިފައެކެވެ. ބައެއް މީހުން އެކަން ކުރަނީ އެމީހުންގެ ބާރުގަދަކަން ދެއްކުމަށެވެ. ނަމަވެސް އެކަމުގެ ސަބަބުން އެމީހަކަށް ލިބޭނީ އިތުރު ނިކަމެތި ކަމެވެ. އެންމެންނަށް ހާމަވެ އެނގިގެންދަނީ ވެސް އެމީހެއްގެ ނިކަމެތި ކަމެވެ. އެހެނީ ހަޤީޤީ ބާރު ހުރި މީހަކު އެމީހަކަށްވުރެ ބަލިކަށި މީހަކަށް އަތް އިސްކުރުމަކީ ކުރާނެ ކަމެއް ނޫނެވެ. ހަމަ އެފަދައިން ހެޔޮކޮށް ހިތަން ޖެހޭ މީހަކު ނިކަމެތިކޮށް ހިތުގައި ޖެއްސުމަކީވެސް ކުރާނެ ކަމެއް ނޫނެވެ.\nގިނަ ފަހަރު މިފަދަ މައްސަލަތައް ކުރިމަތިވެ އަނިޔާ ލިބެނީ އަންހެނުންނަށެވެ. ފިރިހެނުންނަށް މިފަދަ މައްސަލަތައް ކުރިމަތިވަނީ ވަރަށް މަދުންނެވެ. މިއީ އަންހެނުންނަށްވުރެ އެތައް ގުނައަކަށް ބާރު ގަދަ ފިރިހެނުން ލަދުގަންނަން ޖެހޭނެ ކަމެކެވެ. ހަމަ އެފަދައިން އަނބިންނާއި ދަރިންގެ ބެލެނިވެރިކަމާއި ހަވާލުވެހުރި މީހެއްގެ ހައިޞިއްޔަތުން ލަދުވެސް ގަންނަން ޖެހޭނެ ކަމެކެވެ. އެފަދަ އަމަލުތައް ކުރަނީ މިފަދަ އެއްވެސް ކަމަކަށް ހޭލުންތެރިކަމެއް ނެތް މީޙުންނެވެ. އެމީހުންނަކީ ޖާހިލުން ކަމަށް ބުނެވޭ އެއް ސަބަބަކީވެސް އެއީއެވެ.\nމިފަދަ އަމަލުތައް ކުރުމަކީ ﷲ ތަޢާލާ އެންމެ ރުހިވޮޑިނުގަންނަވާ ކަންކަމުގެ ތެރޭގައި ހިމެނޭ ކަންކަމެވެ. ﷲ ތަޢާލާ ރުހިވޮޑި ނުގަންނަވާ ކަންކަން ކުރުމަކީ އެމީހަކަށް ހުރިހާ ގޮތަކުންވެސް މުޞީބާތްތައް ކުރިމަތިވާނެ ކަމެކެވެ. އެހެންކަމަށްވާއިރު މިފަދަ ޙާލަތަކަށް އަމިއްލައަށް ވެއްޓިގަތުމަކީ އެމީހެއްގެ ޖާހިލުކަން ހާމަވެގެންދާ ދެވަނަ ސަބަބެވެ.\nވީމާ ފިރިން ކަމުގައިވީނަމަވެސް އަދި އަނބިން ކަމުގައިވީނަމަވެސް ހަޔާތުގެ ބައިވެރިވާއަށް އޯގާތެރިވާށެވެ! ހިތުގައި ޖެއްސުމާއި އަނިޔާކުރުން ފަދަ އެއްވެސް ކަމެއް ނުކުރާށެވެ! އެބާވަތުގެ ކަންކަން ކުރާނަމަ ދެމީހުންގެ ގުޅުން ދާނީ ހީނަރުވަމުންނެވެ. އަދި ވަރި ގިނަވާ އެންމެ ބޮޑު ސަބަބަކީވެސް އެއީއެވެ.\nކަމެއް ދިމާވި ނަމަވެސް ރުޅި އިސްކުރުމަކީ އެމީހާގެ ދަހިވެތިކަމުގެ ބޮޑުކަން އަނގައިދޭ ކަމެކެވެ. ރުޅިއަކީ ހައްލު ހޯދަން މަސައްކަތްކޮށް ހައްލެއް ނުފެނުމުން އެންމެފަހުން ބޭނުންކުރަން އޮންނަ ހަތިޔާރު ކަމަށް ހަދާށެވެ. ވީމާ ރުޅިއަކީ ފުރަތަމަ ބޭނުންކުރާ ހަތިޔާރަށް އެއްގޮތަކަށްވެސް ހަދައިގެން ނުވާނެއެވެ. ހަމަ އެއާއިއެކު މައްސަލަތައް ޙައްލުކުރަން ބޭނުންކުރާ ހަތިޔާރަކީ އޯގާތެރިކަން ކަމުގައި ހަދައިފިނަމަ ގިނަ މައްސަލަތައް ޙައްލުކުރެވޭނެއެވެ.\nކަމެއް ދިމާވާއިރަށް ރުޅި އިސްކުރާނަމަ އެކަމުން އެނގިގެންދަނީ އެމީހަކު ނަމާދުކޮށް ރޯދަހިފައި އަދި ކީރިތި ޤްރްއާން ކިޔަވައި ޞަދަޤާތްދީ ހެދިނަމަވެސް އެކަންކަމުގެ ސަބަބުން ތިމާއަށް ލިބެން ޖެހޭ ރޫޙާނީ ފައިދާ ނުލިބޭ ކަމެވެ. އަޅުކަން ކުރުމުން ލިބެނެން ޖެހޭ ރޫޙާނީ ފައިދާ ލިބެމުން ނުދާނަމަ ޤަބޫލުކުރަން ޖެހޭނީ އެމީހަކު އިބްލާޙްކުރަންޖެހޭ ގިނަ ކަންތައްތަކެއް އެބަހުރި ކަމެވެ. އެކަންކަމަސް ވިސްނައި އަވަހަށް އަމަލުތައް އިޞްލާޙްކުރަން އަވަސްވެގަންނާށެވެ!


BREAKING: Vaccine Jahaigen Niyaavi Meehaa Ge Anbimeehaa Ves Maru! - Vaguthu\nކޮވިޑް-19 އިން ރައްކާތެރިވުމަށް އިންޑިއާގެ ސީރަމް އިންސްޓިޓިއުޓް އިން އުފެއްދި ކޮވިޝީލްޑް ވެކްސިން ޖެހި ފަހުން ނިޔާވި ދިވެހިމީހާގެ އަނބީމީހާ ވެސް އެ ވެކްސިން ޖެހި ފަހުން މިރޭ ނިޔާވެއްޖެއެވެ.\nކޮވިޑް-19 އާ ދެކޮޅަށް އުފެއްދި "ކޮވިޝީލްޑް" ވެކްސިން ރާއްޖޭގައި ޖަހަން ފަށާފައި ވަނީ މި މަހުގެ އެއް ވަނަ ދުވަހުން ފެށިގެންނެވެ. އެންމެ ފުރަތަމަ ވެކްސިން ޖެހި މީހުންގެ ތެރޭގައި ފްރަންޓްލައިންގައި މަސައްކަތް ކުރި މީހުންނާއި އުމުރުން ދުވަސްވީ މީހުން ހިމެނެއެވެ.\n"ވަގުތަށް" އެނގިފައިވާ ގޮތުގައި، ވެކްސިން ޖެހި ފަހުން ނިޔާވެފައި ވަނީ އުމުރުން 82 އަހަރުގެ އަންހެނެކެވެ. އޭނާއަކީ އިއްޔެ ވެކްސިން ޖެހި ފަހުން ނިޔާވި 93 އަހަރުގެ ފިރިހެން މީހާގެ އަނބިމީހާއެވެ.\nނިޔާވި އަންހެން މީހާ އަށް ވެކްސިން ދިނީ މިދިޔަ ބުދަ ދުވަހުގެ ވަގުތެއްގައެވެ.\nއެނގިފައިވާ ގޮތުގައި އަންހެން މީހާ ވެކްސިން ޖެހި ފަހުން ހުން އައިސް ވަރަށް ބޮޑަށް ބަލިވިއެވެ. އަދި އޭނާގެ ހާލު ސީރިއަސްވެގެން ގައްދޫ ސިއްހީ މަރުކަޒަށް ގެންގޮސް ފަރުވާދޭން ފެށީ މިއަދު ހެނދުނުގެ ވަގުތެއްގައެވެ.\nއެމީހާ ނިޔާވީ ގދ. ތިނަދޫގައި ހުންނަ ޑރ. އަބްދުއް ސަމަދު މެމޯރިއަލް ހޮސްޕިޓަލަށް ގެންދަން މަސައްކަތް ކުރަނިކޮށެވެ.\nއެމީހާއަކީ ވެސް ސިއްހީ މައްސަލަތަކުގެ ސަބަބުން ބަލި އެނދުގައި އޮންނަ މީހެއް ކަމަށްވެއެވެ.\nނަމަވެސް މި މީހާގެ މަރާ ގުޅިގެން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ނުވަތަ ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން އަދި ވަކި އެއްޗެއް ހާމައެއް ނުކުރެއެވެ. އެކަމަކު، މިރޭ ބާއްވާ އެޗްއީއޯސީގެ ޕްރެސް ކޮންފަރެންސްގައި މިކަމާ ގުޅޭ މައުލޫމާތު ހާމަ ކުރާނެ ކަމަށް ބެލެވެއެވެ.\nކޮވިޑް-19 އިން ރައްކާތެރިވުމަށް ވެކްސިން ޖެހި ފަހުން ނިޔާވި ދިވެހި ފިރިހެން މީހާގެ މަރު މިހާރު ދަނީ ތަހުގީގު ކުރަމުންނެވެ. އެޗްޕީއޭ އިން އިއްޔެ ކުރި ޓުވީޓެއްގައި ވިދާޅުވީ ނިޔާވި އުމުރުން 93 އަހަރުގެ ފިރިހެން މީހާއަކީ ސިއްހީ އެތައް މައްސަލައެއްގެ ސަބަބުން ބަލި އެނދުގައި އޮންނަތާ 10 އަހަރުވެފައިވާ މީހެއް ކަމަށެވެ. އެމީހާއަށް ވެސް ކޮވިޝީލްޑް ވެކްސިންގެ ފުރަތަމަ ޑޯޒް ދިނީ މިދިޔަ ބުދަ ދުވަހުއެވެ.\nމި މީހާ ނިޔާވި ސަބަބު ދެނެގަތުމަށްޓަކައި ކުރަން ޖެހޭ ކަންކަން ކުރަމުންދާ ކަން ފާހަގަކޮށް އެޗްޕީއޭ އިން ވިދާޅުވީ މަރު އަދި އެ ނޫން ވެސް ބޮޑެތި ބަލިތަކަކީ ކޮންމެހެން ވެކްސިނާ ގުޅުން ހުރި ކަމަކަށް ނުވުމަކީ އެކަށީގެންވާ ކަމެއް ކަމަށެވެ.\nދުނިޔޭގެ ބޮޑެތި ބައެއް ގައުމުތަކުގައި ވެސް ކޮވިޑް ވެކްސިން ޖަހާ ފަހުން، ބައެއް މީހުން ދުނިޔެ ދޫކޮށް ގޮސްފައިވެއެވެ. ރާއްޖެ އާއި ދުނިޔޭގެ އެކިކަންކޮޅުތަކުގައި ހަލުވިކަމާ އެކު ފެތުރެމުން އަންނަ އިރު، މި ބަލިން ރައްކާތެރިވުމަށް ހުރިހާ ގައުމެއްގައި ވެސް ޖަހަނީ ވެކްސިނެވެ. ދުނިޔޭގެ މަޝްހޫރު ވެކްސިންތަކުގެ ތެރޭގައި ކޮވިޝީލްޑް، ފައިޒާ، ސިނޯފާމް އަދި ރަޝިއާ އިން އުފެއްދި ވެކްސިން ހިމެނެއެވެ.\nކޮވިޑް-19 އިން ދިފާއުވުމަށް ވެކްސިން ދިނުމުން ހުން އައުމާއި ގައިގަ ރިއްސުމާއި ވަރުބަލިވުން ފަދަ ކަންކަން ކުރިމަތިވާތީ ބައެއް ގައުމުތަކުގައި އުމުރުން ދުވަސްވީ މީހުންނަށް ވެކްސިން ނުދެއެވެ. ރާއްޖޭގައި ވެސް ދެމުން ގެންދާ އޮކްސްފޯޑް އާއި އެސްޓްރާޒެނެކާގެ ވެކްސިން ޖަރުމަންވިލާތުގައި އުމުރުން ދުވަސްވީ މީހުންނަށް ނުދޭގޮތައް ވަނީ ނިންމާފައެވެ. އިންޑޮނޭޝިއާގައި ވެސް އުމުރުން ދުވަސްވީ މީހުންނަށް ވެކްސިނެއް ނުދެއެވެ.\nރާއްޖެ އިން މިހާތަނަށް 64،048 މީހުންގެ ގަޔަށް ވަނީ ކޮވިޝީލްޑް ވެކްސިންގެ ފުރަތަމަ ޑޯޒް ޖަހައިފައެވެ. ކަމާބެހޭ ފަރާތްތަކުން އިރުޝާދު ދީފައިވާ ގޮތުގައި ވެކްސިންގެ ދެ ވަނަ ޑޯޒް ޖަހާނީ ފުރަތަމަ ޑޯޒް ޖަހާތާ އަށް ހަފްތާ ފަހުންނެވެ.\nރާއްޖޭގައި ކޮވިޑް-19 އަށް ފައްސިވެފައިވާ މީހުންގެ އަދަދު 18،000 އަށް ވުރެ މައްޗަށް އަރާފައިވާ އިރު، މި ބަލީގައި 60 މީހުން ވަނީ ނިޔާވެފައެވެ.\nފެބުރުއަރީ 20, 2021 20:38\nއަަނެއް ކާ ކޮވިޝީލްޑް ގެ ނަމުގައި މީހުން މަރާ ވެ ކްސިންވެސް ހުރެދާނެ . ބަލާބަލަ ރަނގަޅުއެއްޗެއްތޯ؟؟\nފެބުރުއަރީ 20, 2021 21:31\nފެބުރުއަރީ 20, 2021 20:49\nޖެހީމައި މަރުނުވާ ވައްތަރެއްގެ ވެކްސިނެއް ހުރޭތަ؟\nފެބުރުއަރީ 20, 2021 22:42\nޒަހަރުކޮޅެއް ބޯލާފައި ތިހެން ބުނަންވީނު " މަރުނުވާ ވައްތަރެއްގެ ޒަހަރެއް ހުރޭހޭ "\nފެބުރުއަރީ 21, 2021 05:44\nބީތާޔާ އެހެންވީރުޖެހުމުގެ ބޭނުމަކީ ކޮބާ\nފެބުރުއަރީ 20, 2021 20:58\nހީވާގޮތުން ވެއްޖެއިޔާ 65ގެ މީހުންނަށް ދޭ................................................................\nފެބުރުއަރީ 20, 2021 21:04\nފެބުރުއަރީ 20, 2021 21:15\n2 ޑޯޒަށް ވާވަރަށް އެއްފަހަރާ ވެކްސިން ޖަހަނީތަ؟ ވެކްސިން ޖަހަން ތިބޭ މީހުންގެ ތަޖުރިބާއަށްވެސް ބަލަން ވާނެ.. ހަމަ އިއްޔެ މެންދުރު ސުކޫލް ނިންމާފަ އަންނަ ކުއްޖާއަށް ވާނުވާ ގިނަ ފަހަރު ނޭނގޭ..\nފެބުރުއަރީ 20, 2021 21:16\nއެއީ ވެކްސިން ދީގެން ނިޔާވި މީހެއްކަން ކިހިނެއްތޯ ހޯދީ؟ މިހާރު ވެކްސިންދީފައި އެތިބަ 60 ހާސް މީހުންވެސް ދެން މަރުވާނީ ވެކްސިން ދިން ފަހުން. އަޅުގަޑު ހަމަ ހައިރާން ވެއްޖެ.\nފެބުރުއަރީ 20, 2021 21:19\nއިންޑިއާއިން ދޭންބާ ހިލޭ ރަނގަޅު އެއްޗެއް !؟\nފެބުރުއަރީ 20, 2021 22:04\nތި ދެ މަރުގެ ހަގީގަތް ސާފުވީމަ ނޫނީ ނުކެރޭނެ ވެކްސިން ޖަހާކަށް. މަވެސް މީ 60 އަހަރުގެ މުސްކުޅިއެއް. ދުނިޔޭގެ ބައެއް ގައުމުތަކުން މުސްކުޅިންނަށް ތި ވެކްސިން ނުދެނީ ސަބަބެއް އޮވެގެން ކަމަށް ވެދާނެ.\nފެބުރުއަރީ 22, 2021 23:01\nޙާދަ މޮޅޭ ކިނބޫ ބޭބެ.\nފެބުރުއަރީ 20, 2021 22:14\nލިޔުން ކިޔާލުމުން އަދި އެޗެޕީއޭގެ ބަސމަގު ހުރިގޮތުން ވަރަށް ބޮޑަށް ވެކްސިން ދިފާއުކޮށް، މީހާގެ ބަލިމޑުކަމާއި އުމުރަށް ބްލޭމް ވާގޮތައް ވާހަކަ ހުރިކަން ފާހަގަވޭ.\nފެބުރުއަރީ 20, 2021 23:26\nތިޔައީ އިންޑިޔާ މީހުން ދިރާސާކުރަން ފޮނުވައިގެންއުޅޭ އެއްޗެއް މޮޔަބަޔެއްކަން އެނގޭ ދިވެހި ދައުލަތާ ހަވާލުބެގެންތިބީ ދުނިޔޭގެ އެއްވެސް ތަހުޒިބީ ބަޔަކު ނުޖަހާނެ ތިޔެއް ޖަރުމަނު ފުރާންސް އިޓަލީ އެމެރިކާ ޗައިނާ ޖަޕާން އެފްރިކާގެ ގައުމުތަކަކުން ކެރަފާސް ވެކްސިނެއް ނުޖަހާނެ ހުދު މަވެސް ތިޔެއްނުޖަހާނަން\nފެބުރުއަރީ 20, 2021 23:55\nއިއްޔެ ފިރިމީހާ، މިއަދު އަނބިމީހާ... އެހާ އާންމު ގޮތެއްނޫން މީ!!!! މުސްކުޅި އާބާދީ ނައްތާލުމާއި ދުނިޔޭގެ އާބާދީ މަދުކުރުމަކީ މާކުރިނފެށިގެންވެސް ބަޔަކު ގަދައަޅާ މަސައްކަތް ކުރާ ކަމެއް.\nފެބުރުއަރީ 21, 2021 00:19\nމިވަގުތު އެއްމެ ރަނގަޅުވާނީ ދުނިޔޭގެ އެހެން ގައުމުތަކުންވެސް ހެދިހެން އިތުރު ދިރާސާކުރަން ތި ވެކްސިން ހުއްޓާލިއްޔާ.\nފެބުރުއަރީ 21, 2021 01:17\n10 އަހަރު އެނދުމަތީގަ އޮތްމީހެއް. އަންހެނުންވެސް އެނދުމަތީގަ. އެމީހުނަކަށް ބޭރަށް ނުދެވޭ. ދެން ކީއްކުރަންތަ އެމީހުން ގަޔަށް ވެކްސިން ޖަހަންވީ؟ އެގޭ އެހެން މީހުން ގަޔަށް ޖެހީނަ އެ ދެމަފިރިންނާހަމަޔަށް ވައިރަހެއް ނާންނާނެއްނު؟ ﷲ އެ ދެމަފިރިންގެ ފުރާނަޔަށް ހެޔޮ ރަހްމަތް ލައްވާ ދުވަރުގެ މިންވަރު ކުރަށްވާނދޭވެ. އާމީން\nފެބުރުއަރީ 21, 2021 01:41\nއެންމެން މަރާ ހުސް ކޮށްފަ ޤައުމު ޙަވާލު ކުރަނީ ކީ ނޫންބާ\nފެބުރުއަރީ 21, 2021 01:49\nއެ ދެމަފިރިންނަކީ ވެކްސިން ދިނުމުގެ ކުރިންވެސް ހަމަ ދުނިޔޭގައި ތިބިކަން ނޫން ދެވަނަ ހާލެއް ނެތް ފަދަ ގޮތަކަށް ތިބި ބަޔެއް. މާނަ އަކީ އަމިއްލަ ބާރުގަ އެއްވެސް ހަރަކާތެއް ނެތި ވާހަކަ ނުދެއްކި އެނދުމަތި ވެފަ ތިބި ދެމީހެއް. އެފަދަ ޙާލުގައި ތިއްބާ ވެކްސިން ދިންއިރު ވިސްނާލިބާ!\nފެބުރުއަރީ 21, 2021 08:53\nއެޗްޕީއޭއިން ޑޮކްޓަރުން މެދުވެރިކޮށް އެކިގޮތްގޮތަށް މިވެކްސިންގެ މޮޅުވާހަކަ ދައްކުވާ ކޮންމެހެންވެސް ވެކްސިން ޖަހަން އެދަނީ މަސައްކަތް ކުރަމުން. ހީވާކަހަލަ މިވެކްސިން ނުޖަހާ ހުއްޓާ މަރުވެއްޖެނަމަ އެމީހަކު ސުވަރުގެ އަށް ނުވަދެވޭނެހެން. އެހެންވީމާތާ ބަލިހާލު ބޮޑުވެގެންގޮސް އަދުތޯ މާދަންތޯ ވެފައި ތިބި މީހުނަށް އެވަރަކުން މި ވެކްސިން ޖަހަން އެޗްޕީއޭއިން އެ ތެޅިބާލަނީ.\nފެބުރުއަރީ 21, 2021 08:32\nއުމުރުން 92 އަހަރުގެ މީހަކަސް ވެކްސިން ދިނީ ކީއްކުރަންބާ!!!.\nފެބުރުއަރީ 21, 2021 08:56\nވެކްސިން ދިން މީހަކު ސީރިއަސް ހާލަތަކަށް ނުދާކަމަށް ނަޒުލާ ބުނިއަޑު އެހިން.\nފެބުރުއަރީ 21, 2021 09:01\nތަފާތުއެކި ބަލިތައް ހުރި މީހުނަށް ވެކްސިން ދިންފަހުން މަރުވެއްޖެނަމަ މަރުވީ ވެކްސިންގެ ސަބަބުންކަމެއް ޔަގީނެއް ނުކުރެވޭ. އެކަމަކު ތަފާތުބަލިތައް ހުރި މީހުނަށް ކޮވިޑް ޖެހުމަށްފަހު މަރުވެއްޖެނަމަ ކޮވިޑްޖެހިގެން މަރުވިކަން ޔަގީން. މީއަރަތެއްނޫންތަ؟ ނަޒުލާމެން ހީކުރަނީ ތިމާމެން ނޫން އެހެންމީހުންނަކީ މޮޔައިންކަމަށްތަ؟\nފެބުރުއަރީ 21, 2021 09:43\nވެކްސިން ޖުހިފަހުން މަރުވީމަ އެބުނީ ވެކްސިން ޖަހައިގެންމަރުވިއްޔޭ. ނުޖަހާ ހުއްޓާ މަރުވިނަމަ ބުނާނީ ވެކްސިން ނުޖެހީމަ މަރުވިއްޔޭ. ދެން މި ގައުމުގަ ވާނީ މުޅިންވެސ ވެކްސިން މަރު ތޯއްޗެއް.. މަގޭ ނަޒަރުގަ އެހާ ބޮދަށް ބަލިވެ އުޅޭ މުސްކުޅިނނަކަށް މި ޖަހާނެ ކަމެއް ނެތް.. ކޮންމެ ވެކްސިން އަކީވެސް ސައިޑް އިފެޗްޓް ހުންނަ އެއްޗެއް..\nފެބުރުއަރީ 21, 2021 10:24\nމުސްކުޅި ބަލި ވެފަ ތިބޭ ބައެއް ގަޔަށް ވެކްސިން ޖަހާނީ ގަސްތުގަ އެމީހުންނަށް އިތުރު ތަކްލީފްތަކެއް ދިނުމަށް. ވެކްސިން ޖެހިފަހުން ހުންއައިސް އުނދަގޫވާ ވާހަކަ އެ ބުނަނީ. މުސްކުޅިންނަަށް ހުމާ ކެއްސުމާ އެކި އެކި އުދަގޫތަކުން ހަށގަނޑު ދިފާއުކުރަން އުނދަގޫވާނެ. ވީއިރު ވެކްސިން ދީގެން ގަސްތުގަ އެމީހުންނަަށް ތިޔަ އަނިޔާކުރަނީ. އަޅެ މިރާއްޖެގަ ސިއްޙީ މީހުން އެވަރުވެސް ވިސްނާނުލަނީތަ. އެދުމަތިވެފަ ގޭގައި ރައްކާތެރިކޮން ތިބޭ ބައެއް ގަޔަަަށް ވެކިސިން މި ދެނީ ވެކްސިން ގިނަވީތަ.\nފެބުރުއަރީ 21, 2021 11:43\nމީގެން ވެސް ދޭހަ ކޮއްދެނީ ރާއްޖޭގައި ތިބީ ތަނެއް ދޮރެއް ނޭނގޭ ގަނާރު ވާނުވާ ބުރާންތި ޑޮކްޓަރުންނާއި ހެލްތު ވޯކަރުން ކަން... ހެޔޮވެސް ނުވާނެ ދޯ މުސްކުޅި މުސްކުޅި މީހުނަށް މާބައިވަރު ތަހުލީލުތަކެއް ކުރެވިފައި ނެތް ވެކްސިނެއް ދޭން... އަދި އެއީ މާލެއިން ބެރު ރިސްކެއްވެސް ނެތް ރަށެއްގައި ހުރި މީހެއް... ކީއްކުރާކަށް އެމީހާއަށް ވެކްސިން ދޭންވީކީ... ކިހާ ދެރަކަމެއް. މިކަހަލަ ކަންތައްތަކާއޭ މަމެން ރުޅި އަންނަނީ...\nފެބުރުއަރީ 21, 2021 21:54\nތިޔަވެކްސިނުން ކުރާފައިދާ އަކީ އަވަހާ މުސްކުޅިވުމާއި މުސްކުޅިން އަވަހާ މަރުވުމެވެ. މިވަގުތު ދިވެހިރާއްޖޭގައި ހިންގާ މެގް ޕުރޮޖެކްޓަކީވެސްމީ . ހީހީ ހަލާކު މަނުވީ ކިރިޔާ ރައްޔިތުންނޭ ވިސްނާލަބަލަ މީވެސް ގައުމެކޭ ބޭކާރު5އަހަރު މީތާ ބޭނުނަވާގޮތަކީ މިވެރިންބާލަންހިގާބަލަ ބާލައިގެންނޫނީ ނެތޭ ކުރިމަގެއް މިވެރިން ބާލާ ފަ ރާއްޖެއިންބޭރުގަ ބައިތިއްބާފާ ރާއްޖެ ތަރައްގީކޮއްފާ ގެންނާނީ ހިގާބަލަ ދާން މިވެރިން ބާލަން\nފެބުރުއަރީ 23, 2021 02:18\nމަރުވި އަންހެން މީހާއަކީ ފިނޭންސް މިނިސްޓަރުގެ މާމަ. އެހެންވީމާ މިނިސްޓަރ އަމީރުގެ މާމަ އާއިކާފަ ނިޔާވުމުގެ ހިތާމައިގަ ބައިވެރިވެ އަމީރަށް ތައުޒިޔާ ފޮނުވަން.\nފެބުރުއަރީ 23, 2021 11:29\nތިބުނާ މީހާގެ ޝަރުޢީ ކާފައެއް ނުހުރެޔޯ..! ލޮލް\nފެބުރުއަރީ 23, 2021 07:45\nޢިންޑިއާ އިން އުފެއްދިޔަސް މި ކޮވިޝީލްޑް އަކީ އޮކްސްފޯޑް ޔުނިވަސިޓީ ގެ އަސްޓްރާ ވެކެންޒާ ވެކްސިން. ޢެތަކެއް ތަހުލީލް ތަކެއްފަހު ނެރެފައިވާ ވެކްސިން އެއް. ޙުރިހާ ކަމެއްގަ އަހަރެމެންގެ ވާހަކަ ދެއްކުން ރަގަޅުކުރަން ވެއްޖެ. ދުނިޔޭގަ ބާކީ ތިބި އެންމެންނަކީ ގޯސް ބަޔަކައް ނުހަދާ، ދުނިޔޭގަ އެންމެންވެސް އެއްބައިވަންތަ ކަމާއެކު އަޅާލައިގެން އުޅޭ ބައެއްކަމައް ދެކެން ޖެހޭ. ނޭގޭ ވާހަކަ ދައްކާ ފަތުރާ ފިތުނަ ފަސާދަ އައް ނުހަދަމާތޯ. ﷲ ތައާލާ ހުރިހާ ކަމެއް މޮޅައް ދެނެވޮޑިގެންވޭ. ސަލާމް


Member Shiyamge mahchah theyo vakkankurevvikamuge thuhumathuthakeh\nމެންބަރު ޝިޔާމްގެ މައްޗަށް އެފްއެސްއެމްއިން ތެޔޮ ވައްކަންކުރެއްވިކަމުގެ ތުހުމަތުތަކެއް\nއެހެން ވިދާޅުވީ ނައިފަރު ދާއިރާގެ ހަގީގީ ބޭނުންތަކަށް މިސަރުކާރުން ވިސްނާފައިވަނީ ކިހާވަރަކަށްތޯ ސުވާލު އުފައްދެވުމުން ރައްދެއްގެ ގޮތުގައި\nކ. މާލެ | 14 ނޮވެންބަރ 2019 | ބުރާސްފަތި 19:02 | 25,206\nނައިފަރު ދާއިރާގެ މެމްބަރު އަހުމަދު ޝިޔާމް - މަޖިލިސް\nފިއުލް ސަޕްލައި މޯލްޑިވްސް (އެފްއެސްއެމް) އިން ތެޔޮ ވައްކަންކޮށް، ވަގު ވިޔަފާރި ކުރި ކަމުގެ ތުހުމަތު ތަކެއް ނައިފަރު ދާއިރާގެ މެމްބަރު އަހުމަދު ޝިޔާމްގެ މައްޗަށް ދާންދޫ ދާއިރާގެ މެމްބަރު ޔައުޤޫބް ޢަބްދުﷲ ކުރައްވައިފިއެވެެ.\nނައިފަރު ދާއިރާގެ ހަގީގީ ބޭނުންތަކަށް މިސަރުކާރުން ވިސްނާފައިވަނީ ކިހާވަރަކަށްތޯ ޝިޔާމް ސުވާލު އުފައްދަވާ ދެއްކެވި ވާހަކައަށް ރައްދުދެއްވަމުން މެމްބަރު ޔައުޤޫބް ވިދާޅުވީ ފާއިތުވި ސަރުކާރުގައި އެފްއެސްއެމް އިން ތެޔޮ ވައްކަންކޮށް، ވަގު ވިޔަފާރި ކޮށް ބަޖެޓު ހުސްނުކޮށްލި ނަމަ ނައިފަރު ދާއިރާ ތަރައްޤީ ވީސް ކަމަށެވެ.\nމެމްބަރު ޔައުޤޫބް ވާހަކަ ދައްކަވަމުން ގެންދެވިއިރު އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ގެންދެވީ ނިޒާމީ ނުކުތާއަށް ފުރުސަތު ނުދެއްވުމުން އެކަމާ އަޑުގަދަ ކުރައްވަމުން ކަން ފާހަގަކޮށްލެވެއެވެ. މަޖިލީހުގެ ރައީސް ވަނީ ރޮޒެއިނާއަށް މަޖިލީހުގެ ޤަވާއިދަށް ހުރުމަތްތެރިކޮށް ހިތުމަށް އެދި ނަސޭހަތްތެރިވެފައެވެ. ނަސޭހަތް ގަބޫލު ނުކުރައްވާ އަޑުގަދަކުރެއްވުމުން ވަނީ މެންބަރު ރޮޒެއިނާގެ ނަންއިއްވާފައެވެ.\nޔައުޤޫބް ވަނީ 2018 ވަނަ އަހަރު، ނައިފަރު ދާއިރާގެ މެންބަރު އެފްއެސްއެމް އިން ތެޔޮ ވައްކަންކުރައްވާ، ވަގު ވިޔަފާރި ކުރައްވާ ކަމަށް ތުހުމަތު ކުރައްވާފައެވެ.\n"ނައިފަރު ދާއިރާގައި، އަދި ނައިފަރުގައި މިއަށް ވުރެ މާބޮޑުތަނުންވެސް ހަގީގަތުގައިވެސް މަޝްރޫއުތައް ކުރިއަށް ގެންދެވުނީސް 2018، 18 ވަނަ މަޖިލީސް، ޚާއްސަކޮށް 2018 ވަނަ އަހަރު ނައިފަރު ދާއިރާގެ އިއްޒަތްތެރި މެންބަރު މި ރާއްޖޭގެ އެފްއެސްއެމްއިން ތެޔޮ ވަގަށް ނަގައިގެން ވަގު ވިޔަފާރި ކުރަމުންގޮސް ރާއްޖޭގެ ބަޖެޓު ހުސްކޮށް ނުލި ނަމަ އަޅުގަނޑަށް ހީވަނީ މިއަށް ވުރެ ބޮޑުތަނުން ނައިފަރުގައި ބޮޑެތި މަޝްރޫއުތައް އިންތިހާ އަށް ހިނގަމުންދާނެ ކަން"\n18 ވަނަ ރައްޔިތުންގެ މަޖިލީހުގެ ވެސް ނައިފަރު ދާއިރާގެ މެމްބަރުކަން ކުރެއްވީ 19 ވަނަ ރައްޔިތުންގެ މަޖިލީހުގައި ވެސް އެ ދާއިރާގެ މެމްބަރުކަން ކުރައްވާ އަހުމަދު ޝިޔާމެވެ.\nޔައުޤޫބް ވިދާޅުވީ އެމްޑީޕީއަކީ ވަޢުދުވާ ޕާޓީއެއް ކަމަށާއި އަދި ވާ ވައުދުތައް ފުއްދާ ޕާޓީއެއް ކަމަށެވެ. އަދި ބަޖެޓު ބެހިގެންދާ ގޮތަށް ބަލާލާއިރު ތަރައްޤީގެ މަޝްރޫއުއެއް ނުހިނގާނެ އެއްވެސް ރަށެއް 2020 ވަނަ އަހަރު ނިމިގެންދާއިރު ނޯންނާނެ ކަމަށެވެ. މިއިން ޒަމާނެއްގައިވެސް އެއްވެސް އިރެއްގައި ނައިފަރުގައި ނުކުރާ ވަރަށް ތަރައްޤީގެ އެއްވެސް ،މަޝްރޫއެއް ނުހިންގާވަރަށް އެތައް ގުނައެއް ބޮޑުކޮށް މި ސަރުކާރުން 2020 ވަނަ އަހަރުވެސް އަދި މި ދައުރުގައި ވެސް ކުރަމުންގެންދާނެ ކަމަށެވެ.


ޝަރުޢީދާއިރާ ރޭވިފައިވާގޮތާއި ކޮމިޝަންގެ މަސައްކަތްތައް އަންގައިދިނުމަށް މާލޭގެ ސާނަވީ ސްކޫލުތަކަށް އަމާޒުކޮށް މަޢުލޫމާތު ދިނުމުގެ ބައްދަލުވުމެއް ބާއްވައިފި | Judicial Service Commission\nޝަރުޢީދާއިރާ ރޭވިފައިވާގޮތާއި ކޮމިޝަންގެ މަސައްކަތްތައް އަންގައިދިނުމަށް މާލޭގެ ސާނަވީ ސްކޫލުތަކަށް އަމާޒުކޮށް މަޢުލޫމާތު ދިނުމުގެ ބައްދަލުވުމެއް ބާއްވައިފި\nޝަރުޢީދާއިރާ ރޭވިފައިވާގޮތާއި ޖުޑީޝަލް ސަރވިސް ކޮމިޝަންގެ މަސައްކަތްތައް ޢާންމުނަށް އަންގައި ދިނުމަށް ހިންގާ ޕްރޮގްރާމްގެދަށުން މާލޭގެ ސާނަވީ މަދަރުސާތަކަށް އަމާޒުކޮށް މަޢުލޫމާތު ދިނުމުގެ ބައްދަލުވުމެއް ބާއްވައިފިއެވެ.\nމި ބައްދަލުވުން ފައްޓަވައިދެއްވީ ޖުޑީޝަލް ސަރވިސް ކޮމިޝަންގެ ރައީސް އަލްފާޟިލް ހަސަން އަފީފެވެ. ބައްދަލުވުން އިފުތިތާހުކޮށްދެއްވުމުގެ ގޮތުން ކޮމިޝަންގެ ރައީސް ދެއްކެވި ވާހަކަފުޅުގައި މިހާރު ޢަމަލްކުރަމުންދާ ޤާނޫނުއަސާސީން ތިންބާރުވަކިވެފައިވާވުމަކީ ރައްޔިތުންނަށް އެކަމުގެ ސަބަބުން ރައްކާތެރިކަމާއި ހިމާޔަތް ލިބޭނެކަމެއްކަން ފާހަގަކުރެއްވިއެވެ.\nއެގޮތުން އަދުލުއިންޞާފު ގާއިމުކުރުމުގެ ދާއިރާއަކީ ރައްޔިތުންގެ އިތުބާރާ ޔަޤީންކަން ލިބިފއިަވާ ދާއިރާއަކަށް ވުމުގެ މުހިންމުކަމާއި އަދި މިއަދުގެ ކިޔަވާކުދިންނަކީ މާދަމާ މިދާއިރާގެ މަސައްކަތްތަކާ ހަވާލުވެ، ހިންމުގެ ޒިންމާނަގަންޖެހޭނެ ފަރާތްތައްކަމަށްވާތީ ކިޔަވާކުދިންނަށް މިމަޢުލޫމާތުތައް އެނގިފައި އޮތުމުގެ މުހިންމުކަމުގެ މައްޗަށް އަލިއަޅުވާލެއްވިއެވެ.\nޖުޑީޝަލް ސަރވިސް ކޮމިޝަންގައި ކުރިއަށް ގެންދިއަ މިބައްދަލުވުގައި ޝަރުޢީދާއިރާ ރޭވިފައިވާގޮތާއި، ޖުޑީޝަލް ސަރވިސް ކޮމިޝަންގެ މަސައްކަތްތަކާގުޅޭގޮތުން ކުދިންނަށް މަޢުލޫމާތުދިނެވެ.\nމި ބައްދަލުވުމުގައި މާލޭ އިންގްލިޝް ސްކޫލް، ގަލޮޅުމަދަރުސާ، މާފަންނު މަދަރުސާގެ އިތުރުން އަމީރު އަޙުމަދުން ދަރިވަރުން ބައިވެރިވިއެވެ.\n4 އެޕްރީލް 2009


Sarukaarun Hushahalhaifaivaa Bajetaaimedhu MDP in Dhekolhu Hadhanee Raeesaai Dhekolhuverikan Dhakkan - vNews.mv\nޖުމްހޫރީ ޕާރޓީގެ ލީޑަރ ގާސިމް އިބްރާހިމް\nސަރުކާރުން ހުށަހަޅާފައިވާ ބަޖެޓާއިމެދު އެމްޑީޕީން ދެކޮޅުހަދަނީ ރައީސާއި ދެކޮޅުވެރިކަން ދައްކަން\nދައުލަތުގެ ބަޖެޓަކީ ރައްޔިތުންގެ މަންފާއަށް ހުށައަޅާ އެއްޗެއް\nޖާދުﷲ ސައީދު 06 November 2019, 02:03\nދައުލަތުން ހުށަހެޅި ބަޖެޓާއި މެދު ރައްޔިތުންގެ މަޖިލީހުގައި ބަޔަކު ދެބަސްވުން އުފައްދަނީ ސަރުކާރަށް ފާޑު ކިޔައި ސަރުކާރުން ކުރާ މަސައްކަތްތަކާމެދު ރައްޔިތުންގެ ހިތުގައި ޝައްކު އުފައްދަން ކަމަށް ރައްޔިތުންގެ ޚާއްޞަ މަޖިލީހާއި ކުރީގެ މަޖިލީހުގެ ރައީސްކަން ކުރައްވައިފައިވާ އަދި ޖުމްހޫރީ ޕާރޓީގެ ލީޑަރ އޮނަރަބަލް ޤާސިމް އިބްރާހީމް ވިދާޅުވެއްޖެއެވެ.\nޖޭޕީން ބުނަމުންދާ އެންމެންގެ ޖުމްހޫރީ ޕާރޓީއަށް މެމްބަރުން ސޮއިކުރުމުގެ ރަސްމިއްޔާތުގައި ޤާސިމް ވިދާޅުވީ އެމަނިކުފާނުގެ ސިޔާސީ ޙަޔާތްޕުޅުގައި ޤައުމަށް ކޮށްދެއްވިހާ މަސައްކަތްޕުޅަކީ ޤައުމު ކޮށްދޭ ކަމަކަށް ނުބައްލަވައި ކުރައްވަމުން ގެންދެވި މަސައްކަތްޕުޅުތަކެއް ކަމަށެވެ.\nދިވެހިރާއްޖޭގެ ރަދުންނާއި ރައީސުން ފިޔަފައި އެއްވެސް ބޭފުޅަކަށް ލިބިވަޑަނުގަންނަވާ ފުރަތަމަ ޝަރަފް ކަމުގައިވާ ދިވެހި މާލިއްޔަތުގެ ސިއްކަ ލިބިވަޑައިގެންފައިވާ ޤާސިމް އިބްރާހީމް ވިދާޅުވީ އެމަނިކުފާނުގެ މާލީ ވަޒީރު ކަމުގައި ފުރަތަމަވެސް ދައުލަތަށް ދެއްވީ ހަމަހަމަ ބަޖެޓެއް ކަމަށެވެ. އެގޮތުން ލިބިވަޑައިގަތް އެމްއެމްއޭގެ ގަވަރުނަރުކަމާއި ދިވެހިރާއްޖެއިން ދުނިޔޭގެ މާލީ އިދާރާއާއި ވޯލްޑް ބޭންކުގެ ގަވަރުނަރުކަމާއިއެކު ދިވެހި ދައުލަތަށް ކޮށްދެއްވި މަސައްކަތްޕުޅު މިއަދުވެސް ފެންނަން އެބަހުރި ކަމަށެވެ. އަދި އެކަމުގެ ނަތީޖާއެއްގެ ގޮތުން މިއަދު ދައުލަތުގެ ބަޖެޓު ބޮޑު ކުރެވިފައިވަނީ އޭރު ރައްޔިތުންނަށް ކޮށްދޭންޖެހޭ ކަންތައްތަކެއް ހުރިކަން ސާބިތު ކޮށްދެއްވައި އެކަން ފެއްޓެވީމާ ކަމަށް ޤާސިމް ވިދާޅުވިއެވެ.\nއަދި މިއަދުގެ ރައީސުލް ޖުމްހޫރިއްޔާކަމަށް އިބްރާހީމް މުޙައްމަދު ޞާލިޙު ގެންނަވައި ކޮށްދެއްވަން ވަޢުދުވެ ވަޑައިގެންފައިވަނީ އޭރުވެސް އަދި މިއަދުވެސް ރައްޔިތުންނަށް ކޮށްދޭން ޖެހޭ ކަންތައްތައް ކަމަށެވެ.\nއަޅުގަނޑުމެން އެންމެން މަސައްކަތްކޮށްގެން އެމަނިކުފާނު ރައީސުލް ޖުމްހޫރިއްޔާކަމާ ޙަވާލުވެ ވަޑައިގެން އަނިޔާލިބެމުންދިޔަ ހުރިހާ އެންމެން މިހާރު އަނިޔާތަކުން ސަލާމަތްވެ މިހާރު އެމަނިކުފާނު ވެވަޑައިގަތް ވަޢުދުތައް ފުއްދުމާ ދިމާއަށްދާއިރު ލަސްވެގެންނޯ، މިހާރު 37 ބިލިއަން ރުފިޔާއަށް ބަޖެޓު ހުށަހެޅީމާވެސް ކަމަކު ނުދިޔަ. 20 ބިލިއަން ރުފިޔާ ލިބުނީމާވެސް ކަމަކު ނުދިޔަ. ދަންނަވަންތޯ،5ބިލިއަން ރުފިޔާ ދިވެހި ދައުލަތުގެ ބަޖެޓުގެ ގޮތުގައި ހުށަހެޅިގެން ދިޔައީ 2005 ވަނަ އަހަރު. ރައީސް މައުމޫނުގެ ވެރިކަމަށް 27 އަހަރު ދުވަހުގެ ތެރޭގައި5ބިލިއަނާހަމައަށް އާދެވުނީ އެއީ ބެލެންސް ބަޖެޓެއް. އޭގެ މާނައަކީ ޑެފިސިޓެއްވެސް ނެތް. ސަރޕްލަސްއެއްވެސް ނެތް." ޤާސިމް އިބްރާހީމް\nޤާސިމް ވިދާޅުވީ ދިވެހި އާބާދީ ދަނީ ދުވަހެއް ދުވަހަކަށް ބޮޑުވަމުން އަދި ހީކުރާވަރަށްވުރެ މާބާރަށް ކަމަށެވެ. މީހުންގެ ބޭނުންތައް ދުވަހެއް ދުވަހަކަށް ދަނީ އިތުރުވަމުން ކަމަށާ އެހެންވީމާ ރައީސުލް ޖުމްހޫރިއްޔާ އަންނަ އަހަރަށް ހުށަހެޅުއްވީ 37 ބިލިއަން ރުފިޔާގެ ބަޖެޓެއް ކަމަށެވެ.\nއެހެން ނަމަވެސް އެމްޑީޕީން އޭރުވެސް އިޙުތިޖާޖުކުރި ފަދައިން މިއަދުވެސް އެބޭފުޅުން ގެންދަވަނީ އެ ބަޖެޓާމެދު ހިތްޕުޅު ހަމޖެހިވަޑައިނުގެން ކަމަށެވެ.\nރައީސުލް ޖުމްހޫރިއްޔާ ވެވަޑައިގެންފައިވާ ވަޢުދުތައް ފުއްދަވައިދެއްވުމަށްޓަކާ އެމަނިކުފާނު ބަޖެޓެއް ހުށަހެޅުއްވި. 37 ބިލިއަން ރުފިޔާ. ހުށަހެޅުއްވީމާ އެމްޑީޕީ ބޭފުޅުންނަށް ކަންބޮޑުވެއްޖެ. ކީކޭތޯ ބުނާނީ ކޮން ވާހަކައެއްތޯ ދައްކާނީ. ރައީސުލް ޖުމްހޫރިއްޔާ ވެވަޑައިގެންފައި ހުރި ވަޢުދުތަކާ އެއްޗެހި ޙާޞިލްވިޔަ ނުދޭންވެގެން ސަރުކާރުން މަސައްކަތްކުރާވަރު ސްލޯވެގެންނޭ ، މާލަހޭ ކިޔައިގެން މިވާހަކަ ދައްކައިގެން ތަޅުވައި ފޮޅުވައިގަނެގެންވެސް ގަހެއްގަ އިންނަ އަނބު ބިނދެލާހެން ރައީސުލް ޖުމްހޫރިއްޔާ ވައްތައިލަން، ބަލަ އެހެނެއް އެކަމެއް ނުވާނެ." ޤާސިމް އިބްރާހީމް\nޤާސިމް އިބްރާހީމް ވަނީ މިއަދު ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙު އެމްޑީއެން އުވައިލެއްވުމަށް ނިންމެވީތީ އެމަނިކުފާނަށް ޝުކުރުއަދާކުރައްވައި މިސަރުކާރު ދެހެއްޓުމުގައި ރައީސަށް އެއްބާރުލުން ދެއްވާނެ ކަމަށް ކުރީންވެސް ތަކުރާރު ކުރެއްވި ވާހަކަފުޅު ފަށްފަށް ކުރައްވައިފައެވެ.\nއެމްޑީޕީގެ ބޭނުމަކީ ނަސީދު ވެރިކަމަށް ގެނައުން ހީވަނީ އެކަން އެގޮތަށް ކުރާނެހެން


PCR test akaa nulaa B. Atholhuge7rashakah mihaaru dhathuru kureveyne\nޕީސީއާރް އާ ނުލާ ބ. އަތޮޅުގެ ހަތް ރަށަކަށް ދަތުރުކުރެވޭނެ\nއޭދަފުށީ ބަނދަރުމަތީ ބަޔަކު ހަރަކާތްތެރިވަނީ– ފޮޓޯ/ ދިފްލާ\nއެޗްޕީއޭން ކަނޑައަޅާފައިވާ މިންގަނޑަށް ވެކްސިން ފުރިހަމަ ކުރި 28 ރަށަކަށް ޕީސީއާރް ޓެސްޓަކާ ނުލާ ދަތުރު ކުރުމަށް ހުއްދަ ދީފިއެވެ.\nއެޗްޕީއޭން ވަނީ މިއަދުން ފެށިގެން ވެކްސިން ޖެހުމުގެ އާބާދީގެ 90 ޕަސެންޓް މީހުން ވެކްސިންގެ ދެ ޑޯޒު ފުރިހަމަކޮށްފައިވާ ރަށްރަތަކަށް ޓެސްޓް ހެދުމަކާ ނުލާ ދަތުރު ކުރުމަށް ހުއްދަ ދީފައެވެ. އެގޮތުން އެ މިންގަނޑަށް ވާސިލުވެފައިވާ 28 ރަށެއް އެބައޮތް ކަމަށް އެޗްޕީއޭ އިން ބުނެއެވެ.\nއޭގެ ތެރޭގައި ބ. އަތޮޅުން ވެކްސިން ފުރިހަމަ ކުރި ރަށްތަކުގެ ތެރޭގައި ހިމެނެނީ ފެހެންދޫ، ފުޅަދޫ، ދޮންފަން، ކިހާދޫ، އޭދަފުށި، ބ. މާޅޮސްގެ އިތުރުން ކަމަދޫ އެވެ.\nމި ރަށްތަކުގެ 12 އަހަރުން މަތީގެ އާބާދީގެ 90 ޕަސެންޓް މީހުން ވެކްސިން ފުރިހަމަ ކޮށްފައިވާއިރު، 65 އަހަރުން މަތީގެ މީހުންގެ 90 ޕަސެންޓް މީހުން ވެސް ވެކްސިން ފުރިހަމަކޮށްފައިވެ އެވެ. އަދި، މީގެތެރެއިން ގެސްޓްހައުސްތައް ހުންނަ ރަށްރަށުގެ ގެސްޓްހައުސްތަކުގެ މުވައްޒަފުންގެ 95 ޕަސެންޓް މީހުން ވެސް ވަނީ ވެކްސިންގެ ދެ ޑޯޒު ފުރިހަމަކޮށް، 14 ދުވަސްވެފަ އެވެ.\nހެލްތު މިނިސްޓްރީން ބުނީ މި ގޮތަށް އުސޫލު ބަދަލުކުރި ނަމަވެސް އެއަށް އަމަލުކުރާނީ އެ ރަށްރަށުން އެ މީހަކު ދަތުރުކުރާ ރަށުގެ ކޮންމެ ހަފުތާއަކު ނަގާ ސާމްޕަލްގެ ނިސްބަތަށް ބަލާފައިކަމަށެވެ. އެގޮތުން ޕޮޒިޓިވިޓީ ރޭޓު ފަސް ޕަސެންޓަށްވުރެ ދަށް ވާން ޖެހޭނެކަމަށް އެ މިނިސްޓރީން ބުންޏެވެ.\nމި މަހުން ފެށިގެން ކޮވިޑް-19 ވެކްސިން ފުރިހަމަ ނުކުރާ މީހުންނަށް ދަތިވާނެހެން ގިނަ ފިޔަވަޅުތަކެއް އެޅުމަށް ސަރުކާރުން ވަނީ ނިންމާފައެވެ.


އަންހެނުންގެ ޙައްޤުތަކުގެ ޙަޤީޤަތް 29 – DhiSalafiyyah\nމައިންބަފައިންނަށް ހެޔޮކޮށް ހިތުމަކީ، ތިބާގެ ދަރީން ތިބާއަށް ހެޔޮކޮށް ހިތުމަށް މެދުވެރިވާ، އަދި ދަރިން އިޞްލާޙުވާނޭ ކަމެވެ. ދުނިޔޭގެ ކަންތައްތައް ހިނގާ އުޞޫލަކީ، ތިމާ ކުރާ ޢަމަލުތަކާ އެއްފަދަ ގޮތެއް ތިމާއަށް މެދުވެރިވުމެވެ. އެހެންކަމުން މައިންބައިފައިންނަށް ހެޔޮކޮށްހިތައި އިޙްސާންތެރިވެ އޯގާތެރިވުމަކީ، ތިބާގެ މުސްކުޅި ޙަޔާތުގައި ދަރީންގެ އޯގާތެރިކަން ލިބޭނޭކަމެއްކަމުގައި ވެގެންދާނެއެވެ.\nއަދި މައިންބަފައިންނަށް ހެޔޮކޮށް ހިތުމީ ﷲ ފޮނުއްވި އެންމެހައި ނަބިއްޔުންނާއި ރަސޫލުންގެ ވެސް ސުންނަތެެކެވެ.\nޔަޙްޔާގެފާނާ ބެހޭގޮތުން މާތް ﷲ ވަޙީކުރައްވާފައިވެއެވެ.\nوَبَرًّا بِوَالِدَيْهِ وَلَمْ يَكُن جَبَّارًا عَصِيًّا [سورة مريم]\nމާނައީ: “އަދި އެކަލޭގެފާނުގެ މައިބަފައިކަލުންނަށް ހެޔޮކޮށް ހިއްތަވާ ބޭކަލަކު ކަމުގައިވިއެވެ. އަދި ނުކިޔަމަންތެރި، ޖައްބާރަކު ކަމުގައި އެކަލޭގެފާނު ނުވެއެވެ.”\nޢީސާގެފާނާ ބެހޭގޮތުން ވަޙީކުރައްވާފައިވެއެވެ.\nوَبَرًّا بِوَالِدَتِي وَلَمْ يَجْعَلْنِي جَبَّارًا شَقِيًّا [سورة مريم]\nމާނައީ: “އަދި މިއަޅާގެ މަންމައަށް ހެޔޮކޮށް ހިތާމީހަކު ކަމުގައިވުމަށްވެސްމެއެވެ. އަދި މިއަޅާޔަކީ އަބާއްޖަވެރި، ޖައްބާރަކު ކަމުގައި ނުލައްވަތެވެ.”\nއިސްމާޢީލްގެފާނާ ބެހޭގޮތުން ވަޙީކުރައްވާފައިވެއެވެ. فَلَمَّا بَلَغَ مَعَهُ السَّعْيَ قَالَ يَا بُنَيَّ إِنِّي أَرَىٰ فِي الْمَنَامِ أَنِّي أَذْبَحُكَ فَانظُرْ مَاذَا تَرَىٰ ۚ قَالَ يَا أَبَتِ افْعَلْ مَا تُؤْمَرُ ۖ سَتَجِدُنِي إِن شَاءَ اللَّـهُ مِنَ الصَّابِرِينَ [سورة الصافات]\nމާނައީ: “ފަހެ، އެކަލޭގެފާނުގެ އަރިހުގައި އެ ދަރިކަލުން މަސައްކަތް ކުރައްވައި އުޅުއްވާ ފުރާވަރަށް އެރިހިނދު، އެކަލޭގެފާނު ވިދާޅުވިއެވެ. އޭ ލޯބިވާ ދަރިފުޅާއެވެ! ހަމަކަށަވަރުން، އަހުރެން ތިބާ قربانކުރާތީ، ހުވަފެނުގައި އަހުރެންނަށް ފެނެތެވެ. ފަހެ، ތިބާޔަށް (އެކަމާމެދު) ފެންނަގޮތެއް ވިސްނައި ބަލާށެވެ! އެ ދަރިކަލުން ދެންނެވިއެވެ. އޭ ބައްޕާއެވެ! ކަލޭގެފާނަށް أمرކުރައްވާ ކަންތައް ކަލޭގެފާނު ކުރައްވާށެވެ! ﷲ އިރާދަކުރެއްވިއްޔާ އަޅުގަނޑުވަނީ، ކެތްތެރިންގެ ތެރެއިންކަން، ކަލޭގެފާނަށް ފެނިވަޑައިގަންނަވާނެތެވެ.”\nބަޔާންވެދިޔަ ހުރިހާ ދަލީލުތަކަކުންވެސް ބަޔާންވެގެން ދަނީ އިސްލާމްދީނުގައި މައިންނަށް ދެވިފައިވާ ޤަދަރެވެ. މައިންނީ ފަބައިންނަށްވުރެ3ގުނައަށް މާތް ކުރެވިފައިވާ މީހެއް ކަމެވެ. އަދި އޭނާއަށް އަޅާލައި އޯޤާތެރިވުމީ އެކަމަށް އަމުރުކުރައްވާފައިވާ ކަމެއް ކަމާއި، އެކަން ނުކޮށްފިނަމަ އެތައް ދަތި އުންދަގޫ ތަކެއް ކުރިމަތިވެގެންދާނެ ކަމެއް ކަމެވެ.\nއެހެންކަމުން އިސްލާމްދީނުގައި އަންހެނުންގެ މަޤާމަކީ ކުޑަ މަޤާމެއް ނޫނެވެ. ފިރިހެންނުންނާއި އަންހެނުންގެ މެދު އެކިއެކި ތަފާތުތައް ހުރި ނަމަވެސް އިސްލާމްދީނުގައި ދެޖިންސައްވެސް އެންމެ ފުރިހަމަ ޢަދުލުވެރިކަމުގައި ޙައްޤުތައް ލިބިދީފައިވާ ކަމެވެ.\nوَالْمُؤْمِنُونَ وَالْمُؤْمِنَاتُ بَعْضُهُمْ أَوْلِيَاءُ بَعْضٍ ۚ يَأْمُرُونَ بِالْمَعْرُوفِ وَيَنْهَوْنَ عَنِ الْمُنكَرِ وَيُقِيمُونَ الصَّلَاةَ وَيُؤْتُونَ الزَّكَاةَ وَيُطِيعُونَ اللَّـهَ وَرَسُولَهُ ۚأُولَـٰئِكَ سَيَرْحَمُهُمُ اللَّـهُ ۗ إِنَّ اللَّـهَ عَزِيزٌ حَكِيمٌ [سورة التوبة]\nމާނައީ: “މުއުމިނު ފިރިހެނުންނާއި، މުއުމިނު އަންހެނުންނީ، އޭގެ އެއްބަޔަކު އަނެއްބަޔެއްގެ އެހީތެރިން ކަމުގައިވާ މީހުންނެވެ. އެއުރެން ހެޔޮކަންތަކަށް أمر ކުރެތެވެ. އަދި އެއުރެން ނުބައިކަންތައް ނަހީކުރެތެވެ. އަދި އެއުރެން ނަމާދު ޤާއިމް ކޮށް، ޒަކާތް ދީ، اللَّه އާއި އެކަލާނގެ ރަސޫލާއަށް ކިޔަމަންވެތެވެ. އެއުރެންނަށް اللَّه ރަޙުމަތް ލައްވާހުށްޓެވެ. ހަމަކަށަަވަރުން، اللَّه އީ، ޢަޒީޒް ވަންތަ ޙަކީމް ވަންތަ ރަސްކަލާނގެއެވެ”.


Raees Maumoon ge beyfulhun RCC ah faisa dhakkavaifi - vNews.mv\nރައީސް މައުމޫންގެ ބޭފުޅުން އާރްސީސީއަށް ފައިސާ ދައްކަވައިފި\nޝުރުފާ މުޙައްމަދު 11 February 2019, 13:59\nކުރީގެ ޑިފެންސް މިނިސްޓަރު ކާނަލް މުހައްމަދު ނާޒިމްގެ އާއިލީ މަސްލަހަތު އޮންނަ ރަޝީދު ކާޕެންޓްރީ އެންޑް ކޮންސްޓްރަކްޝަން (އާރްސީސީ) ކުންފުންޏަށް ކުރީގެ ރައީސް މައުމޫން އަބްދުލް ގައްޔޫމްގެ ހަތަރު ބޭފުޅުން ދަރަނިވެރިވެފައިވާ ފައިސާ އެބޭފުޅުން ދައްކާ ހަލާސްކުރައްވައިފި އެވެ.\nއާރްސީސީ ކުންފުންޏަށް ރައީސް މައުމޫންގެ ހަތަރު ބޭފުޅުން ކަމަށްވާ ފާރިސް މައުމޫނާއި، ޣައްސާން މައުމޫނާއި، ޔުމްނާ މައުމޫންގެ އިތުރުން ދުންޔާ މައުމޫން ދަރަނިވެރިވެފައި ވަނީ 2.1 މިލިއަން ރުފިޔާ އަށެވެ.\nރައީސް މައުމޫނުގެ އާއިލީ ބޭފުޅަކު ވިދާޅުވެފައިވަނީ އާރްސީސީ އަށް ދައްކަން ޖެހޭ 2.1 މިލިއަން ރުފިޔާ ކޯޓަށް ދައްކައި މިއަދު ހަލާސްކޮށްފައިވާ ކަމަށެވެ. އަދި މިހާރު އެބޭފުޅުންގެ އިތުރު ދަރަންޏެއް ނޯންނާނެ ކަމަށްވެސް ވިދާޅުވެފައިވެ އެވެ.\nއޭނާ ވިދާޅުވީ ހަތަރު ބޭފުޅުން ފައިސާ ދައްކަވާފަވަނީ އެއީ އެބޭފުޅުން ދަރަނިވެރިވެފައިވާ ފައިސާއެއް ކަމަށް ގަބޫލުފުޅު ކުރައްވާތީ ނޫން ކަމަށެވެ. އެހެންނަމަވެސް ރައީސް މައުމޫންގެ ބޭފުޅުންނަކީ ވަރަށް އަހުލާގު ރަނގަޅު ބޭފުޅުންނަށް ވުމާއި މިވަގުތު މަސްލަހަތަށް ބަލާފައި އެއީ އެންމެ ރަނގަޅު ގޮތް ކަމަށް ފެނިވަޑައިގަންނަވާތީ އެކަން އެގޮތަށް ނިންމެވީ ކަމަށްވެސް އޭނާ ވަނީ ވިދާޅުވެފަ އެވެ.\nރައީސް މައުމޫންގެ ހަތަރު ބޭފުޅުންގެ މައްޗަށް އާރްސީސީން ދައުވާ ކުރީ މި ހަތަރު ބޭފުޅުންގެ ނަމުގައި ޗާންދަނީ މަގުގައި އޮތް ބިމެއްގައި ހަތް ބުރީގެ އިމާރާތެއް އެޅުމަށްފަހު އެ އިމާރާތަށް ދައްކަންޖެހޭ ފައިސާ ދައްކާފައި ނުވާތީ ކަމަށް ބުނެ އެ ފައިސާ ހޯދުމަށެވެ.\nމިމައްސަލާގައި ސިވިލް ކޯޓުން ކުރި ހުކުމްގައި ވަނީ ދައުވާގައި ބުނާ ފައިސާ އަކީ މައުމޫންގެ ހަތަރު ބޭފުޅުން ދައްކަން ޖެހޭ ފައިސާ ކަމަށާއި އެ ފައިސާ 30 ދުވަހުގެ ތެރޭގައި ކޯޓަށް ދެއްކުމަށް ހުކުމްކޮށްފަ އެވެ.\nމިކަމާ ގުޅިގެން އާއިލާއިން ބުނެފައިވަނީ މައްސަލަ ހިނގާފައިވާ ގޮތުގައި ބައިވަރު މައްސަލަތަކެއް ހުރި ކަން ފާހަގަވެފައިވާ ކަމަށެވެ. އަދި ފައިސާ ދެއްކި ކަމުގައިވިޔަސް ވިސްނުން ހުރީ ފަހުން އެ މައްސަލަ އަލުން އިސްތިއުނާފު ކުރުމަށް ކަމަށެވެ.\nމީގެ ކުރިންވެސް ރައީސް މައުމޫންގެ ބޭފުޅުންގެ ފަރާތުން މި މައްސަލަ އިސްތިއުނާފް ކޮށްފައިވާއިރު އިސްތިއުނާފުގެ ޝަރީއަތަށް މައްސަލަ ހުށަހެޅި ބޭފުޅާ ކަމަށްވާ ޣައްސާން މައުމޫން ހާޒިރު ނުވުމުގެ ސަބަބުން ހައިކޯޓުން ވަނީ އެ މައްސަލަ ބޭރުކޮށްލާފަ އެވެ.\nމި ދައުވާއާއި ގުޅިގެން މީގެ ކުރިން ކޯޓުގައި އާއި އަދި މީޑިއާގައި ވެސް މި ހަތަރު ބޭފުޅުން ވަނީ ދައުވާ އަށް އިންކާރުކުރައްވާފަ އެވެ. އެބޭފުޅުން ވިދާޅުވީ އާރްސީސީން އިމާރާތުގެ މަސައްކަތް ނިންމާ ހަވާލުކުރި އިރު މަސައްކަތް ކޮށްފައި ހުރީ އެއްބަސްވުމާ ހިލާފަށް ފެންވަރު ދަށްކޮށް ކަމަށާ އެކަމުގެ ސަބަބުން އިމާރާތުގައި ބޮޑެތި މަރާމާތުތަކެއް ކުރަންޖެހުނު ކަމަށެވެ. މަރާމާތުގެ މަސައްކަތަށް އެކަނި ވެސް 2.1 މިލިއަން ރުފިޔާ އެބޭފުޅުން ހަރަދުކުރަން ޖެހުނު ކަމަށްވެސް ވިދާޅުވެފައިވެ އެވެ.


Iyye ''OK'', miadhu''OK ehnoon'', maadhamaa?\nއެމްޑީޕީގެ ގައުމީ މަޖިލީހުގެ ބައްދަލުވުމެއްގެ ތެރެއިން--\n26 ފެބްރުއަރީ 20194ކޮމެންޓް\nއިއްޔެ "އޯކޭ" މިއަދު "އޯކޭ އެއްނޫން" މާދަމާ؟\nސިޔާސީ ޕާޓީތަކުގެ ޕްރައިމަރީގައި ވާދަކުރާ މީހުންގެ ތެރެއިން ޕްރައިމަރީން ބަލިވާ މީހުން އިންތިހާބުގައި ވާދަ ކުރުމަކީ ކުރެވޭނެ ކަމަށް އެމްޑީޕީގެ ޕާލަމެންޓްރީ ގްރޫޕްގެ މެމްބަރުން ވިދާޅުވަމުން ގެންދެވި އެވެ. އެއީ ޕާޓީގެ ވިސްނުން ކަމަށް ބަލަން ޖެހެއެވެ. މިއަދު އެކަން މުޅިން އިދިކޮޅަށް ބަދަލުވުމަކީ ހާދަހާ ފާސޭހައިން ވެގެންދިޔަ ކަމެކެވެ.\nބުނަން މިއުޅޭނީ އެންމެފަހުން ބޭއްވި ލޯކަލް ކައުންސިލްތަކުގެ އިންތިހާބާ ދިމާކޮށް، އޭރުގެ ސަރުކާރު ހިންގަމުންދިޔަ ޕީޕީއެމް ކޯލިޝަނުން މަޖިލީހަށް ސިޔާސީ ޕާޓީތަކުގެ ގާނޫނަށް ހުށަހެޅި އިސްލާހުގެ ވާހަކަ އެވެ. ސިޔާސީ ޕާޓީތަކުގެ ގާނޫނުގެ 10 ވަނަ މާއްދާއަށް ޕީޕީއެމް ކޯލިޝަނުން ހުށަހެޅި އިސްލާހުގައި ބުނެފައިވަނީ އެހެން ގާނޫނެއްގައި އެހެން ގޮތަކަށް އޮތްކަމުގައިވި ނަމަވެސް، ސިޔާސީ ޕާޓީއެއްގައި ރަޖިސްޓްރީ ކޮށްފައިވާ މެމްބަރަކު، ގާނޫނު އަސާސީން ނުވަތަ ގާނޫނަކުން ބާރު ލިބިގެން ބާއްވާ އެއްވެސް އިންތިހާބެއްގައި ސިޔާސީ ޕާޓީގެ ޓިކެޓް ހޯދުމަށް ޕާޓީގެ ޕްރައިމަރީގައި ވާދަކޮށްފައިވާ މެމްބަރަކު، އެ އިންތިހާބުގައި އެހެން އެއްވެސް ހައިސިއްޔަތަކުން ވާދަކޮށްގެން ނުވާނެ ކަމަށެވެ.\nޕީޕީއެމުން އެ އިސްލާހު ހުށަހެޅުމުން އެމްޑީޕީއަށް ނިސްބަތްވާ މެމްބަރުން ވަރަށް ބޮޑަށް ފާޑު ވިދާޅުވަމުން ގެންދެވި އެވެ. އަދި އެ އިސްލާހަށް ވޯޓަށް އެހުމުން އެމްޑީޕީ ޕާލަމެންޓްރީ ގްރޫޕްގެ އެއްވެސް މެމްބަރަކު އެ އިސްލާހު ފާސްކުރުމަށް ވޯޓު ދެއްވާފައި ނުވެއެވެ.\nއެހެކަމުން އިސްލާހަށް ސީދާ "ނޯ" ޖެއްސެވި މެމްބަރު އެވިދާޅުވީ ޕްރައިމަރީގައި ވާދަކޮށް ބަލިވާ މީހުންނަށް ވެސް އިންތިހާބުގައި ވާދަ ކުރެވެންޖެހޭ ކަމަށެވެ. އެއީ އޭރު އެމްޑީޕީގެ ވިސްނުމެވެ.\nމިހާރު ފެންމަތިވެގެން މިއުޅެނީ ސިޔާސީ ޕާޓީތަކުގެ ގާނޫނަށް ގެނެސްފައިވާ އެ އިސްލާހަކީ ގާނޫނު އަސާސީ އާ ފުށުއަރާ އިސްލާހެއްކަމަށާއި އެއީ ބާތިލް އިސްލާހެއް ކަމަށް ސުޕްރީމް ކޯޓުން ހުކުމް ކުރުމާއި ގުޅިގެން އެމްޑީޕީ އަށް އެކަން "ހަޖަމް" ނުކުރެވެގެން އުޅޭ މައްސަލަ އެވެ.\nއެކަމަކު ހަގީގަތަކީ ސުޕްރީމް ކޯޓުން ނިންމާފައި އެވަނީ އެމްޑީޕީން ކުރިން ކީ "ލަވަ"އާ އެއްގޮތަށެވެ. އެކަމަކު މިފަހަރު މި ގޯސްވީ ސުޕްރީމް ކޯޓެވެ.\nމީގަ އެންމެ ހެއްވާ ކަމަކީ އެމްޑީޕީ ޕާލަމެންޓްރީ ގްރޫޕްގެ މެމްބަރުން ބޭނުންވާ ގޮތަށް ސުޕްރީމް ކޯޓުން މިފަހަރު ނިންމިއިރު، އެމްޑީޕީ ޕާލަމެންޓްރީ ގްރޫޕަށް އަދި އެމްޑީޕީގެ ލީޑަޝިޕަށް ސުޕްރީމް ކޯޓުގެ ނިންމުން "އޯކޭ ނޫން" ވީމައެވެ. އެމްޑީޕީގެ ލީޑަޝިޕަށް މިފަހަރު ކަމުދިޔައީ ޕްރައިމަރީން ބަލިވާ މީހުން އިންތިހާބުގައި ވާދަ ނުކުރެވޭ ގޮތަށް ޕީޕީއެމުން ގެނެސްފައިވާ އެއިސްލާހު އެގޮތުގައި އޮތުމަށެވެ.\nކުރިއަށް އޮތީ ރައްޔިތުންގެ މަޖިލީހުގެ އިންތިހާބެވެ. އެ އިންތިހާބަށް ޕްރައިމަރީ ބޭއްވީވެސް އެމްޑީޕީ އެކަންޏެވެ. އެމްޑީޕީގެ ޕްރައިމަރީއަކީ މައްސަލަ ބޮޑު، ލީޑަޝިޕުން ވަކި ކެންޑިޑޭޓުންތަކަކަށް ތާއީދު ކޮށްގެން ބޭއްވި ޕްރައިމަރީއެއް ކަމަށް އެމްޑީޕީގެ ގިނަ މެމްބަރުން ގަބޫލު ކުރެއެވެ. އެހެންކަމުން އެމްޑީޕީން ބޭއްވި ޕްރައިމަރީއަކީ މިނިވަން އިންސާފުވެރި ޕްރައިމަރީއެއްތޯ ވެސް ގިނަ ބަޔަކު ސުވާލު އުފައްދަ އެވެ. އެމްޑީޕީ ޕްރައިމަރީ ނިމުނުއިރު، ޕާޓީތެރޭގައި ހަމަނުޖެހުންތަކާއި ދެބަސްވުންތައް ހުރިކަން އެމްޑީޕީން ބުނަން ބޭނުންވިޔަސް އެއީ ރައްޔިތުންނަށް އެނގޭ ހަގީގަތެވެ.\nރާއްޖޭގައި ސިޔާސީ ކަންކަން ހިނގަނީ މުޅިންވެސް އެގޮތަށެވެ. މިއީ އަލަށް ހިނގި ކަމެއް ވެސް ނޫނެވެ. އިއްޔެ "އޯކޭ ނުވެދާނެ" އެކަމަކު މިއަދު "އޯކޭ ވެދާނެ" އެވެ. އަދި ދެން މާދަމާ ބުނާނެ އެއްޗެއް އެނގޭނީ މާދަމާއަށް އިރުއެރީމަ އެވެ.\nމަޖިލިސް މަޖިލިސް 2019 ކޯލިޝަން ލީޑަރުން އިދިކޮޅު ކޯލިޝަން އެމްޑީޕީ ސިޔާސީ މަޝްރަހު\nމީގަ މައްސަލަޔަކީ ސްޕްރިމްކޯޓް ގެ ނިންމުން މިހާ ލަސްވީމަ ހިލާފު ކަމައްވާނަމަ ޤާނޫނު އުފަންވާ ހިސާބުން ސްޕްރީމް ކޯޓްގެ ހުކުން އަންނަން އެބަޖޭ.\nޢެމްޑީޕީގެ ގޮތް ނޭގޭބަޔަކު އުޅޭނެތަ އެފަހަރަކު އެމީހުން ބޭނުންގޮތަކަށް ވާހަކަވެސް ދައްކާނީ ކަންތައްވެސް ކުރާނީ ރޫހާނީ ލީޑަރ އަށް ފެންނަ ގޮތް އެއީ ރަގަޅުގޮތް\nޕާޓީގެ ފަރާތުން ބައިވެރިވުން ކަޑަ. އެގޮތަށް ބައިވެރި ވެވޭނަމަ ކީއްކުރާ ޕްރައިމަރީ އެއް.\nހައްތަހާވެސް މުނާފިޤުން ދެގަހުގެ ދޭއްޗެއްނެތް ހަމަ ހުސް އެއްގަހުގެ އެއްޗިހި


SunOnline: Rajjeyge thauleemee dhaairaaah libey gehlunthah kuda kuran UNICEF in bodethi ehee thakeh\nރާއްޖޭގެ ތައުލީމީ ދާއިރާއަށް ލިބޭ ގެއްލުންތައް ކުޑަކުރަން ޔުނިސެފްއިން ބޮޑެތި އެހީތަކެއް\nމުހައްމަދު އައުޒަމް 03 Jun 2020, 12:39\nޔުނިސެފުގެ އިސްބޭފުޅުން އެޑިއުކޭޝަން މިނިސްޓްރީގެ ބޭފުޅުންނާއެކު މިދިޔަ އަހަރޔ ބޭއްވި ބައްދަލުވުމުގެއް ތެރެއިން--- ފޮޓޯ: އެޑިއުކޭޝަން މިނިސްޓްރީ\nކޮރޯނާ ވައިރަސްއާ ގުޅިގެން ރާއްޖޭގެ ތައުލީމީ ދާއިރާއަށް ލިބޭ ގެއްލުންތައް ކުޑަކުރުމަށް ޔުނިސެފްއިން ބޮޑެތި އެހީތަކެއް ފޯރުކޮށްދޭން ނިންމައިފި އެވެެ.\nކޮވިޑްއާ ގުޅިގެން ސްކޫލްތައް ބަންދުކުރަން ޖެހުމުން ޓެލެކްލާސްތައް ކުރިއަށް ގެންދިއުމުގައި ދިމާވަމުން އައި ދަތިތައް ހައްލުކުރުމަށް ޔުނިސެފުން ވަނީ ނޭޝަނަލް އިންސްޓިޓިއުޓް ފޮ އެޑިއުކޭޝަން-(އެންއައިއީ)ގައި ސްޓޫޑިއޯ ސެޓަޕެއް ގާއިމްކޮށްދީ އެކަމަށް ބޭނުންވާ ފަންނީ އަދި މާލީ އެހީތެރިކަން ވެސް ފޯރުކޮށްދީފަ އެެވެ.\nއޭގެ އިތުރުން ހުއްޓުމެއް ނެތި ދަރިވަރުންނަށް ތައުލީމު ފޯރުކޮށް ދިނުމަށްޓަކައި ޓީޗަރުންނަށް ބޭނުންވާ މައުލޫމާތާއި ތަމްރީނު ފޯރުކޮށްދިނުމަށްޓަކައި ޔުނިސެފުން މިހާރުވެސް މަސައްކަތް ކުރަމުންދާކަމަށް މިނިސްޓްރީން ބުންޏެވެ. މިހާރުވެސް މުދައްރިސުންނަށް އަމާޒުކޮށްގެން ޔުނިސެފުގެ އެހީތެރިކަމާއެކު ގޫގުލް ފޯ އެޑިޔުކޭޝަން ތަމްރީނު ޕްރޮގްރާމެއް ފެށިގެން ދަނީ ކުރިއަށް ގެންދަމުންނެވެ.\nރާއްޖޭގެ ތައުލީމީ ދާއިރާގެ މަޢުލޫމާތުގެ ނިޒާމު (މީމިސް) ޕޯޓަލަށް ގެންނަންޖެހޭ ބަދަލުތައް ގެނައުމަށް ވެސް ޔުނިސެފުން މިހާރު ދަނީ ފަންނީ އަދި މާލީ އެހީތެރިކަން ފޯރުކޮށް ދެމުންނެވެ.\nކޮވިޑާ ގުޅިގެން ތައުލީމީ ދާއިރާއަށް ލިބޭ ގެއްލުންތައް ދިރާސާކޮށް އެކަމުން އަރައިގަތުމަށް ފަންނީ އެހީ ފޯރުކޮށްދިނުމަށް ބޭނުންވާ ކޮންސަލްޓަންޓެއް ހޯދައިދިނުމަށްވެސް ޔުނިސެފްއިން މިހާރު ދަނީ އެހީތެރިކަން ފޯރުކޮށްދެމުންނެވެެ.\nދަރިވަރުންނާއި މުދައްރިސުންނަށް ނަފުސާނީ ގޮތުން ދިމާވާ މައްސަލަތަކަށް އެހީތެރިކަން ފޯރުކޮށް ދެއްވުމުގައި ވެސް ޔުނިސެފު އަންނަނީ ވަރަށް މުހިންމު ދައުރެއް އަދާކުރައްވަމުންނެވެ. އަދި އެއާއެކު ޅަފަތުގެ ތަޢުލީމުގެ މަރުހަލާގެ ދަރިވަރުންނަށް ހާއްސަކޮށްގެން މަޝްހޫރު ލިޔުންތެރިންގެ ފޮތްތައް ފޯރުކޮށް ދިނުމުގައި ވެސް ޔުނިސެފުން ދަނީ އެހީވަމުންނެެވެ.\nސްކޫލްތައް ބަންދުކުރިފަހުން މިހާރު ދެ މަހަަށްވުރެ ގިނަ ދުވަސްވަނީ ވެފައެވެ. އަދި ގިނަ ދުވަސްތަކެއް ވަންދެން ޓެލެކްލާސްތައް މެދުކެނޑިފައި އޮތުމަށްފަހު އެ ކްލާސްތައް ވަނީ ފަށައިފައެވެެ.\nއަލުން ސްކޫލްތައް ފެށޭނެ ދުވަހެއް މިނިސްޓްރީން އަދި ހާމައެއް ނުކުރެއެވެ. އެޑިއުކޭޝަން މިނިސްޓްރީން ބުނީ ފުރަބަންދަށް ފަހު ސްކޫލްތައް އަލުން ހުޅުވާނީ، ދަރިވަރުންނަށް ރައްކާތެރިތޯ ކަށަވަރުކުރުމަށް ފަހު ކަމަށެވެ.


Muvvazafun ge scheme gai PG office in ves baiveri vejje\nމުވައްޒަފުންގެ ސްކީމް ގައި ޕީޖީ އޮފީހުން ވެސް ބައިވެރިވެއްޖެ\nއެއްބަސްވުމުގައި ޕީޖީ އަދި ހައްޖު ކޯޕަރޭޝަނުން ސޮއިކުރަނީ --\nދައުލަތުގެ މުއައްސަސާތަކުގެ މުވައްޒަފުންނަށް ލުއި ފަސޭހަ ނިޒާމެއްގެ ތެރެއިން ހައްޖާއި އުމްރާގެ އަޅުކަން އަދާކުރުމަށްދެވޭނެ ގޮތް މަގުފަހިކުރުމުގެ ގޮތުން މޯލްޑިވްސް ހައްޖު ކޯޕަރޭޝަނުން ފައްޓަވާފައިވާ "މުވައްޒަފުންގެ ސްކީމް" ގައި ޕްރޮސިކިއުޓާ ޖެނެރަލްގެ އޮފީހުން ބައިވެރިވެއްޖެ އެވެ.\nމި ސްކީމްގައި ބައިވެރިވުމުގެ ގޮތުން މޯލްޑިވްސް ހައްޖު ކޯޕަރޭޝަނާ ޕީޖީ އޮފީހާދެމެދު އެއްބަސްވުމެއްގައި މިއަދު ވަނީ ސޮއިކޮށްފައެވެ. މި އެއްބަސްވުމުގައި ސޮއިކުރުމަށް ޕީޖީގެ އޮފީހުގައި ބޭއްވި ރަސްމިއްޔާތުގައި ޕީޖީ އޮފީހުގެ ފަރާތުން ސޮއިކުރައްވާފައިވަނީ ޕްރޮސިކިއުޓާ ޖެނެރަލް އާއިޝަތު ބިޝާމެވެ. އަދި ހައްޖު ކޯޕަރޭޝަންގެ ފަރާތުން ސޮއިކުރެއްވީ އެކޯޕަރޭޝަންގެ މެނޭޖިން ޑިރެކްޓަރު ޔާމީން އިދްރީސެވެ.\nމި އެއްބަސްވުމުގެ ދަށުން ކަންކަން ހިނގާނެ ގޮތުގެ މައްޗަށް މޯލްޑިވްސް ހައްޖު ކޯޕަރޭޝަންގެ ފަރާތުން މުވައްޒަފުންނަށް މައުލޫމާތުދިނުމުގެ ސެޝަންތަކެއް ކުރިއަށް އޮތް ހަފްތާގެ ތެރޭގައި އިންތިޒާމްކުރެވިގެންދާނެ ކަމަށް ޕީޖީ އޮފީހުން ބުންޏެވެ.\nޕްރޮސެކިއުޓާ ޖެނެރަލްގެ އޮފީސް މޯލްޑިވްސް ހައްޖު ކޯޕަރޭޝަން\nބަރަހަނާ ފޮޓޯ ލީކުކުރި މީހާ ޝަރީއަތް ނިމެންދެން ބަންދު


Lara ge Story eh: Heenlaagothun\n(25 ފެބްރުއަރީ 2021 އާ ގުޅޭ)\nކައިވެނި ކުރި ރޭ ނޯޔާ ކޮޓަރިއަށް ވަން ފަހުން މަލްސާއާއި ސާރާ ބޭނުން ވުމުން ކިރުތައްޓެއް ހިފައިގެން ސަބީނާ އައީ ކަމުގައި މިފަހަރު އޭނާ ޤަބޫލު ކޮށްލި އެވެ. އެންމެވުން ގާތީ އެގޮތް ކަމުގައިވީމަ އެވެ. ތަބަކުގައި ދެ ތަށި ގެނެސް ސަބީނާއާ ނޯޔާ ހަވާލު ކުރިއެވެ. އޭނާ ކަމެއްގައި އުޅެމުން އައީ ކަހަލަ އެވެ. މަޑުނުކޮށް ދިޔައީ އެވެ. ދޮރު ލައްޕާލުމާއެކު ނޯޔާގެ ނަޒަރު އަސްލަންއަށް ހުއްޓުނެވެ. ބުނަންވީ ކީކޭ ކަމެއް އަސްލަންގެ ހިތާއި ސިކުނޑިއަކަށް ނޭރި އެވެ. ދެ ފަހަރަކު ނަޒަރު ވަކިކޮށްލާފައި އަލުން ނޯޔާއާ އަމާޒު ކޮށްލެވުނަސް އަސްލަންއަށް ތަފްސީލެއް ނުދެވުނެވެ. އަލުން ސޯފާގައި އިށީން ގޮތުން އަސްލަން ވާހަކަ ނުދައްކަން ހުރީކަން ނޯޔާ ދެނެގަތެވެ. އޭނާ ސުވާލެއް ކޮށްފިނަމަ ފަހަރެއްގައި މަޖުބޫރު ވެގެން ޖަވާބު ދީފާނޭ ހީކުރި އެވެ. އެހެންވިޔަސް ނޯޔާ ނިންމީ އަސްލަން ނުބުނީތީ ސުވާލު ނުކުރާށެވެ. އޭނާ އެ ހުރީ ހެނދުނު އައި ފޯނުކޯލުގެ ވާހަކަ މީހެއް ކައިރީ ދައްކަން ބޭނުން ނުވެފައެވެ. އިތުރަށް ހަނދާން ކުރަން ވެސް ބޭނުން ނޫނީ އެވެ. ހިތަށްވާ އުނދަގޫގެ ސަބަބުންނެވެ. ނުބައި ވަސްވާހުގައި ހިތް ބެހިގެން ދާން ފުރުޞަތު ދޭކަށް ނޭދެއެވެ. އޭނާގެ ހާލު ﷲ މޮޅަށް ދެނެވޮޑިގެންވާނޭކަން ޔަގީން ކުރި އެވެ. ވަޒީފާގެ މައިދާނަކީ އޭނާއަށް ފައިދާ ހުރި ތަނަކަށްވާނަމަ ކޮންމެވެސް ދުވަހަކުން އެކަން އޭނާއަށް ﷲ ފަހިކޮށް ދެއްވާނޭކަން ޤަބޫލު ކުރިއެވެ. މިވަގުތު އޭނާގެ ސަމާލުކަން އަސްލަންގެ ޢާއިލާއަށް މާބޮޑަށް ވެސް މުހިންމެވެ. އެ ޒިންމާއަށް ފަރުވާ ކުޑަކުރުމުގެ ގަސްދެއް ނެތެވެ.\nދުވަސް ނިމުމަކަށް އައިއިރު ހީކުރި ވަރަށްވުރެ ބުރަ ދުވަހަކަށް ނޯޔާއަށް ވިއެވެ. އޭނާ މަސައްކަތް ކުރީ ރޭވުންތެރިކަމާއެކު ބަހާލައިގެން ކަންތައްތައް ކުރާށެވެ. ނަމަވެސް އިރުއޮއްސި ކުދީން ނިދަން ބައިތިއްބަންވީ ވަގުތު ޖެހުނު އިރު ވެސް އޭނާގެ މަސައްކަތެއް ނުނިމެވެ. ކެއްކުމާއި ގޭތެރޭގެ އެހެން ކަންކަން ކުރުމުގެ އިތުރުން ތިން ދަރީން ބެލުމަކީ ހާދަ ބުރަކަމެކޭ ނޯޔާގެ ހިތަށް އެރިއެވެ. މަންމަމެން ދަރީން ބެލުމުގައި އެވާ ގުރުބާނީއަކީ ކިހާ ބޮޑު ގުރުބާނީއެއްކަން ނޯޔާއަށް އިޙްސާސް ކުރެވެން ފެށީ އަދި ކިރިޔާއެވެ. އެނދުތަކުގެ ތަންމަތި ބަދަލު ކުރަންވެފައި ހުރިއިރު ދެބެންގެ އަލަމާރިއާއި ކަބަޑުތަކާއި ފޮތް ހަރުގަނޑު ހުރީ ތަރުތީބު ކުރަންވެފަ އެވެ. ނަމަވެސް އެންމެ ދުވަހަކުން ހުރިހާ ކަމެއް އޭނާ އެކަނި ނުވާނޭކަން އެނގެ އެވެ. މަސައްކަތް ހުއްޓާލާފައި އެކުދީން އެކަމުގައި ޝާމިލު ކޮށްގެން ފަހުން ނިންމާލުމުގެ ވިސްނުން އޭނާ ގެންގުޅުނެވެ. ސާފު ތާހިރު ކަމާއި ތަރުތީބު ކަމަކީ ޅައިރުއްސުރެ ކުދީންނަށް ދަސްކޮށްދޭން ޖެހޭނެ އަދި އާދަކުރުވަން ޖެހޭ ރީތި އަދަބެކެވެ. ހަފްތާ ބަންދަށްފަހު ކުރިއަށް އޮތް ދުވަހަކީ ސާރާއާއި މަލްސާގެ ސްކޫލު ކިޔެވުން ފެށޭނެ ދުވަހެކެވެ. އެކަމަށް ތައްޔާރުވާންވީ ގޮތެއް އޭނާއަކަށް ނޭނގެއެވެ. ދެބެން ދަނީ އެއް ސުކޫލަކަށްކަން ނޯޔާއަށް އެނގުނީ ޔުނީފޯމް ތައްޔާރު ކުރާން އުޅެވުނު ހިނދެވެ.\nނޯޔާ އިސްތިރިކޮށް ނިންމާލުމާއެކު ކުދީންގެ ކޮޓަރިއަށް ވަނީ ކޮނޑުގައި އަޅުވާލެވިފައިވާ ދެ ޔުނީފޯމް ހިފައިގެންނެވެ. ދެބެންނަށް ބަލަން އަސްލަން ހިމޭންވެފައި އިން ގޮތް ފެނި ސުވާލު އުފެދުނެވެ. ނޯޔާ ވަނުމުން އަސްލަން ތެދުވެ ފޮތް ހަރުގަނޑަށް އަތުގައި އޮތް ވާހަކަފޮތް ލާފައި ހިނގައިގަތީ ނުކުންނާށެވެ. ނޯޔާ ވެސް ޔުނީފޯމް އަޅުވާފައި ނުކުތީ އެވެ.\nއަސްލަން ސޯފާއާ ދިމާއަށް އައެވެ. އޭނާ ނޯޔާއަށް ގޮވާލި އެވެ. ވާހަކަ ދައްކާލަން ބޭނުންވާކަން ބުންޏެވެ. ކިޔަމަންތެރި ކަމާއެކު ނޯޔާ އައިސް ވަކިން ހުރި ސޯފާ ގޮނޑީގައި އިށީނދެ އަސްލަންއަށް ބަލާލި އެވެ.\n"އަންނަ ހަފްތާ އަހަރެން ނުހުންނާނެ، އޮފީހަށް ނުކުންނާނެ... ހެނދުނު ސާރާ ސްކޫލަށް ދާނީ، އޭނާ ނިމޭ ގަޑިއަށް މަލްސާ ގެންދަން ޖެހޭނީ، މި ހަފްތާގަ އަހަރެން ކުދީން ގެންގޮސް ގެނެސް ހަދާނީ، އެކަމަކު އަންނަ ހަފްތާއިން ފެށިގެން ހުރިހާ ގަޑިއެއްގެ އަންނަން އުނދަގޫވާނެ، ސާރާ ނިމޭ ގަޑީ މަލްސާ ގެންގޮސް ލާފައި ސާރާ ގޮވައިގެން ގެއަށް އަންނަން ދަތިވޭ، ރިދާން އެ ގަޑީގަ އެކަން ކޮށްދޭނީ، ސްކޫލު ދޮށަށް މަންމަ ފޮނުވާކަށް ނުވާނެއެއްނު... އެހާ ކައިރިއެއް ވެސް ނޫން އެއީ." އަސްލަންގެ ވާހަކައަށް ނޯޔާ ބޯޖަހާލީ އެއްބަސްވުމަށެވެ.\n"އަހަރެން ގޮސްފާނަން." ނޯޔާ ބުންޏެވެ.\n"ނޯޔާއަށް އުނދަގުލެއް ނުވާނެތަ." އަސްލައަށް އަހާލެވުނެވެ. އޭނާ ނޯޔާ ގާތު އެފަދައިން ކަންތައް ކުރަން ދިމާލަށް ނުބުނި ނަމަވެސް ވިސްނުމުގައިވީ ދިރިއުޅުމުގެ ހުރިހާ ކަމެއްގައި އިތުރު މީހަކަށް އުނދަގޫ ކުރުމެއްނެތި އެ ދެމަފިރިން ވެގެން ކުރާށެވެ. ނޯޔާ އިސްނެގުމަކީ އަސްލަންއަށް ދައްކަންޖެހޭ ވާހަކަ މަދުވި ސަބަބެކެވެ.\n"އަނުމް ގޮވައިގެން ދާން ފަސޭހައެއް ނުވާނެ، އެވަގުތު މަންމަ ކައިރިއަށް އަނުމް ލާފަ ދާނީ... އަހަރެން... މަންމަ ކައިރީ ބުނެފަ ބާއްވާނަން." އަސްލަން ބުންޏެވެ.\nކުރިއަށް ދެމަފިރިންގެ ދެމެދުގައި ކަންކަން ބަހާލާނޭ ގޮތާމެދު ވާހަކަ ދެއްކުމުގައި ދެ މީހުން ސޯފާގައި ތިއްބެވެ. ހުރިހާ ކުދީން ނިދާ ގޭތެރެއަށް ވަނީ ހިމޭންކަން ވެރިވެފަ އެވެ. ދެމަފިރިންނަށް ހަމަޖެހިލައިގެން ތިބެ ކަންކަން މަޝްވަރާ ކުރާނޭ ފުރުޞަތު ލިބުނެވެ. ވާހަކަތައް ނިމި، ބާކީވި އެއްޗެހި ހޫނު ކޮށްފައި ނޯޔާ ކޮޓަރިއަށް ވަންއިރު ވެސް އަސްލަން ސޯފާގައި އިނެވެ. ޓީވީއިން ފެންނަމުން ދިޔަ ފުޓުބޯޅަ މެޗެއް ބެލުމުގަ އެވެ. ނޯޔާގެ ކޮޓަރިއަށް ވަދެއްޖެކަން ޔަގީންވުމުން އަސްލަން ސޯފާގެ ދިގަށް ހަށިގަނޑު ދަމާލައި އޮށޯވެލި އެވެ.\nހީނުކުރާހާ އަވަހަށް ދުވަސްތައް ފާއިތުވަމުން ދިޔައެވެ. ނޯޔާއާއި އަސްލަންގެ ކައިވެންޏަށް މަހެއް ވެއްޖެ އެވެ. ދިރިއުޅުމުގެ ކަންކަމަށް ނޯޔާ ހޭނި އާދަވާން ފަށައިފި އެވެ. ރިދާން ދޭތެރެއަކުން އެ މީހުން އުޅޭ ބަޔަށް އައިސް ހަދަ އެވެ. ނޯޔާގެ އަތުން ކޮފީއާއި ސައިބޮއެ ހަދައެވެ. ކައްކައިފި ކޮންމެ އެއްޗަކުން ބައެއް ސަބީނާއަށް ފޮނުވަ އެވެ. މީރު އެއްޗެއް ހަދައިފިނަމަ މަންމަ، ރޫމާއަށް ވެސް ބައި އަޅައެވެ. ކަމެއް ނޭނގިއްޖެނަމަ އެމީހުންގެ ގާތުން ނޯޔާ ލަފާ އަހައެވެ. ބައެއް ދުވަސް ދުވަހު ސަބީނާ އައިސް ގާތުގައި ބުނެދޭން ހުރެއެވެ. ލަދުން ނުކެރިފައި ހުރެ ވެސް ސަބީނާއަށް މަންމަ ކިޔަން ނޯޔާ އާދަކުރިއެވެ. އޭނާގެ ގާތުގައި އުޅޭ ތިން ކުދީން އޭނާއަށް މަންމަ ކިޔަން ބޭނުންވާ ފަދައިންނެވެ.\nބަދަލު ނުވި ކަމަކީ ދެމަފިރިންގެ ދެމެދުގައި އޮތް ދުރު ކަމެވެ. އަސްލަންއާ ނޯޔާ ވާހަކަ ދައްކައިފިނަމަ އޭނާ ވާހަކަ ދައްކައެވެ. މުހިންމު ކަމެއް ޚިއްޞާ ކުރަންވެފައި އޮތިއްޔާ ނޫނީ އަސްލަން އިސްވެ ވާހަކައެއް ނުދައްކާނެ އެވެ. އަސްލަންގެ ކޮޓަރިއަށް ދުވަހެއްގެ އެކިއިރު ވަދެ ނުކުމެ ހަދާއިރު ވެސް އެ ކޮޓަރިއަކީ އޭނާއަށް ބީރައްޓެހި ތަނެއްކަން އިޙްސާސް ކުރެވެއެވެ. އަސްލަންގެ އަލަމާރީގައި އެއް ދޮރުފަތް އަބަދުވެސް ހުންނަނީ ތަޅުލާފައިކަން ނޯޔާއަށް ފާހަގަވީ ދޮވެފައި ހުރި އަސްލަންގެ ހެދުންތައް އަލަމާރިއަށް ލާން އުޅުމުގަ އެވެ. އެ އަލާމާރީގައި އަސްލަންގެ ހެދުންތައް ފެންނަން ހުރިއިރު ބަންދު ކުރެވިފައި ދޮރުފަތުގެ ފަހަތުގައި ވަނީ އޭނާގެ ކުރީގެ އަނބިމީހާގެ ހަނދާންތައް ކަމުގައި ނޯޔާއަށް ޤަބޫލުކުރެވެއެވެ. އެކަމާ ސުވާލެއް ކުރުމަކީ މުހިންމު ކަމެއްނޫންކަމުގައި ނޯޔާ ދުށީ އެހެންވެއެވެ.\nގޭގައި ނޯޔާއާ ގުޅުން ބަދަހި ކުރަން ބޭނުންނުވާ މީހަކީ ހަމައެކަނި އަރީނެވެ. ހުކުރު ދުވަހު ސުފުރާ ދޮށުން ޢާއިލާގެ އެންމެން ބައްދަލުވީ ނަމަވެސް އަރީންގެ ފުށުން ފެންނަނީ ނޯޔާއާ މެދު ގަޔާނުވާ ކަމެވެ. އެހެންވެ ނޯޔާއަށް ވެސް އިސްނަގަން ނުކެރެނީ އެވެ. އަރީންގެ ވާހަކަ ދެއްކުމުގައި އެހެން މީހުންގެ އިޙްސާސްތަކަށް އިޙްތިރާމް ކުރުމެއް ނުހުންނަކަން ނޯޔާއަށް ފާހަގަވިއެވެ. ކުރިން ވެސް ދައްތަގެ ފަރާތުން ނޯޔާއަށް އެނގިފައި އޮތީ އަރީންއަކީ ފޮނި ބޮޑާ މީހެއްގެ ގޮތުގަ އެވެ. މިހާރު ނޯޔާއަށް ވެސް އެފަދަ ބަސްތަކުން އަރީން ސިފަ ކުރަނީ ކީއްވެކަން އެނގެންފަށައިފި އެވެ. އަނެކާ ހިތަށް އަރާފާނޭ އެއްޗެއް އަރީންނަށް މުހިންމު ނުވާ ކަހަލައެވެ. ފަވާދަކީ ފިރިމީހާއަށް ވިޔަސް އެ ފިރިމީހާގެ ގަދަރު ހިފަހައްޓަން އަރީން މަސައްކަތެއް ނުކުރާތީ ނޯޔާ ހަމަ އަޖައިބު ވެއެވެ. އުފާވެރި މާޙައުލުގައި ސަބީނާގެ މޫނުން މޮޅިވެރިކަން ފޮރުވާތީ ނޯޔާ ދުށްޓެވެ. ސަބަބެއް ކަމުގައި އަންހެން ދަރިފުޅުވާކަން ޚުދު ނޯޔާއަށް ވެސް ބުނަން އެނގެއެވެ.\nޔަޝާގެ ބައްޕަ މެދުވެރިވެގެން ވަޒީފާ ހަމަޖެހުނުކަމުގެ އުފާވެރި ޚަބަރު ދޭން ނޯޔާއަށް ގުޅިއެވެ. އެކުވެރިޔާ ހުރީ ހިތްހަމަ ނުޖެހިފައިކަން ނޯޔާއަށް އެނގުނީ ދެނެވެ. ކުރިމައްޗަށް އަރައިފިނަމަ ޔަޝާއަށް އަނގަ މަޑުން ލައިގެން ނުހުރެވޭނެތީ އަންނަން ބޭނުން ނުވެފައި ހުރީކަން ބުންޏެވެ. އެންމެ ފުރަތަމަ ވެސް ޔަޝާއަށް ހަޤީޤަތް ނޯޔާ ސިއްރު ކުރީ އެހެންވެއެވެ. ޔަޝާއަށް އެ ނިންމުން ބަލައިގަންނަން އުނދަގޫ ވާނޭކަން ނޯޔާއަށް ރަނގަޅަށް އެނގޭތީ އެވެ. ދެ އަންހެންކުދީންގެ ޠަބީޢަތާއި މިޒާޖު އުޑާ ބިމާހާ ތަފާތު ވީމައެވެ. އެހެންވިޔަސް ޔަޝާ ދުރުގައި ހުރުމަކީ ނޯޔާ އެދޭ ގޮތެއް ނޫނެވެ. ނުރުހުންވެ ކިތަންމެ އެއްޗެއް ކީ ނަމަވެސް ކެތްކުރެވޭނެކަން ނޯޔާއަށް އެނގެއެވެ. ޔަޝާ ގާތު އަންނަން އެދި އާދޭސް ކުރީ އެހެންވެއެވެ.\nޝެހެނާޒާއެކު އަރީން އިނީ ޝެލްބީންސްގަ އެވެ. ގިޔާސުއްދީން ސްކޫލުން ކުދީން ނިމުނީމަ ގޮވައިގެން ގެއަށް ދާން ގަސްދުކޮށެވެ. ދެ އަންހެނުންގެ ވާހަކައިގެ މިސްރާބު ހުރީ އަމިއްލަ ދިރިއުޅުމުގެ ކަންކަމާ ގުޅިފައެވެ.\n"ޝެހޭ ލައިސެންސް ނެގިތަން މަށަށް މެސެޖު ކުރައްޗޭ، ފަވާދު އެއްބަސްވެއްޖެ ކާރެއް ނަގަން، މައްސަލައަކީ އަހަރެމެން ގޭގަ ގަރާޖެއް ނެތްކަން، ތިރީގަ އެ ހުރި ފިހާރަ ހުސްކުރާކަށް މަންމަ އެއްބަހެއްނުވި، ދަރީން ގޮވައިގެން ނުހިނގޭނެ ހުރިހާ ތަނަކަށް، މިއޮއްދޭ ގަދަ އަވީގަ ކިހިނެއް؟... އަހަރެންގެ ސްކިން ނުލާހިކު ސެންސިޓިވް." މަންމަދެކެ ފޫހިވެފައި އަރީން އިން ކަހަލައެވެ.\n"ނަސީބަކުން ފައްޔާޒު ކާރު ގަތުމުގެ ކުރީން އަހަރެމެން ގޭ ތިރީބައި ގަރާޖަކަށް ބަދަލުކުރި، މިހާރު އަރޫޝާއަށް ވެސް އެތަން ފެނިއްޖެ، ތިއްތިބޭ ކައިރީ ބުނެގެން ކާރެއް ގަނުވައިފި... މަހަމަ ކަމެއް ނުކޮށްގެން ހުންނާނީ، ހާދަ ފޫއްސެއްވެޔޭ، ހަމަކުރާ ކޮންމެ ކަމެއް ކުރަނިއްޔޭ، އެއްކަލަ އަރީން ބުނި ހެއާ ވިޓަމިން ނަގަންފެށިތާ މިވީ ދެ ހަފްތާގަ، އޭނާ އަހަރެން އުޅޭ ބަޔަށް އައި، ހުރިހާ އެއްޗެއް ހާވާލި... އެކަން ވެސް ކޮށްފިކަން މަށަށް އެނގުނީ އޭނާ ގަނެފަ ހުއްޓާ ފެނުނީނަމަ، ވިހައެއް ކާތީ ފެނުނަސް ގޮތް ބަލަން އެވެސް ހޯދާނެ ތޯއްޗެއް... މީހަކު ކުރާހާ ކަމެއް ނުކުރިއްޔާ ނުވޭތަ، އަދި އުޅޭނީ މާ ކަންކަން އެނގޭ މީހަކަށް ހެދިގެން." ޝެހެނާޒު ވެސް ހިފަހައްޓައިގެން ހުރި ނުތަނަވަސްކަން ލިބުނު ފުރުޞަތުގައި ބޭރުކޮށްލިއެވެ.\n"ތީ އާކަމެއްނޫނެއްނު، އަމިއްލައަށް އާކަމެއްކުރާކަށް ނޭނގޭނެ، އަބަދުވެސް މީހަކު ކުރީމަ އެކުރާކަމެއް ކުރާނީ... ފޫހި މީހާގަނޑެއް" އަނގަޔަށް ވައްތަރެއް ޖައްސާލުމާއެކު ޝެހެނާޒާ އަރީން ބައިވެރިވެލިއެވެ.\n"އަދިވެސް އެ ސޮރުގެ ޚަބަރެއްނުވޭތަ؟" ޝެހެނާޒު ލޮލުން ކޮށްލީ ތަފާތު އިޝާރާތެކެވެ.\n"ނަންބަރެއް ނުދެޔޭ ބުނީމެންނު، އެފްބީއިން ވެސް ޚަބަރެއް ނުވޭ... އަނެއްކާވެސް އެގެއަށް ދާންވީ ކަންނޭނގެ، އަތުވެއްޖެއްޔާ އެބަޔަށް އަންނަން ދަޢުވަތު ދީފައެއްނު އެއޮތީ." އަރީން ބުންޏެވެ.\n"އަދިވެސް އޭނާދެކެ ލޯބިވޭ ދޯ." ޝެހެނާޒު ހީނލިއެވެ.\n"ހަނދާނެއްނުނެތުން..." ޚިޔާލުތައް އެހެން ދިމާއަކަށް އަނބުރާލެވިފައި އިނދެ އަރީން ބުނެލިއެވެ.\n"އެކަމަކު ބުނަން... ވިސްނައިގެން އުޅޭތި، ތިހާވަރުގަ ހުރިއްޔާ އެ ފިރިހެނާކައިރީ އަރީނަށް ވެސް ނުހުރެވޭނެ މަޑަކުން، ފަވާދަށްވާނީ ކިހިނެއް؟." ޝެހެނާޒު ހިތުން އެކުވެރިޔާއަށް އޭނާ ދިނީ ނަސޭޙަތެކެވެ.\n"ފަވާދުގެ ނުހުރޭ އެގޮތެއް، އެ އެކްސައިޓްމެންޓެއް..." މާޔޫސް ގޮތަކަށް އަރީން ބުނެލިއެވެ.\n"އެކަމަކު އޭނާ ކިހާ ސްމާޓް، މިދުހަތަށްވުރެ އެންމެ ތަންފުކެއް ވެސް ހުތުރެއްނޫން... އެ ރީތިކަން ބޭނުންވެގެން އަރީން މެރީ ކުރީ." ޝެހެނާޒު ބުންޏެވެ.\n"އޭރު އެކަންވީގޮތް އެނގޭނެ މީހަކީ ތީ... އެވެސް އޭނާއާ ހެދި ނިންމުނު ކަމެއް، މަށާ ވެސް އިންނާނޭ ރީތި މީހުން ވާނޭކަން." އަރީން ތުންކޮޅު ނެރިލިއެވެ.\n"އޭރު އޭނާއާ ހެދި ނިންމި ނިންމުމަކަށް ވިޔަސް ފަވާދަކީ ކިހާ ހަރުދަނާ މީހެއް، އަރީނަށް އޭނާ ފުރިހަމަ މިނިކަން ދީފަ އޮންނަނީ، އިރުއިރުކޮޅާ ގުޅާ ކޮންތާކުތޯ ގެއަށް އަންނަނީ ކޮންއިރަކުތޯ ނުބަލައެއްނު، މުޅި ދުވަހު ހަތަރުދަމު ދަރީން ފޫބުޑު ލައިގެން އުޅޭކަށް ނުޖައްސުވާ، އަރީން އެދެފި ކޮންމެކަމެއް... މިހާ ދުވަސްވީއިރު އޭނާދެކެ ލޯތްބެއް ނުވެވުނުތަ؟"\n"ނޭނގެ މަށަކަށް..." އަރީން ގަޔާނުވިއެވެ. ޚުދު އޭނާއަށް ވެސް ސާފުކޮށް ބޭނުންވާގޮތެއް ނޭނގޭ ކަހަލައެވެ.\n"ތިހުރިހާކަމެއް ތިވަނީ މިދުހަތު ފެނުނު ފަހުން، ނޫންތަ؟ ކުރިއަކުން ތި ފޫހިކަމެއް ނުދެކެން." ޝެހެނާޒު ބުނީ ޔަގީންކަމާއެކުއެވެ.\n"އެއްފަހަރު ވިޔަސް އެ ހޫނުކަން އިޙްސާސްކޮށްލަން ބޭނުންވަނީ ކީއްވެކަމެއް ނޭނގެ، ޝެހޭ... އައި ނޯ... މީ ރަނގަޅު ވިސްނުމެއްނޫންކަން، އެހެންވިޔަސް... އައި ކާންޓް ހެލްޕް އިޓް، އެ ދުވަސްތައް މަތިން މާބޮޑަށް ހަނދާންވަނީ، އޭނާ ނުބުންޏަސް އަހަރެންގެ ހިތް ބުނޭ، އަދިވެސް ސިންގަލްއޭ." އަރީންގެ ޖަޒުބާތުގެ އޮއެވަރު ބަދަލުވެލައިފިއެވެ.\nސްކޫލު ދޮށުގައި ކުޑަކުދީންނާއެކު ހަރަކާތްތެރިވާ ބެލެނިވެރިން އެހާމެ ގިނައެވެ. ކުޑަ އަންހެންކުއްޖެއްގެ އަތުގައި ހިފާލައިގެން ހުރިއިރު މަގުމައްޗަށް އޭނާއާއެކު ހުރި ބެލެނިވެރިޔާގެ ހުރިހާ ސަމާލުކަމެއް ދެވިފައި ވިއެވެ. ސައިކަލު މަތީ އިން ޒުވާނާ ފަހަތަށް ޖަހާލީ މަގަށް ސައިކަލު ނެރުމަށެވެ. އޭނާގެ ކުރީގައި ބެލްޓުގެ ހިމާޔަތުގައި އިން ކުޑަ ފިރިހެންކުއްޖާގެ ވާހަކައަށް ސަމާލުކަން ދެވިފައި ހުރިވަރުން ފަހަތުން މަގުގައި ހަރަކާތްތެރިވާ މީހުންނަށް ސަމާލުކަން ކުޑަވެފައި އިން ކަހަލައެވެ. އެވަގުތު އެ ކުޑަ އަންހެންކުއްޖާގެ ގައިގާ ހިފައި އެ އަންހެންމީހާގެ ގާތަށް ދަމާލީ އެ ސައިކަލުން ރެކިލުމަށެވެ. އެ ޒުވާނާ ބަލާލީ އަންހެނަކު ބަލައިގެންނޭ ބުނި އަޑަށެވެ. ބުރެކި ހިފާލުމާއެކު އޭނާ ބަލާލިއެވެ. ކައިރީ ހުރި އަންހެންކުއްޖާ ފެނި ހިނދުކޮޅަކަށް ބަސް ހުއްޓުނު ކަހަލައެވެ.\n"ސާރާ..." ސައިކަލުގައި އިން ކުޑަ ފިރިހެންކުއްޖާ ގޮވާލިއެވެ. އެހިނދު އެ ކުޑަ އަންހެންކުއްޖާގެ ގާތުގައި ހުރި ހޫރެއްފަދަ ޒުވާން އަންހެންކުއްޖާގެ އަތަށް ދަމާލިއެވެ.\n"ސޮރީ..."ލޯ ކުރިމަތިން އެ ރީތިކަން ގެއްލެން ނޭދި އިނދެ އެ ޒުވާނާ ބުނެލިއެވެ. އެއާއެކު އެ އަންހެން ކުއްޖާ ފަސްއެނބުރި ބަލާލާފައި ބޯޖަހާލީއެވެ. އެ ދެމައިން ވަކި ހިސާބަކަށް ދަންދެން އޭނާއަށް ސައިކަލު މަތީ އިނދެވުނެވެ.\n"އެއީ ޒެންގެ ކުލާސް ކުއްޖެއްތަ؟" ސައިކަލު ދުއްވާލަމުން އަހާލީ ކުރީގައި އިން ދަރިފުޅުގެ ގާތުގައެވެ. އެ ސުވާލުގެ ޖަވާބަށްވުރެ އޭނާގެ ސަމާލުކަން ގުޅިފައިވީ ފެނުނު ޒުވާން މަންމައަށެވެ. އެވަރުގެ ދަރިއަކު ހުރެދާނޭކަމުގެ ލިސާނެއް ބުރުގާގެ ތެރެއިން ފެންނަން ހުރި މޫނުކޮޅުގައި އެއްގޮތަކަށް ވެސް ނުޖަހައެވެ. އެއީ މަންމަކަމާމެދު ވެސް އޭނާ ސުވާލު އުފެދުނެވެ.\n"މިދުހަތު..." ސްކޫލް ދޮށުން އައިސް ގޭގެ ދޮރުމައްޗަށް ސައިކަލު މަޑުކޮށްލަންވީއިރު ދޮރޯށި ދޮށުގައި ހުރި ހާމީދާ ގޮވާލިއެވެ. ސައިކަލުން ދަރިފުޅު ބާލުވާފައި އޭނާ ދޮރޯށި ކުރިމަތީ މަޑުކޮށްލީ ދަރިފުޅު އެތެރެއަށް ވަދެގެން ދާ މަންޒަރު ބަލާށެވެ.\n"ކޯޓުގެ ލިޔުންތައް ނުނަގައިން ރައުލާ އެވާހަކަދެއްކި." ހާމީދާ ވެސް ހުރީ ކުޑަކުޑަ ޒަޔާން އެތެރެއަށް ނުގޮސްގެން ކަހަލައެވެ.\n"މާދަން ގެނެސްދޭނަން." ގިނަވާހަކަތަކެއް ދައްކަން މިދުހަތު ބޭނުންނުވެފައި އިން ކަހަލައެވެ. އިތުރު ވާހަކައެއް ހާމީދާ ދެއްކުމުގެ ކުރީން އޭނާ ސައިކަލު ދުއްވާލީއެވެ.\nއަނުމް ގެންގޮސް ކުޑައެނދުގައި ބާއްވާފައި ކޮޓަރިން ނޯޔާ ނުކުތެވެ. އަދި މެންދުރު މަލްސާ ގޮވައިގެން އަސްލަން އަންނަން ވާއިރަށް ނޯޔާ ކާން ނަގަން ތައްޔާރުވެލިއެވެ. އޭރު އޭނާއަށް ވިސްނެނީ ސާރާ ބަލާ ދިއުމުން އާންޓީ ދެއްކި ވާހަކައެވެ. ކުދީންނާ ގުޅުން ބަދަހިކޮށް ވާހަކަދައްކާލެއް ސާރާ މަދީއެވެ. އެ އުމުރުގެ ކުދީންނާ ބަލާފައި ސާރާ މާމަޑުމަޑުން ހުންނަނީއެވެ. އާންޓީއާ ވެސް ވާހަކަދައްކަނީ ވަރަށް މަޑުންކަން ބުންޏެވެ. ގޭތެރޭގެ އުޅުން ކިހިނެއްތޯ އާންޓީ ނޯޔާއާ ސުވާލުކުރިއެވެ.\n"މަންމައަށް އެހީއެއް ބޭނުންވޭ... ސާރާއަށް ކޮށްދެވޭނެތަ؟" ސޯފާގައި އިން ސާރާއަށް ގޮވާލާފައި ނޯޔާ އެއްސެވެ. އެކުއްޖާ ހަމައެކަނި ބޯޖަހާލީއެވެ.\n"ބައްޕައާއި މަލްކޮ އަންނަން އުޅޭނެ... ތަށީގަ ބާރައް ހިފަހައްޓައްޗޭ، މި ގެންގޮސް މޭޒުމަތީ ބަހައްޓާލަދޭންވީ... ކޮންމެ ކުއްޖަކު ކާންއިންނަ ދިމާލުގަ."\nކާތަށިތަކުން ފަހަރަކު ތަށްޓެއް ސާރާއަށް ދިނެވެ. ނިކަން ބަލައިގެން ނޯޔާ އެދުނު ފަދައިން ކާމޭޒުމަތީ އެކުއްޖާ ތަށި އެތުރިއެވެ. އެކަން ކުރީ ފުރިހަމައަށްކަން ނޯޔާ ފާހަގަކޮށް ޝުކުރު އަދާކުރިއެވެ. ފަނޑު ނަމަވެސް ހިނިތުންވުމެއް ސާރާގެ ތުންފަތުގައި ވިއެވެ. މަލްސާ ފަދައިން ސާރާ ކަންކަމުގައި އިސްނަގައެއްނޫޅެއެވެ. އެހެންވިޔަސް ނޯޔާ އެދިފަނަމަ އެކަމެއް އެކުއްޖާ ކުރަނީ ފަރުވާތެރިކަމާއެކުއެވެ. އަސްލަން ބުނިހެން ސާރާއަކީ ބަސްއަހާ ކިޔަމަންތެރި ދަރިއެކެވެ.\n"ނިމުނީނު ދޯ... ސޯފާގަ އިށީންނަމާ، ބައްޕަމެން އައިމަ ކާނީ." ސޯފާއާ ދިމާއަށް ދަމުން ކާމޭޒު ކައިރީ ހުރި ސާރާއަށް ނޯޔާ އިޝާރާތްކޮށްލިއެވެ. އިށީންއިރު ސާރާ އިށީނީ އާދައިގެމަތިން ނޯޔާއާ އެބަހައްޓާ ދުރުމިން ބަހައްޓާފައެވެ. ސްކޫލާމެދު ނޯޔާ ސުވާލު ކުރިއެވެ. އަންނައަހަރު ގްރޭޑު އެކަކަށް ސާރާ ދާނޭކަން ނޯޔާ ފާހަގަކުރިއެވެ. އޭރުން ބޮޑުކުއްޖަކަށްވީކަމުގައި ނޯޔާ ބުންޏެވެ.\n"ކެރިއާ ޑޭ އަންނަނީނު، އާންޓީ ބުނި ސާރާ ނުބުނެޔޭ ކޮންކަހަލަ ކުއްޖަކަށްވާންކަމެއް ބޭނުންވަނީ، އާންޓީ ކައިރީ ނުބުންޏަސް މަންމަ ކައިރީ ބުނެބަލަ... ޓީޗަރެއްތަ؟، ޑަކްޓަރ ހެދުމެއްތަ؟، އޭރަޕްލޭންގަ އުޅޭ ކަހަލަ ކުއްޖަކައްތަ؟ ނޫނީ ކައްކާއެއްތަ؟" ނޯޔާ ފޫހިއްލާލުމެއްނެތި ސާރާއާ ކައިރިއަށް ޖެހިލިއެވެ. އެކުއްޖާ ނޭނގޭ ބުނާ ފަދަ ގޮތަކަށް ދެކޮނޑު އަރުވާލީއެވެ.\n"ސާރާގެ އެކުވެރި ކުދީން ބޭނުންވަނީ ކޮންކަހަލަ މީހަކަށްވާން؟" ނޯޔާ ބޭނުންވީ ސާރާ ލައްވާ ވާހަކަދައްކުވާށެވެ.\n"ލޫލު ކައްކާ ހެދުމެއްލާނޭ ބުނީ... ލޫލު އެކަނި ފްރެންޑްވާނީ..." ވާހަކަ ނުދައްކަން އިނދެފައި ވެސް ސާރާ މަޑުމަޑުން ބުނެލިއެވެ.\n"އެއްދުވަހު މަންމައަށްވާނެ ލޫލު ދައްކާލަން އިނގޭ." ނޯޔާ ބުންޏެވެ.\n"ކީއްވެ މަންމަ ކިޔަނީ؟ ތީ ސާރާގެ މަމީއެއްނޫނެއްނު، ސާރާއަށް އެނގޭ މަމީއެއް ނުހުންނާނެކަން... މަމީ މަރުވީއެއްނު... މާމަ ބުނި މަރުވާކުދިން ދެން ނާންނާނެއޭ." ހިމޭނުން އިނދެފައި ސާރާ ދެއްކި ވާހަކަތަކުން ނޯޔާގެ މޫނުގައިވި ހިނިތުންވުން ފަނޑުވެގެންދިޔައެވެ. އެކުޑަކުޑަ ސިކުނޑީގައި ފޮރުވަމުން އަންނަނީ ކޮންކޮން ޚިޔާލެއް ކަމެއްވެސް ނޯޔާއަށް ދެނެގަންނާކަށް އެއްގޮތަކަށް ވެސް ނޭނގެއެވެ.\nނަހްލާ އަށް ޕީޕީއެމްގެ އިންތިހާބުތަކުގައި ފުރުސަތެއް ނެތް


Maabandu Meehaku Coma Gai 10 Mas, Heyeriiru Dharifulhu "Boduvefai" - Vaguthu\n4 ގަޑިއިރު ކުރިން ( ޖޫން 11, 2021 )\nއިޓަލީވިލާތުގެ އަންހެނަކު ހާޓްއެޓޭކެއް ޖެހިގެން ހާލު ދެރަވެގެން ކޯމާގައި އޮންނަތާ ދިހަ މަސް ފަހުން ހޭއަރައި، ހާލު ރަނގަޅު ވެއްޖެއެވެ.\nއުމުރުން 37 އަހަރުގެ ކްރިސްޓީނާ ރޯސީ ކޯމާއަށް ލީއިރު އޭނާ އިނީ ބަލިވެއެވެ. އޭރު ބަނޑަށް ހަތް މަސް ދުވަހެވެ. ރޯސީ ކޯމާގައި އޮއްވާ ޑޮކްޓަރުން ވަނީ ސިޒޭރިއަން ހަދައިގެން ރޯސީގެ ދަރިފުޅު ނަގާފައެވެ. މިހާރު ދަރިފުޅަށް ވަނީ ދިހަ މަސް ފުރިފައެވެ.\nރޯސީގެ ފިރިމީހާ ގެބްރިއެލް މީޑިއާއަށް މައުލޫމާތު ދެމުން ބުނީ އޭނާގެ ދަރިފުޅު ލިބުނުއިރު އަނބިމީހާ މަރާއި ހަނގުރާމަ ކުރަމުން ދިއުމުން ދަރިއަކު ލިބުމުގެ އުފާ އޮތީ ހިތާމައާއި އެކުގައި ކަމަށެވެ. "އޭރު ރޯސީ ދެން އެނބުރި އަހަރެމެންގެ ކައިރިއަށް އަތުވެދާނެ ކަމުގެ އުއްމީދެއް ނެތް. އެކަމަކު އޭގެ ދިހަ މަސް ފަހުން އަންހެނުން ލޯ ހުޅުވާލާ މިހާރު ވާހަކަދައްކަން ފަށައިފި. ދަރިއަކު ލިބުމުގެ އުފާވެރިކަން އާއިލާއަށް މިއައީ ދަރިފުޅު އުފަންވިތާ ދިހަ މަސް ފަހުން." ގެބްރިއެލް ބުންޏެވެ.\nރޯސީ އަށް މިހާރު ވަނީ އޭނާ ކޯމާގައި އޮއްވާ ލިބުނު ދަރިފުޅާއި ބައްދަލުވެފައެވެ. ގިނަ ދުވަސްތަކެއް ވަންދެން ކޯމާގައި އޮތުމުންނާއި ހާޓްއެޓޭކެއް ޖެހިފައި ވުމުން ރޯސީއަށް އަދި ރަނގަޅަށް ވާހަކަދައްކާ، މީހުން ދެނަގަތުން ފަދަ ކަންކަން އެހައި ފަސޭހައެއް ނޫނެވެ. އެހެންކަމުން ދަރިފުޅާއި އަދި އޭނާ އަށް ވާހަކައެއް ނުދެއްކެއެވެ.\nރޯސީ އަށް އަދިވެސް އަންނަނީ ހޮސްޕިޓަލްގައި ފަރުވާ ދެމުންނެވެ. އާއިލާ އިން ބުނާ ގޮތުގައި ރޯސީގެ ރިކަވަރީ ފަރުވާތައް މިހާރު ފަށައިގެން ކުރިއަށް އެބަދެއެވެ. ނަމަވެސް އަދި އޭނާ ގެއަށް ދޫކޮށްލެވޭނެ ދުވަހެއް ނޭނގެއެވެ.


Leipzig ge defender Upamecano Bayern\nޑޭޔޮޓް އަޕަމެކޯނޯ، އަންނަ ޖުލައިގައި އޭނާ ބަޔާން އަށް ބަދަލު ވާނެ\nރެޑްބުލް ލައިޕްޒިގްގެ ޑިފެންޑަރު ޑޭޔޮޓް އަޕަމެކޯނޯ، ބަޔާން މިޔުނިކަށް ބަދަލުވާ ގޮތަށް ހަމަޖެހިއްޖެ އެވެ.\nފްރާންސްގެ ޑިފެންޑަރުގެ ޓްރާންސްފާ އަށް 42.5 މިލިއަން ޔޫރޯ، ލައިޕްޒިގަށް ދިނުމަށް ބަޔާންއިން ވަނީ އެއްބަސް ވެފަ އެވެ. ދެ ކުލަބުގެ ދެމެދުގައި ވެވުނު އެއްބަސްވުމަށް އަމަލު ކުރާނީ އަންނަ ޖުލައިގަ އެވެ. މި ސީޒަން ނިމެންދެން އަޕަމެކޯނޯ ހުންނާނީ ލައިޕްޒިގް އެވެ.\nފްރާންސްގެ ކުލަބު ވެލޯންސިއަންސްގައި ހޭދަ ކުރުމަށް ފަހު، އަޕަމެކޯނޯ ރެޑްބުލް ސަލްޒްބާގަށް ބަދަލުވީ 2015 ގަ އެވެ. ރެޑްބުލްއިން ހިންގާ އެންމެ ވަރުގަދަ ޓިމު، ލައިޕްޒިގަށް އަޕަމެކޯނޯ ބަދަލުވީ ސަލްޒްބާގައި އެއް އަހަރު ހޭދަ ކުރުމަށް ފަހު އެވެ. އުމުރުން 22 އަހަރުގެ ޑިފެންޑަރު ވަނީ ލައިޕްޒިގަށް 129 މެޗު ކުޅެފަ އެވެ.\n"އުފަލާއެކު އަހަރެމެން އެކަން ކަށަވަރު ކޮށްދެން،" ބަޔާންގެ ސްޕޯޓިން ޑައިރެކްޓާ ބޮސްނިއާގެ ހަސަން ޝަލިޒަމޮޗް (ބްރާޒޯ) އަޕަމެކޯނޯ ގެ ޓްރާންސްފާ އާ ބެހޭގޮތުން ޖަރުމަންގެ ބިލްޑަށް ދިން އިންޓަވިއުގައި ބުންޏެވެ. އަޕަމެކޯނޯގެ ޓްރާންސްފާ ބަޔާންއިން ހެދީ، ޑޭވިޑް އަލަބާގެ މަގަމު ފޫބެއްދުމަށެވެ. މި ސީިޒަނަށް ފަހު އަލަބާ ރެއާލް މެޑްރިޑަށް ބަދަލުވާ ގޮތަށް މިހާރު ވަނީ ހަމަޖެހިފަ އެވެ. އޭނާ ރެއާލްއަށް ބަދަލު ވަނީ ހިލޭ ޓްރާންސްފާއެއް ދަށުންނެވެ.


Vidya Balan ge firimeehaa ge role ah Sanjay Kapoor | Mihaaru\nސަންޖޭ ކަޕޫރު: މަދުމަދުން މިހާރު އަންނަނީ ފިލްމުތަކުން ފެންނަމުން.\nވިދިޔާ ބާލަންގެ ފިރިމީހާގެ ރޯލަށް ސަންޖޭ ކަޕޫރު\n16 ނޮވެމްބަރ 2018 - 08:40\nއަނިލް ކަޕޫރުގެ ކޮއްކޮ ސަންޖޭ، 53، "މިޝަން މަންގަލް" ގައި ފެނިގެން ދާނީ ބަތަލާ ވިދިޔާ ބާލަންގެ ފިރިމީހާގެ ރޯލުންނެވެ. އޭނާ ވަނީ ފިލްމަށް ސޮއިކުރިކަން ކަށަވަރު ކޮށް ދީފަ އެވެ.\n"ރާޖާ" އާއި "ސިރުފް ތުމް" ފަދަ ފިލްމުތައް ކުޅެފައިވާ ސަންޖޭ ބުނީ ވިދިޔާއާ އެކު މަސައްކަތްކޮށްލަން ލިބުމުން ވަރަށް އުފާވެފައިވާ ކަމަށެވެ.\n"އަހަހަރެން ވަރަށް ކުރީއްސުރެ ވެސް ވިދިޔާ ދަންނަން. އަނެއްކާ އަހަރެމެން ދެ މީހުން ނިސްބަތް ވަނީ މުމްބާއީގެ ޗެމްބޫރަށް. އަހަރެން ވަރަށް އުފާވެއްޖެ ފިލްމެއްގައި ވިދިޔާއާ އެކު މަސައްކަތްކޮށްލަން ލިބުނީމަ،" މި އަހަރު ނެޓްފްލިކްސް އިން ސްޓްރީމް ކުރި އެންތޮލޮޖީ ފިލްމު "ލަސްޓް ސްޓޯރީޒް" ގައި މުހިއްމު ރޯލެއް ކުޅުނު ސަންޖޭ ބުންޏެވެ. "ދެ މީހުންނަށް ފިލްމެއްގައި ދެމަފިރިންގެ ރޯލް ކުޅެން ލިބުނީމަ ވަރަށް ޖޯކު ވެސް ޖަހާ ހަދައިފިން އަހަރެމެން."\nއޭނާ ބުނި ގޮތުގައި އަކްޝޭއަކީ ވެސް ވަރަށް ގާތް ރައްޓެއްސެކެވެ. އެހެންވެ އޭނާއާ އެކު މަސައްކަތްކޮށްލުމަކީ ވަރަށް އުފާވެރި ތަޖުރިބާއަކަށް ވާނެ ކަމަށް ބުންޏެވެ.\n"މިޝަން މަންގަލް" ގެ އިތުރު ކާސްޓުން އަކްޝޭއާ އެކު.\n"މިޝަން މަންގަލް" އަކީ އަކްޝޭގެ ފިލްމު ކުންފުނި ކޭޕް އޮފް ގުޑް ފިލްމްސް އާއި ފޮކްސް ސްޓާ އިންޑިއާ ގުޅިގެން ހަދާ ފިލްމެކެވެ. މި މަހުގެ ތެރޭގައި ޝޫޓިން ފަށަން ތައްޔާރުވަމުން އަންނަ ފިލްމުގެ ކާސްޓުންގެ ތެރޭގައި ސޮނާކްޝީ ސިންހާ، ޝަރުމަން ޖޯޝީ، ތާޕްސީ ޕައްނޫ، ކިރިތީ ކުލްހާރީ އަދި ސައުތުގެ ބަތަލާ ނިތިޔާ މެނެން ހިމެނެ އެވެ.\n"މިޝަން މަންގަލް ގެ ޑައިރެކްޓަރަކީ "ޕެޑްމޭން" އާއި "ޕާ" ފަދަ ފިލްމުތައް ގެނެސް ދިން ޑައިރެކްޓަރު އާރް ބަލްކީއާ އެކު އެސިސްޓަންޓް ޑައިރެކްޓަރެއްގެ ގޮތުގައި މަސައްކަތްކޮށްފައިވާ ޖަގަން ޝަކުތީ އެވެ. މި ފިލްމު ސިނަމާތަކަށް އަންނާނީ އޮގަސްޓް، 15، 2019 ގަ އެވެ.\nމިދިޔަ އަހަރު "މުބާރަކަން" ސަޕޯޓިން ރޯލެއް ކުޅުނު ސަންޖޭގެ ކުރިއަށް ހުރި ފިލްމުތަކުގެ ތެރޭގައި އޭނާ އަށް ބޮޑުބޭބެ ކިޔާ ސޯނަމް ކަޕޫރުގެ ބައްޕަގެ ރޯލް ކުޅޭ ފިލްމު "ޒޯޔާ ފެކްޓާ" ވެސް ހިމެނެ އެވެ. އެއީ އަންނަ އަހަރުގެ މެއި 18 ގައި ރިލީޒް ކުރަން ތާވަލުކޮށްފައިވާ ފިލްމެކެވެ.\nއިތުރު ލިޔުންތައް ބޮލީވުޑް ވިދްޔާ ބާލަން އަކްޝޭ ކުމާރު ސޮނާކްޝީ ސިންހަ


ކުޅުދުއްފުއްޓާއި ތިނަދުއަށް އަރާ ފޭބުން މަނާކޮށްފި - DhiDaily\nކުޅުދުއްފުއްޓާއި ތިނަދުއަށް އަރާ ފޭބުން މަނާކޮށްފި\nކޮވިޑް19 ގެ ކޭސްތަކަކާ ގުޅިގެން ހދ. ކުޅުދުއްފުށްޓާއި ގދ. ތިނަދޫ މޮނިޓަރިންއަށް ލައި، އަރާ ފޭބުން މަނާކޮށްފިއެވެ.\nކުޅުދުއްފުށި މޮނިޓަރިންއަށް ލީ އެ ސިޓީ އިން މާލެ ގެނައި ބަލިމީހަކު ކޮވިޑް19 އަށް ޕޮޒިޓިވުވުމާ ގުޅިގެން އެވެ. އެގޮތުން ކުޅުދުއްފުށިން މާލެ ގެނައި މީހަކު ޕޮޒިޓިވް ވެފައިވުމާ އެކު ކޮންޓެޓް ޓްރޭސިންގެ މަސައްކަތް ވަނީ ފަށާފައެވެ.\nކުޅުދުއްފުށީ ރީޖަނަލް ހޮސްޕިޓަލުން އިއުލާނެއް ނެރެ އަންގާފައި ވަނީ ކޮންމެހެން ބޭރަށް ނުކުންނަން ޖެހިގެން ނޫނީ ބޭރަށް ނުނިކުތުމަށާއި ނުކުންނަން ޖެހިގެން ނިކުންނަ ނަމަވެސް މާސްކު އަޅައި، ގައިދުރުކަން ބެހެއްޓުމަށެވެ.\nމިއާއެކު މާލެ ދަތުރުކުރާ ބޯޓެއްގެ ފަޅުވެރިއަކު ޕޮޒިޓިވްވުމާ ގުޅިގެން ގދ. ތިނަދޫވެސް ވަނީ ވަނީ މޮނިޓަރިންނަށް ލާފައެވެ.\nއެޗްޕީއޭ އިން އާންމުކުރި ތަފާސްހިސާބުތަކަށް ބަލާއިރު ރޭގެ 6:00ގެ ނިޔަލަށް 7،469 މީހަކު ރާއްޖެެއިން ކޮވިޑަށް ޕޮޒިޓިވް ވެފައިވެ އެވެ. ރޭގެ 6:00 ގެ ނިޔަލަށް ރަށްރަށުގައި ކޮވިޑަށް ޕޮޒިޓިވް 60 މީހަކު އެބަތިއްބެވެ.


Addu gai ithuru 1,500 housing unit alhanee | Mihaaru\nހިތަދޫ ފްލެޓްތައް ބައްލަވާލެއްވުމަށް މިނިސްޓަރު މިއަދު ކުރެއްވި ޒިޔާރަތުގެ ތެރެއިން.\nއައްޑޫގައި އިތުރު 1،500 ހައުސިން ޔުނިޓް އަޅަން ނިންމައިފި\n24 އެޕްރީލް 2019 - 20:21 32 comments\nއައްޑޫގައި އިތުރު ހައުސިން ޔުނިޓްތަކެއް އަޅަން ނިންމާފައިވާ ކަމަށް ހައުސިން މިނިސްޓްރީން މިއަދު ބުނެފި އެވެ.\nހައުސިން މިނިސްޓަރު އައިމިނަތު އާތިފާ އައްޑު އަށް މިހާރު ކުރައްވަމުން ގެންދަވާ ދަތުރުގައި ކައުންސިލާ އެކު ބޭއްވި ބައްދަލުވުމުގައި ވިދާޅުވީ ފަސް އަހަރުގެ ތެރޭގެ މި ސަރުކާރުން ކުރިއަށް ގެންދަން ރާވާފައިވާ 20،000 ހައުސިން ޔުނިޓްގެ ތެރެއިން 5،000 ހައުސިން ޔުނިޓް އެޅުމަށް ހަތަރު މަސް ދުވަހުގެ ތެރޭގައި ސޮއި ކުރުމަށް ފްރޭމް އެގްރިމަންޓުގައި އިއްޔެ ސޮއި ވެސް ކޮށްފައި ކަމަށެވެ.\nއަދި އޭގެ އޭގެ ތެރެއިން 1،500 ހައުސިން ޔުނިޓް އަޅަން ހަމަޖެހިފައި ވަނީ އައްޑޫގައި ކަމަށް ވިދާޅުވި އެވެ. ނަމަވެސް އެ ޔުނިޓްތައް އަޅާނެ ތަންތަނާއި އެކަމާ ބެހޭ އިތުރު ތަފުސީލެއް ނުދެއްވަ އެވެ.\nމިނިސްޓަރު ވިދާޅުވި ގޮތުގައި މާލެ ތޮއްޖެހުން ކުޑަކުރުމަށްޓަކައި ސަރަހައްދީ ތަރައްގީ އަށް މަސައްކަތް ކުރުމަކީ މި ސަރުކާރުގެ ވަރަށް މުހިއްމު އަމާޒެކެވެ. އަދި އެކަމަށްޓަކައި 5.3 ބިލިއަން ރުފިޔާގެ ހައުސިން މަޝްރޫއު ހިންގަން ނިންމަވާފައިވާ ކަމަށް ވިދާޅުވި އެވެ.\nMinister of Housing & Urban Development Aminath Athifa miadhu Addu City ah vadaigenfi. Minister ge mi dhathurufulhaky Addu gai gaaimukohfaivaa housing unit ge kankan ballavaalevumah kurahvaa dhathurufulheh pic.twitter.com/wWAxH2A2Cl\n— Addu City Council (@AdduCityCouncil) April 24, 2019\nކުރީގެ ރައީސް އަބްދުﷲ ޔާމީންގެ ސަރުކާރާއި ކުރީގެ ރައީސް މުހައްމަދު ނަޝީދުގެ ވެރިކަމުގައި ވެސް އައްޑޫގައި ހައުސިން މަޝްރޫއުތަކެއް ހިންގި އެވެ. އެގޮތުން ނަޝީދުގެ ވެރިކަމުގައި ފޭދޫގައި 25 ޔުނިޓް އަޅައި އެތަންތަނުގައި މީހުން މިހާރު އަންނަނީ ދިރި އުޅުމުންނެވެ.\nއެކަމަކު ޔާމީނުގެ ސަރުކާރުން ހިތަދޫގައި އިމާރާތް ކުރި 264 ފްލެޓާ ހުޅުމީދޫގައި އިމާރާތް ކުރި 48 ފްލެޓްގެ މަސައްކަތް ނިމިފައި ހުންނަތާ ހަތަރު އަހަރެއްހާ ދުވަސްވީ އިރު، އެތަންތަން އަދި ހުރީ ދިރިއުޅެން ދޫނުކުރެވި އެވެ. ސަރުކާރުން ބުނެފައިވާ ގޮތުގައި ހިތަދު އާއި ހުޅުމީދޫގެ ފްލެޓްތައް ދޫނުކުރެވި ލަސްވަނީ އެ ތަންތަނަށް ބޭނުންވާ ކަރަންޓާއި ފެނާއި ނަރުދަމާގެ ހިދުމަތް ދޭން ކުރާ މަސައްކަތް އަދި ނުނިމެތީ އެވެ.\nއެކަމަށް އިޝާރާތް ކުރައްވައި މިނިސްޓަރު އާފިތާ މިއަދު ވިދާޅުވީ އެ މަސައްކަތް ފެނަކައާ ހަވާލުކޮށްފައިވާ ކަމަށާއި ދެ މަހެއްހާ ދުވަސްތެރޭ މަސައްކަތް ނިންމައިލެވޭނެ ކަމަށް ލަފާ ކުރެއްވޭ ކަމަށެވެ.\nޔާމީނުގެ ސަރުކާރުން ވަނީ ފޭދޫގައި އިތުރު 100 ފްލެޓް އަޅަން ވެސް ނިންމާފައިވާކަން އިއުލާންކޮށްފަ އެވެ. އަދި ކޮންޓްރެކްޓަ ފައިނޭންސް އުސޫލުގެ އެ މަޝްރޫއު ކުރިއަށް ގެންދަން ފިނޭންސް މިނިސްޓްރީން 2017 ގެ އޮކްޓޯބަރު މަހުގެ ތެރޭގައި ބީލަމަށް ވެސް ހުޅުވައިލި އެވެ. އެކަމަކި ފަހުން އެ މަޝްރޫއާ ބެހޭ އެއްވެސް ވާހަކައެއް ސަރުކާރުން ނުދައްކަ އެވެ.\nއިތުރު ލިޔުންތައް އައްޑޫ ހައުސިން މިނިސްޓަރު އައްޑޫ ސިޓީ ކައުންސިލް އައްޑޫ ހައުސިން ޕްރޮޖެކްޓް އައްޑޫ ހައުސިން ޔުނިޓް އައިމިނަތު އާތިފާ، (ކުރީގެ ހައުސިން މިނިސްޓަރު)


Ali Waheed Furuvaali Bayaku Hoadhaa Thahugeeg Kuran Jehe: Dr. Abdulla Didi - Vaguthu\nތަހުގީގީ އިދާރާތަކުން ތަހުގީގު ކުރަންވީ މައްސަލަ ބައްލަވާ ގާޒީގެ ސުލޫކީ މައްސަލައެއް ނޫން ކަމަށާއި ތަހުގީގު ކުރަން ޖެހޭ ކަމަކީ ފުރުމުގެ ހުއްދަ ދިނުމުގެ ހުކުމް ނެރުމުގެ ކުރިން ރާވައިގެން ކުރީގެ ޓޫރިޒަމް މިނިސްޓަރު އަލީ ވަހީދު ފުރުވާލި ބަޔަކު ހޯދުން ކަމަށް ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެއްޖެއެވެ.\nޑރ. އަހުމަދު އަބްދުﷲ ދީދީ މިހެން ވިދާޅުވެފައިވަނީ އަލީ ވަހީދު ފުރުމުގެ ހުއްދަ ދިން ކްރިމިނަލް ކޯޓުގެ ގާޒީ ހަސަން ސައީދުގެ ސުލޫކީ މައްސަލައެއް ޕްރޮސެކިއުޓާ ޖެނެރަލްގެ އޮފީހުގެ ފަރާތުން ޖުޑިޝަލް ސާވިސް ކޮމިޝަން (ޖޭއެސްސީ) އަށް ހުށަހަޅައި، އެ މައްސަލަ ތަހުގީގު ކުރަން އެ ކޮމިޝަނުން ނިންމާފައިވަނިކޮށެވެ.\nމިކަމާ ގުޅިގެން ޑރ. ދީދީ ކުރެއްވި ޓްވީޓެއްގައި ވިދާޅުވީ ދެ ފަރާތަކުން ދެއްކި ވާހަކައާއި ހުށަހެޅި ހުށަހެޅުންތަކަށް ރިއާޔަތް ކުރުމަށްފަހު، ޝަރީއަތެއްގައި ގާޒީއަކު ނިންމާ ނިންމެވުމަށް މުރާޖައާ ކުރަން ޖެހޭނީ މަތީ ކޯޓެއްގައި އިސްތިއުނާފް ކޮށްގެން ކަމަށާއި ޖޭއެސްސީ ފަދަ ތަހުގީގު އިދާރާއަކުން ހުކުމުގެ ކަންކަން ބަލައިގެން ނުވާނެ ކަމަށެވެ.\n"ތަހުގީގީ އިދާރާތަކުން ބަލަންވީ އަމުރު ނެރުމުގެ ކުރިން ކުރިއާލާ ރާވައިގެން މުއްތަހަމު (އަލީ ވަހީދު) ފުރުވުމުގައި ބައިވެރިވި ކޮން ބައެއްތޯ؟ ޑްރާމާ ކުޅުން ހުއްޓާލަން ޖެހޭ،" ޑރ. ދީދީގެ ޓްވީޓްގައިވެއެވެ.\nރާއްޖޭގައި ފުރަތަމަ ފަހަރަށް ވުޒާރާގައި މަސައްކަތް ކުރާ މުވައްޒަފުންތަކަކަށް ޖިންސީ ފުރައްސާރަ އާއި ގޯނާ ކުރި ކަމުގެ ތުހުމަތުގައި ވަޒީރަކު މަގާމުން ވަކިކޮށް ޖިންސީ ކުށްތަކުގެ ބޮޑެތި ދައުވާތަކެއް އުފުލާފައިވަނިކޮށް އަލީ ވަހީދު ފުރާވަޑައިގެން ދިޔައީ މި މަހުގެ ނުވަ ވަނަ ދުވަހުގެ ހަވީރުގެ ވަގުތެއްގައެވެ.\nކްރިމިނަލް ކޯޓުން ހުރި ހުކުމުގެ ލިޔުމެއް ލީކުވި އިރު ލިޔުމުގައި ފުރަތަމަ އޮތީ އަލީ ވަހީދު ފުރުވާލުމުގެ ހުއްދައަށް އެދުނީ ދައުލަތުން ކަމުގައެވެ. އެކަމަކު ޕްރޮސެކިއުޓާ ޖެނެރަލްގެ އޮފީހުން މި ކަން ދޮގުކުރައްވައި ވިދާޅުވީ ދައުލަތުން ވަކާލާތު ކުރެއްވީ އަލީ ވަހީދު ފުރާވަޑައިގެންފި ނަމަ ފިލައިގެން ދާނެ ކަމަށް ބަލައެވެ. އަދި ކްރިމިނަލް ކޯޓުން ވެސް ވިދާޅުވަނީ އެއީ ލިޔުމުގެ ކުށެއް ކަމުގައެވެ.\nއަލީ ވަހީދު ފުރުވާލުމާ ގުޅިގެން ސަރުކާރަށާއި ކްރިމިނަލް ކޯޓަށް ވަރަށް ބޮޑަށް ފާޑުކިއުން އަމާޒުވެފައިވަނިކޮށް އަލީ ވަހީދު ފުރުވާލި ފަހުން އެ މައްސަލަ ހައި ކޯޓުގައި އިސްތިއުނާފް ކުރުމަށް ހުށަހެޅުމުންނާއި މައްސަލަ ބެއްލެވި ގާޒީ މައްސަލަ ޖޭއެސްސީއަށް ހުށަހެޅުމުން ވެސް ޕީޖީއަށާއި ދައުލަތަށް އާންމުންގެ ފާޑުކިއުންތައް އަމާޒުވެފައިވެއެވެ.\nމުއައްސަސާތަކުގެ މެޖޯރިޓީ އޮތީ ޖާހިލުންނަށް، މިހާލަތު ބަދަލުކުރުން ވާޖިބު - ޑރ.އަހުމަދު\nފެބުރުއަރީ 18, 2021 11:59\nސަރުކާރުން ފުރުވާލީވެސް..... ސަރުކާރުން ތަހުޤީޤު ވެސް ކުރަންޖެހެނީ.... އަދުވެރިވެރިކަން!!!!!\nފެބުރުއަރީ 18, 2021 14:25\nގާޒީ ނިންމަވާގޮތާއި ހުކުމް ކުރިގޮތް އޯކޭ. ޕީޖީ އަމަލުކުރެއްވި ގޮތް އޯކޭ ނޫން. މާބޮޑަށްވެސް ޑްރާމާ! ތަހުގީގު ކުރަންވީ ޕީޖީ.\nފެބުރުއަރީ 18, 2021 18:24\nކޯޓުތަކަށް ހުށަހެޅޭ މައްސަލަތަކުގެ ވާޤިއާތަކާއި، ދެފަރާތުން ހުށަހަޅާ ހުށަހެޅުންތަކަށް ބަލައި ކޯޓުން ހުކުމް ކުރުމުން އެކުރި ޙުކުމުގެ ސަބަބުން (ޖޭ އެސްސީ ނުރުހޭ ކޮންމެފަހަރަކު) ގާޒީން ނަށް އަދަބު ލިބޭނަމަ، މިނިވަން ކަމާއި އެކުގައި ހުކުމް ކުރުމުގެ މާހަލުގެއްލި ކޯޓުން ކުރާ ހުކުމުގެ ޞައްޚަކަން ނެތި ހިގާދާނެ.\nސަބަބަކީ ގާޒީން ނަފުސު ސަލާމަތްކުރުމުގެ ބިރުވެރިކަމުގައި ތިބެގެން ރަގަޅަށް ހުކުމް ނުކުރެވޭނެތީ... އެހެންވެ ނިޒާމު ގާއިމުކޮށްފައިވަނީ ދަށުކޯޓުގެ ހުކުމް މަތީ ކޯޓުން ރިވިއުކުރާގޮތަށް..\nޖޭ އެސް ސީން ކޯޓުގެ ގާޒީން ކުރާ ހުކުމާއި ގުޅިގެން އަދަބު ދީ ހާޒިރުކޮށް މައްސަލަ ބެލުމަކީ މުޅި ކޯޓު ނިޒާމު ފުޑާލުން ކަމަށް ބެލެވެނީ\nމިއީ ޑިމޮކްރެޓިކް އޭކިޔާފައި ކުރަން ހެޔޮވާވަރުގެ ކަމެއް ނޫން.. ގާޒީއަކު ނިޒާމުން ބޭރުވެއްޖެ ނަމަ އެމައްސަލަ ބެލިޔަސް.. ކުރާ ހުކުމާއި ގުޅިގެން އިރު އިރު ކޮޅާ ޑިސްޕްލިނަރީ މައްސަލަ އޭ ކިޔާފަ ބިރު ދެއްކުމަކީ ގާނޫ ނީ ނިޒާމާއި ބީރައްޓެހި އަދި\nއަދުލު އިންސާފު ފުޑަިއލުމުގެ ހަޑި ހުތުރު ޢަމަލެއް


Zikura miskithuge mahsala: Ehbasvun uvaalee gaanoonee lafaa aa hilaafah! | Jazeera\tޒިކުރާ މިސްކިތުގެ މައްސަލަ: އެއްބަސްވުން އުވާލީ ގާނޫނީ ލަފާއާ ހިލާފަށް! - Jazeera\nޒިކުރާ މިސްކިތުގެ މައްސަލަ: އެއްބަސްވުން އުވާލީ ގާނޫނީ ލަފާއާ ހިލާފަށް!\nނާޒިމް ހަސަން October 6, 2020 59 views0\nޒިކުރާ މިސްކިތް 10 ބުރިއަށް އިމާރަތްކުރުމަށް ކުރީގެ ސަރުކާރުން އެސްޖޭ ކޮންސްޓްރަކްޝަނާ ހަވާލުކުރުމުގެ އެއްބަސްވުން އިސްލާމިކް މިނިސްޓްރީއިން އުވާލީ އެޓާނީ ޖެނަރަލްގެ އޮފީހުގެ ގާނޫނީ ލަފާއާ ހިލާފަށްކަން ހާމަވެއްޖެއެވެ.\nމިކަން ހާމަވެފައިވަނީ އެޓާނީ ޖެނަރަލްގެ ލަފާ އާންމުވުމާއެކުއެވެ. މި ސަރުކާރު އައުމާއެކު ކުރީ ސަރުކާރުގައި ޒިކުރާ މިސްކިތް ހަވާލު ކުރުމަށް ހަދާފައިވާ އެއްބަސްވުމާ ގުޅޭ ގޮތުން އެޓާނީ ޖެނަރަލްގެ ލަފާ ހޯދިއެވެ. އަދި އޭގެ ފަހުން އެސްޖޭ ކޮންސްޓްރަކްޝަނާ ދެމެދު އޮތް އެއްބަސްވުން އުވާލިއެވެ.\nއެ އެއްބަސްވުމަށް ވާސިލްވުމުގައި ކޮރަޕްޝަނަށް މަގުފަހިވާ އަމަލުތަކެއް މިނިސްޓްރީއިން ހިންގާފައިވާ ކަމަށް ބުނެ، އޭރުގެ އިސްލާމިކް މިނިސްޓަރު ޒިޔާދު ބާގިރުގެ މައްޗަށް ދައުވާ ކުރަން ވެސް ވަނީ ފޮނުވާފައެވެ.\nއިސްލާމިކް މިނިސްޓްރީއިން ލަފާއަށް އެދުމުން އެޓާނީ ޖެނަރަލް ލަފާ ދެއްވާފައިވަނީ އެ މަސައްކަތް ދެ ފަރާތުން އެއްބަސްވެގެން ކުރިއަށް ގެންދިޔުމަށެވެ. ޒިކުރާ މިސްކިތުގެ މަސައްކަތް އެސްޖޭއާ ހަވާލު ކުރުމުގައި ގޯހެއް ނެތް ކަމާއި އެކަން ކޮށްފައި ވަނީ މާލިއްޔަތު ގަވާއިދާ އެއްގޮތަށް ކަމަށް އެ ލަފާގައިވެއެވެ.\nނަމަވެސް މިނިސްޓްރީއިން އެއްވެސް މަޝްވަރާއެއް ނެތި އެއްބަސްވުން އުވާލައި މަސައްކަތް، އެސްޖޭ ކުންފުނީގެ އަތުން ނެގިއެވެ. އެގޮތަށް އަމަލު ކުރީ އެސްޖޭއާއެކު އޮތް އެއްބަސްވުމަކީ ގާނޫނާ ހިލާފު އެއްބަސްވުމެއް ކަމަށް މިނިސްޓްރީއިން ބުނެއެވެ. ނަމަވެސް އެޓާނީ ޖެނަރަލްގެ ލަފާގައި އެ އެއްބަސްވުން ގާނޫނާ ހިލާފު ކަމަށް ބުނެފައެއް ނެތެވެ.\nއޭސީސީއިން ބެލި މައްސަލާގައި އެސްޖޭގެ މައްސަލަތަކެއް ފާހަގަކޮށްފައިނުވީ ނަމަވެސް އެ އެއްބަސްވުމާ ހަމައަށް މިނިސްޓްރީއިން ވާސިލްވީ ހުއްދަތައް ނުހޯދާ ކަމަށް ބުނެފައިވެއެވެ. ނަމަވެސް މިސްކިތުގެ މަސައްކަތް ކުރިއަށް ގެންދިޔިމަށް ރައީސް އޮފީހާއި އިކޮނޮމިކް އެންޑް ޔޫތު ކައުންސިލާއި ފިނޭންސް މިނިސްޓްރީގެ އިރުޝާދު އެ މަޝްރޫއުއާ ގުޅޭ ގޮތުން މިނިސްޓަރަށް ދެއްވާފައިވާކަން މިހާރު ވަނީ ހާމަވެފައެވެ.


ވެހިކަލް އިންޖީނު ބަދަލުކޮށް މަރާމާތުކޮށްދޭނެ ފަރާތެއް ހޯދުން\nހދ.ނޮޅިވަރަމު ކައުންސިލް އިދާރާގެ ބެލުމުގެ ދަށުގައިއޮތް Toyota Townace ވޭނުގެ އިންޖީނު ހަލާކުވެފައިވާތީ، މިހާރުހުރި ވައްތަރުގެ އިންޖީނެއް ހޯދައި ބަދަލުކޮށް، ވެހިކަލްގެ ބޮޑީ މަރާމާތުކޮށްދޭނެ ފަރާތެއް ހޯދުމަށް ކުރެވުނު ނަންބަރު (IUL)264/PRIV/2020/55 (21.07.2020) އިޢުލާންވަނީ ކޮންޓްރެކްޓަރ މަސައްކަތް ދޫކޮށްލުމުގެ ސަބަބުން ބާޠިލުވެފައެވެ. ވީމާ މި މަސައްކަތަށް ބީލަން ހުށަހެޅުމުގެ ފުރުސަތު އަލުން ހުޅުވާލަމެވެ .\n21 ޑިސެމްބަރ 2020 (ހޯމަ)\n30 ޑިސެމްބަރ 2020 (ބުދަ)\nމިބީލަމުގައި ބައިވެރިވާން އެދޭ ފަރާތްތަކުން، 2020 ޑިސެމްބަރ 14 އިން 2020 ޑިސެމްބަރ 20 އަށް ބަންދުނޫން ކޮންމެ ދުވަހަކު 09:00 އިން 13:00 އަށް ނަންނޯޓްކުރެއްވުން އެދެމެވެ.\nމިބީލަމާ ބެހޭގޮތުން އެއްވެސް ސުވާލެއްވާނަމަ 2020 ޑިސެމްބަރ 20 ވާ އާދީއްތަ ދުވަހުގެ 14:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nމި ބީލަމުގައި ބައިވެރިވާން އެދި ނަން ނޯޓްކުރައްވާ ފަރާތްތަކަށް، މި ބީލަމާއިގުޅޭ މަޢުލޫމާތު ކަރުދާސް މެއިލް ކުރެވޭނެ ވާހަކަ ދެންނެވީމެވެ. މަޢުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ.\n13 ޑިސެންބަރު 2020\nޕަބްލިޝްކުރި ތާރީޚު: 13 ޑިސެންބަރު 2020\nސުންގަޑި: 21 ޑިސެންބަރު 2020 1000\n- mauloomaathu karudhaas


Aniyaa aai ihumaaluge hayaathah hih dhathi nimumeh!\nއަނިޔާއާ އިހުމާލުގެ ހަޔާތަށް ހިތްދަތި ނިމުމެއް!\nއާފިޔާ މުހައްމަދު މަނިކު ހުކުމަށް ފަހު ޖަލަށް ގެންދަނީ -- އަހުމަދު އަޝްހާދު | އަވަސް\n"ޖެހި ޖެހީނުން މަރާލައި، ފޮށްޓަކަށް ލައި މޫދަށް އެއްލާލާށޭ." އެއީ އެންމެ ތިން އަހަރާއި ހަ މަހުގެ ތުއްތު ކުއްޖަކަށް ތަކުރާރުކޮށް ދިން ލާއިންސާނީ އަނިޔާތައް އެންމެ ގާތުން ފެނުނު އެކަކު ދިން ކަމަށް ބުނާ ހިޔާލެވެ. މަންމައެއްގެ ހިތުގައި އެ މައުސޫމް ފުރާނައަށް އޮތް ރުޅިވެރިކަމާއި ނަފުރަތު އެނގިހުރެ ދިން ހިތްވަރެވެ. އެކަހަލަ ކިތަންމެ މީހެކެވެ. އަނިޔާކުރާ މަންޒަރު ފެނުނު އެތައް ލޮލެކެވެ. ވޭނުން ފުރިގެން ބަނޑުންވެގެން ދިއަ ރުއިމާއި ކުކުރުމުގެ އަޑުތައް އިވުނު އަވަށްޓެރިންނެވެ. އެ ހުރިހާކަމެއް ނުފެންނަކަމަށް ހެދި ރަހުމަތްތެރިންނެވެ. މޫނު އަނެއް ފަރާތަށް ލައި، ކަންފަތުގައި އަތް އެޅި އާއިލާ މީހުންނެވެ. އޭގެން ވާހަކައެއް ފޯރި މަދު ފަހަރަކު، ރައްކާތެރިކަމެއް އަދި އެހީއެއް ނުވި މުއައްސަސާތަކެވެ.\nމައެއްގެ ދެ އަތުން ބަނޑުއަޅައިވިހޭ ތުއްތު ދަރިއެއްގެ ފުރާނަ ނަގާލުން އެއީ ހުވަފެނަކުންވެސް މީހަކު ނުދެކޭނެ ފަދަ ބިރުވެރި އަދި ހިތާމަވެރި ހާލަތެކެވެ. ކާންނުދީ، ބަރަހާނާ ހާލުގައި ނަޖިސްތަކާއެކު ގައިން ތާހިރުނުކޮށް ތިން އަހަރުގެ ދަރިފުޅު ބެހެއްޓުމަކީ "ބަސްނާހާތީ" އަދަބު ދިނުންކަމަށް ގަބޫލުކުރި މަންމަ އެކެވެ. އެ މައުސޫމު ކުއްޖާ ފެންނަ ކޮންމެ ފަހަރަކު ކޮންޓްރޯލް ނުވާ މިންވަރަށް ރުޅިގަނޑު ފަޅައިގެންދާތީ އެވެ. ލިބޭ ކޮންމެ ފުރުސަތެއްގައި ހަމަލާއެއް އަމާޒުކުރީ ރަހުމެއް ހަމްދަރުދީއެއް ނެތި އެވެ.\nމިއީ، އެއް ދުވަހު ހެނދުނު ހޭލައި، ތަޅުންގަނޑު މަތީގައި ނިންދަވާފައި އޮތް އަލަތު ދަރިފުޅު ގާގައި ކޮޅުފައިން ތަޅައި، ކަރުގާ ހިފައި މަރާލުމުގެ ވިސްނުން ސިކުނޑިއަށް ވެރިވެގެން ދިއަ މައެއްގެ ވާހަކަ އެވެ. އަމިއްލަ ދަރިފުޅު މަރަށް ތެޅި ތެޅި އޮއްވައި، ޖެހިގެން ހުރި ގޭގައި ޓީވީ ބަލަން އިނދެވުނު އަންހެނެކެވެ.\nއެވަގުތު އިބްތިހާލް ވަރަށް މަޑުމަޑުން މަންމާއޭ ކިޔާ ގޮވާލި\nއާފިޔާ މުހައްމަދު މަނިކު\nއެހެނަސް، އެފަދަ ރަހުމްކުޑަ ދަރަޖައަކަށް އެ މަންމަ ވެއްޓިގެން ދިއުމުގެ ކުރިން، އޭނާ އަކީ ވެސް އަންހެނެކެވެ. އެއް ޒަމާނެއްގައި ކުޑަ ކުއްޖެކެވެ. ކިޔަވަން ލޯބިކުރި ޒުވާނެކެވެ. އޭނާގެ މައުސޫމްކަން ފޭރިގަތީ ހަމަ މަންމަ އެކެވެ. އޭނާގެ މަންމަ އެވެ. އެތައް އަހަރެއް ވަންދެން ދޮން ބައްޕަގެ ޖިންސީ ޝިކާރައަކަށް ހެދިއިރު، އެ މަންމަ ހުރީ ބަލާށެވެ. ހިތްވަރު ދޭށެވެ. އެވަރުން ނުވެގެން، އެތައް ބަޔަކަށް ދަރިފުޅުގެ ހަށި ވިއްކީ އެވެ. ދެކޮޅު ހަދައިފިނަމަ، ތަޅައި އަނިޔާކުރި އެވެ. ހަމައެކަނި ފައިސާގެ ދަހިވެތި ކަމުގައި އެވެ. މިވެސް މަންމަ އެކެވެ.\nވަރަށް ރުޅި އާދޭ. ހިތަށް އަރާ ދޮންބައްޕަ މަރާލަފާނަމޭ ވެސް. އެގޮތަށް ހެދީމަ\nމަންމަގެ އަނިޔާތަކުން ސަލާމަތްވާން، އެކި ފަހަރު މަތިން ހިމާޔަތް ހޯދަން ދިއަ އާއިލާގެ އެހެން މީހުންގެ ކިބައިން ވެސް ތަކުރާރުވީ ހަމަ އެ އަނިޔާތަކެވެ. ވަޅިން ބިރު ދައްކައިގެން، އެ މައުސޫމް ޖިސްމުން އެދުން ފުއްދި އެތައް ބަޔެކެވެ. އޭރުވެސް ކުރަމުން ދިއަ އާދޭސްތަކުގެ އަޑުއަހާނެ މީހަކު ނެތެވެ. އެހީތެރިވެދީ، ރައްކާތެރިކޮށްދޭނެ އެންމެ އަތެއްވެސް ހިއްލައި ނުލި އެވެ. ކަމާބެހޭ އިދާރާތަކަށް ހުށަހެޅި މައްސަލަތަކުގެ އަދަދެއްވެސް ނޭނގެ އެވެ. ވީ އެއް ކަމެއްވެސް ނެތެވެ.\nއަދިއަދަށް ދާންދެން ވެސް އާފިޔާގެ ނަފްސަށް ލިބުނު އަނިޔާތަކަށް އިންސާފު ލިބިފައެއް ނެތް\nކްރިމިނަލް ކޯޓުގެ ގާޒީ މުހައްމަދު ސަމީރު\nއަނދިރި ހަޔާތެއްގެ ތެރެއިން އަނިޔާ އާއި ހިތްދަތިކަމުގެ ދުނިޔެއަކުން އުފަންވީ އިތުރު ފުރާނެ އެކެވެ. ބައްޕައަކީ ކާކުކަންވެސް ނޭނގޭ ފަދަ ނިކަމެތިކަމެކެވެ. ދުނިޔެއަށް ލޯ ހުޅުވާލުމުގެ ކުރިންވެސް އެ ތުއްތު ފުރާނަ ވަނީ މައެއްގެ ލޯބިން މަހުރޫމްވެފައި އެވެ. ރަހުމްކުޑަ ދޮން ބައްޕަގެ ދަރިއެއްކަން ގަބޫލުކުރެވޭތީ އެވެ. ރުޅި އަންނަނީ އެހެން ވީމަ އެވެ. މި ދަރިފުޅަކީ އެ ހިތްދަތި ދުނިޔޭގެ ރަމްޒެކެވެ. މުޅި އުމުރު ތަހައްމަލު ކުރި އަނިޔާތަކުގެ ދިރިހުރި ނިޝާނެކެވެ.\nދުނިޔެ މަތިން ފޫހިވެ، ގޮތް ހުސްވެފައި ހުއްޓާ އުއްމީދުގެ އަލިކަމެކެވެ. ފިރިއެއްގެ ލޯތްބާއި އަޅާލުމެވެ. މުޅި ހަޔާތް އެދެމުންދިއަ ރައްކާތެރިކަމާއި ހިމާޔަތެވެ. އެކަމަކު އިތުރު ދެ ދަރިންނާއެކު އުފާވެރި ހަޔާތެއްގެ އުއްމީދު ދެމިއޮތީ މަދު ދުވަސްކޮޅަކަށެވެ.\nކުރީގެ ބިރުވެރި އަދި ހިތްދަތި ހަނދާންތަކުން ދުރުވުމުގެ ފުރުސަތެއް މުޖުތަމައުއެއް ނުދިނެވެ. އަމާޒުކުރީ މަލާމާތާއި ފުރައްސާރަ އެވެ. އަލަތު ދަރިފުޅަކީ ދޮން ބައްޕަގެ ނިޝާނެއްކަން ތަކުރާރުކޮށް ހަނދާންކޮށްދިނީ އެވެ. އެތައް އަހަރެއްގެ އަނިޔާއިން ނަފްސުގައި ލާފައިހުރި ފާރުގަނޑުތައް އަނެއްކާވެސް ހިލުވާލީ އެވެ. ފަރުވާއިން މަހުރޫމްވެފައިވާ ނަފްސަށް ނަފަރަތު ވެރިވާން ހިތްވަރު ދިނީ އެވެ. އެ މުޑުދާރު ދޮންބައްޕާއާ ވައްތަރުކުރީ އެވެ. ބޮޑުވެގެން ދަރިފުޅުވެސް ދޮންބައްޕަހެން އަންހެނުންނަށް އަނިޔާކުރާނެކަމަށް ސިކުނޑީގައި ތަސައްވަރު ކުރުވީ އެވެ. އެންމެ ކައިރީގައި ތިބި މީހުންނެވެ. ގާތް ރަހުމަތްތެރިންނެވެ.\nއާފިޔާ އަށް ކުޑައިރުއްސުރެން ފެށިގެން ލިބުނު އަނިޔާތައް ބެލި، އިންސާފު ލިބިފައި ނެތުމަކީ އާފިޔާގެ ފުށުން މުހައްމަދު އިބްތިހާލަށް ލިބުނު އަނިޔާތަކަށް އިންސާފު ނުލިބެންވީ ސަބަބެއް ވެސް ނޫން\nއެ ހުރިހާ ކަމެއް އެނގޭ އެތައް ބަޔަކު ތިބިކަން އެ ބައެއްގެ އަމިއްލަ އިއުތިރާފުން ވަނީ ހާމަވެފައި އެވެ. އެކަމަކު އެއް ބަޔަކު އެކަން ސިއްރު ކުރީ އެވެ. އަނެއް ބަޔަކު ދިނީ ހިތްވަރެވެ. ބާކީ ތިބި މީހުން ކުރީ މަލާމާތެވެ. ޒަހަމްތައް ލޮލަށް ފެންނަން ހުރިއިރު، އެ ކުއްޖާ ރައްކާތެރިކޮށް ނުދިނީ އެވެ. މި ވާހަކަ ކުރިންވެސް އަޑުއިވިއްޖެ އެވެ. ހަމަ ފަރުވާކުޑަ އިހުމާލުގެ މާޒީ ތަކުރާރުކުރީ އެވެ.\nކޯޓުގެ ހުކުމަށް ފަހު އާފިޔާ ޖަލަށް ގެންދަނީ -- އަހުމަދު އަޝްހާދު | އަވަސް\nދެ ކޮއްކައަށް މަންމަގެ ލޯތްބާއި އަޅާލުން ފެންނަ ކޮންމެ ފަހަރަކު ކުރާނެ އަސަރު ހިތަށް ގެންނަންވެސް ނޭނގޭނެ އެވެ. އެ ތުއްތު ދަރިފުޅުގެ އެއްވެސް ކުށެއް ނެތެވެ. އޭނާއަށް އޮތީ އަނިޔާ އާއި ނަފުރަތުގެ މާޒީއަކުން އުފަންކުރުވި ހަޔާތެކެވެ. އަނިޔާވެރި ވޭންދެނެވި ތިން އަހަރެވެ. ލޯބިވާ މަންމަގެ ދެ އަތުންނެވެ. އަނިޔާ އާއި އިހުމާލުގެ ހަޔާތަކުން އުފަންކުރުވި ކުށްވެރިއެކެވެ. ރަހުމްކުޑަ ގާތިލެކެވެ.\nމުޅި ރާއްޖެ ސިއްސުވައިލި ރަހުމުކުޑަ މަރަށް، ހިތްދަތި ނިމުމެކެވެ. ގާތިލަކަށް އަދަބު ދެވިއްޖެ އެވެ. ގިނަ ބަޔަކަށް 20 އަހަރުވެސް މަދެވެ. ގޮވަމުންދަނީ މަރަށް މަރެވެ. އެކަމަކު އެ ބަޔަކަށް ސުވާލެކެވެ. ހިތްފަޅައިގެންދާވަރުގެ މި ހާދިސާގައި ވަނީ އެންމެ ކުށްވެރިއެއް ހެއްޔެވެ؟ ހަގީގީ އިންސާފު ގާއިމުވެއްޖެ ހެއްޔެވެ؟\nމޯލްޑިވްސް ޕޮލިސް ސާވިސް ކްރިމިނަލް ކޯޓް ޖިންސީ ގޯނާ + މުހައްމަދު އިބްތިހާލް މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން\nކުޑަ ކުއްޖަކަށް ޖިންސީ ގޯނާކުރި މައްސަލައެއް ބަލަނީ


ރައްޔިތުންނާ ގުޅުންހުރި ކަންކަމުގައި އަތޮޅު ކައުންސިލްގެ ކަންބޮޑުވުން ހާމަކުރުން\nFebruary 12, 2020 February 16, 2020 admin\nރައްޔިތުންގެ އަސާސީ ޚިދުމަތްތަކުގެ ތެރޭގައި ހިމެނޭ މައިގަނޑު ތިންކަމެއް ހއ. އަތޮޅުގައި ނުފެށި ލަސްވަމުންދާ މައްސަލަ ހއ. އަތޮޅު ކައުންސިލްގެ 142 ވަނަ ޢާންމު ބައްދަލުވުމަށް ހުށަހަޅައި އެކަމުގައި އަތޮޅު ކައުންސިލުން ކުރެވިދާނެ ކަމަކީ ކޮބައިތޯ ބެލުމުގެ ގޮތުން މަޝްވަރާ ކުރައްވައިފިއެވެ. މިގޮތުން ކުރެވުނު މަޝްވަރާގައި މެމްބަރުންގެ ކަންބޮޑުވުންތައް ހުރިމިންވަރު ބައްދަލުވުމުގައި ހާމަކުރެއްވިއެވެ.\nމި ބައްދަލުވުމުގައި މަޝްވަރާ ކުރެވުނީ ސަރުކާރުގެ ބޯހިޔާވަހި ކަމުގެ ވަޢުދު ތެރޭގައި ހިމެނޭ ހއ. އަތޮޅަށް ކަނޑައަޅުއްވާފައިވާ 1500 ހައުސިން ޔުނިޓް އެޅުން ލަސްވަމުންދާތީ ރައްޔިތުންގެ ކަންބޮޑުވުން އިންތިހާއަށް އޮތް މައްސަލައާއި، ރައީސުލް ޖުމްހޫރިއްޔާގެ ރިޔާސީ ވަޢުދުތަކުގެ ތެރޭގައި ހިމެނޭ ހއ. އަތޮޅު ހޮސްޕިޓަލްގެ ޚިދުމަތް އިތުރަށް ތަރައްޤީކޮށް ހޮސްޕިޓަލަށް ދިމާވެފައިވާ ޖާގައިގެ ދަތިކަން ހައްލުކުރުމަށްޓަކައި ޢިމާރާތް ކުރުމަށް ހަމަޖެހިފައިވާ އަތޮޅު ހޮސްޕިޓަލް ޢިމާރާތް ކުރުމުގެ މަސައްކަތް ނުފެށި ލަސްވާ މައްސަލައެވެ. އަދި މީގެ އިތުރުން ރާއްޖޭގެ ވަޒީފާގެ ބާޒާރަށް ނެރެން ހަމަޖެހިފައިވާ ހއ. އަތޮޅުގައި ރިސޯޓްގެ ގޮތުގައި ތަރައްޤީ ކުރުމަށް ހަމަޖެހިފައިވާ ރަށްރަށާއި ސިޓީހޮޓާ އެޅުމަށް ހަމަޖެހިފައިވާ ރަށްރަށުގެ ޢަމަލީ މަސައްކަތް ނުފެށި ލަސްވާ މައްސަލަވެސް ހިމެނެއެވެ.\nއަތޮޅު ކައުންސިލްގެ ބައްދަލުވުމުގައި މެމްބަރުން ދެއްކެވި ވާހަކަފުޅުގައި މި މައްސަލަތަކުގައި ރައްޔިތުންގެ ކަންބޮޑުވުން ހުރިމިންވަރާއި ސަރުކާރުން ރައްޔިތުންނަށް ވެފައިވާ ވަޢުދުތަކުގެ ތެރޭގައި ހިމެނޭ ހއ. އަތޮޅަށް ނިސްބަތްވާ އެއްވެސް މަސައްކަތެއް މި ވޭތުވެދިޔަ އަހަރާއި މިހިނގާ އަހަރުވެސް ނުފެށި ލަސްވާތީ އެކަމަކީ އަތޮޅު ކައުންސިލުން ނުހަނު ކަންބޮޑުވާ ކަމެއްކަމުގައި ވިދާޅުވިއެވެ.\nއަތޮޅު ކައުންސިލްގެ ބައްދަލުވުމުގައި މަޝްވަރާ ކުރެވުނު ކަންކަން ކުރިއަށް ގެންދެވުމަށް ކައުންސިލްގެ5މެމްބަރުންގެ އިއްތިފާގުން ފާސްކުރައްވާފައިވަނީ ރައްޔިތުންނާ ގުޅުންހުރި މި މައްސަލަތައް އަވަސްކޮށް ދެއްވުމަށް އެދި ސަރުކާރަށާއި ރައީސުލް ޖުމްހޫރިއްޔާގެ ސަމާލުކަމަށް ގެނައުމަށް އަތޮޅު ކައުންސިލްގެ ރަސްމީ ސިޓީ މެދުވެރިކޮށް ހުށަހެޅުމަށެވެ.\nމި ބައްދަލުވުން ވަނީ ފޭސްބުކް މެދުވެރިކޮށް ލައިވްކޮށްފައެވެ.\n← ތިންވަނަ ދައުރުގެ 142 ވަނަ ބައްދަލުވުން\nމީހުން މީހުންނަށްވާނީ މީހުން މީހުންނަށް ހެދީމައެވެ. →


Kobaa aa aharah hindhaalan buni bandu?\nފިރިހެނަކު އަމިއްލައަށް ބަނޑުން މިންބަލަނީ....\nކޮބާ އާ އަހަރަށް ހިންދާލަން ބުނި ބަނޑު؟\n13 ޖެނުއަރީ 2022 - 10:52:01\nބަނޑުލުމަކީ ކުރިންވެސް އަދި މިހާރުވެސް ގިނަބަޔަކު ތަހައްމަލް ކުރަމުންދާ އުނދަގުލެކެވެ.\nކޮންމެ އަހަރަކުވެސް ގިނަ ބައެއްގެ އަޒުމަކަށް ވަނީ ބޮޑުވެފައިވާ ބަނޑު ހިންދާލުން ކަމަށް ވާއިރު އެކަން ކާމިޔާބު ވެފައި ވަނީ ވަރަށް މަދު ބަޔަކަށެވެ. އާންމުކޮން ބަނޑުލާން ދިމާވާ މައިގަނޑު ސަބަބަކަށް ވެފައި ވަނީ ކުރަން ވާވަރަށް ކަސްރަތު ނުކުރެވުމާ، ކެއުމަށް ބަލަން ވާވަރަށް ނުބެލުމެވެ. މީގެ ތެރެއިން ގިނަ ބަޔަކީ އަދާކުރާ ވަޒީފާގެ ގޮތުން ކަސްރަތު ކުރަން ނުވަތަ އަމިއްލަ ހަށިގަނޑަށް ބަލަން ޖެހޭވަރަށް ނުބެލޭ މީހުންނެވެ. ނަމަވެސް ކަމެއް ހާސިލް ކުރަން ބޭނުންނަމަ އެކަމަށް ގަދައަޅާ މަސައްކަތް ކުރަންވާނެވެ.\nއާއަހަރަށް ބަނޑުހިންދާލުމަށް އަޒުމްކަންޑައެޅުން ރަނގަޅު\nއާ އަހަރެށް ފެށޭއިރު ސޯޝަލް މީޑިޔާގައި "އާއަހަރަށް ދުވަންދާން މިއުޅެނީ، އަހަރެން ބަނޑު ހިންދާނީ އައްނަ އަހަރު ، އަހަރެންވެސް އަދި ހިކޭނަން ، މީ އާ އަހަރާ ދިމާކޮށް ސޯޝަލް މީޑިޢާއިން ފެންނާނެ އާންމު ޕޯސްޓް ތަކެކެވެ. މި ގޮތަށް ޕޯސްޓް ޖަހާއިރު މި ކަން ކަން ކުރެވެނީ ކިތަށް މީހުއްނަށްބާވައެވެ. ހަށިގަނޑު ރީތި ބައްޓަމެއްގައި ބަހައްޓަން ކޮންމެ މީހަކުވެސް ބޭނުން ވެއެވެ. އެކަމަކު އެކަމަށް ކުރަން ޖެހޭ މަސްކަތް ކުރަންޖެހުމުން އެކަން އޮއްނަނީ ބޮޑު ކަމަކަށް ވެފައެވެ.\nއާ އަހަރަށް ހިންދާލަން އުޅޭ ބަނޑު މިއަހަރު ނިމެންވާއިރު ހިންދާލަން ހިނގާށެވެ. މި ކަމަށް ވަގުތު ހުސްކޮށް ،ގަދަ އަޅާ މަސައްކަތް ކުރަންވީއެވެ. ތި އަރާ ކޮފީތަށް އިހަށް މަޑު ޖައްސާލުމަށްފަހު ތި ބޮޑުވެގެން އުޅޭ ބަނޑު ހިންދާލަން ދުވަން ނުވަތަ ޖިމަށްދާން ފަށަން ހިނގާށެވެ. މީ ނަސޭހަތެށް ކަމަށް ބަލައި މިކަމަށް އަމަލުކުރަން ފަށަމާހެއްޔެވެ. ގައިމުވެސް ދެރަގޮތެއް ނުވާނެވެ. އެއީ ހަމަ ޔަގީނުންވެސް ވާނެ ކަމެށް ނޫނެވެ.


Valencia in Barca bali kohfi, Sevilla3vana ah\nވެލެންސިއާއިން ބާސާ ބަލިކޮށްފި\nގޯމޭޒް ލަނޑު ޖެހުމަށް ފަހު އުފާ ފާޅު ކުރަނީ\nވެލެންސިއާ އަތުން 2-0 ން ބަލިވެ، މީގެ ދެ ހަފުތާ ކުރިން ބާސެލޯނާގެ ކޯޗް ކަމާ ހަވާލުވި ކީކޭ ސެޓިއެން ބާސާގައި ފުރަތަމަ ފަހަރަށް ބަލި ވެއްޖެ އެވެ.\nމި ދެ ޓީމު މެޗަށް ނުކުތީ، ވެލެންސިއާގެ ސްޓައިކަރު ރޮޑްރިގޯ މޮރޭނޯއަށް ބާސާއިން ޝައުގުވެރިކަން ފާޅު ކޮށްފައި ވަނިކޮށެވެ. ލުއިސް ސުއަރޭޒްގެ މަގާމު ފޫބެއްދުމަށް ބާސާއިން ވަނީ ރޮޑްރިގޯއަށް ޝައުގުވެރިކަން ފާޅު ކޮށްފަ އެވެ. ވެލެންސިއާގެ ކޯޗް އަލްބަޓް ސެލަޑޭސް މެޗަށް ނުކުތީ ރޮޑްރިގޯ ބެންޗުގައި ބެހެއްޓުމަށް ފަހު އެވެ.\nމެޗުގައި ތަރި އަކަށްވީ، ވެލެންސިއާއަށް ދެ ލަނޑު ކާމިޔާބު ކޮށްދިން މެކްސީ ގޯމޭޒް އެވެ. ދެ ލަނޑު ޖެހުމުގެ ކުރިން އޭނާއަށް ވަނީ މެޗުގައި ލަނޑު ޖަހަން އެހެން ފުރުސަތެއް ވެސް ލިބިފަ އެވެ. ފުރަތަމަ ހާފުގައި ބާސާގެ ޕެނަލްޓީ އޭރިއާގެ ތެރެއިން ވެލެންސިއާގެ ހޯސޭ ލުއިސް ގަޔާއަށް ބާސާގެ ޑިފެންޑަރު ޖެރާޑް ޕީކޭ ފައުލު ކުރުމުން ވެލެންސިއާ އަށް ލިބުނު ޕެނަލްޓީ ފޮނުވާލީ ގޯމޭޒެވެ. އޭނާ ފޮނުވާލި ޕެނަލްޓީ ބާސާގެ ކީޕަރު އެންޑްރޭ ޓާ ސްޓެގަން ދިފާއު ކުރީ އެވެ.\nވެލެންސިއާގެ ފުރަތަމަ ލަނޑު، މެޗުގެ 48 ވަނަ މިނެޓްގެ ތެރޭގައި ބާސާގެ ގޯލަށް ވަނީ ގޯމޭޒް ފޮނުވާލި ބޯޅަ، ޑިފެންޑަރު ޖޯޑީ އަލްބާގެ ގައިގައި ޖެހިފައި މިސްރާބު ބަދަލުވެގެން ގޮސް ބައިކޮޅަށެވެ. ޓާ ސްޓެގަންއަށް ވެސް ހުރީ އެ ބޯޅައިގައި މިސްރާބު އޮޅިފަ އެވެ.\nއޭގެ ފަހުން، ބާސާއަށް ލިބުނު ހިލޭ ޖެހުން ކެޕްޓަން ލިއޮނަލް މެސީ ނުރައްކާތެރިކޮށް ފޮނުވާލުމުން ވެލެންސިއާގެ ކީޕަރު ޖައުމް ޑޮމިނިޗް ވަނީ ދިފާއުކޮށް ކޯނަރަކަށް ބޭރު ކޮށްލާފަ އެވެ. ވެލެންސިއާގެ ދެ ވަަނަ ލަނޑު ގޯމޭޒް ކާމިޔާބު ކުރީ 77 ވަނަ މިނެޓްގައި ފެރާން ޓޯރޭޒް ދިން ބޯޅަ އަކުންނެވެ.\nބާސާ މެޗުން ބަލިވުމުން، މިރޭ ރެއާލް ވަޔަޑޮލިޑް އާ ދެކޮޅަށް ކުޅޭ މެޗުން މޮޅުވެ ވާދަވެރި ރެއާލް މެޑްރިޑަށް އެއް ވަނައިގައި ތިން ޕޮއިންޓްގެ ލީޑެއް ނެގުމުގެ ފުރުސަތު ވަނީ ލިބިފަ އެވެ. ގްރަނާޑާގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި، ސެވިއްޔާ ވަނީ ތާވަލުގެ ތިން ވަނައަށް ޖެހިލާފަ އެވެ. ސެވިއްޔާގެ ލަނޑުތައް ކާމިޔާބު ކުރީ ލޫކް ޑި ޔޯންގް އާއި ނޮލީޓޯ އެވެ. އެތުލެޓިކޯ މެޑްރިޑް މިއަދު ލެގަނޭޒްއާ ދެކޮޅަށް ކުޅޭ މެޗުން މޮޅުވެގެން އަލުން އެ ޓީމަށް ތާވަލުގެ ތިން ވަނައަށް އެރޭނެ އެވެ.\nބާސެލޯނާ ސެވިއްޔާ މެސީ


މޭރީގެ މަރު: ލަމްހާގެ ބަންދަށް އިތުރު 10 ދުވަސް މޭރީގެ މަރު: ލަމްހާގެ ބަންދަށް އިތުރު 10 ދުވަސް\nމާވިންނާއި އެނާގެ ލޯބިވެރިޔާ ހަލީމަތު ލަމްހާ އަބްދުއްރަހްމާން.\nއައިޖީއެމްއެޗުގައި މަސައްކަތްކުރި ފިލިޕީންސް ނަރުހުގެ މަރުގެ މައްސަލައާ ގުޅިގެން ހައްޔަރުކުރި ޅ.ހިންނަވަރު މާފިނި ހަލީމަތު ލަމްހާ އަބްދުއްރަހްމާން ބަންދުގެ މުއްދަތަށް ކްރިމިނަލް ކޯޓުން އިތުރު 10 ދުވަސް ދީފިއެވެ.\nއައިޖީއެމްއެޗްގައި މަސައްކަތް ކުރަމުންދިޔަ މޭރީ ގްރޭސް ނަމަކަށްކިޔާ ފިލިޕީންސަށް ނިސްބަތްވާ ނަރުސް މިދިޔަ އަހަރުގެ އޮކްޓޯބަރު މަހުގެ 19ވަނަ ދުވަހު މަރުވުމާއި ގުޅިގެން އެ މައްސަލައިގައި ފުލުހުން އެންމެ ފުރަތަމަ ހައްޔަރުކޮށްފައި ވަނީ އޭނާގެ ފިރިމީހާ މާވިންއެވެ. އަދި މިމައްސަލައާ ގުޅިގެން ކޯޓު އަމުރެއްގެ ދަށުން ލަމްހާ ހައްޔަރުކުރީ މިދިޔަ އަހަރުގެ ޑިސެންބަރު މަހުގެ 16ވަނަ ދުވަހުގައެވެ. މިއީއޭނާގެ ބަންދުގެ މުއްދަތު ޖެހި3ވަނަ ފަހަރެވެ. މީގެ ކުރިން ލަމްހާގެ ބައްދަށް 15 ދުވަސް ދީފައި ވީނަމަވެސް މިފަހަރު ބަންދުގެ މުއްދަތު އިތުރުކޮށްފައިވަނީ 10 ދުވަހަށެވެ.\nމެރީގެ މަރުގެ މައްސަލާގައި މާވިން ލޯބީގެ ގޮތުން ގުޅިގެން އުޅޭ ދިވެހި ނަރުސް ލަމްހާ އަބްދުއްރަހްމާންގެ މައްޗަށް ވަނީ3ދަޢުވާއެއް އުފުލާފައެވެ. އެނާގެ މައްޗަށް ކުރަނީ އެނގިހުރެ މީހަކު މެރުމުގައި ބައިވެރިވުމުގެ ކުށުގެ ދަޢުވާއާއި، އެހެން މީހެއްގެ މުދަލެއްގެ މައްޗަށް ހުއްދަ ނޫން ގޮތެއްގައި ބާރު ހިންގުމުގެ ކުށުގެ ދަޢުވާއާޢި، ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ކުށުގެ ދަޢުވާއެވެ.\nހަލީމަތުގެ މައްޗަށް އުފުލާފައިވާ، އެނގިހުރެ މީހަކު މެރުމުގައި ބައިވެރިވުމުގެ ދަޢުވާ އޭނާގެ މައްޗަށް ކުރަނީ މޭރީ މަރާލުމުގައި އެހީތެރިވެދީ، މޭރީ މަރާލުމަށް ރޭވި ރޭވުމުގައި ބައިވެެރިވެ އެ އަމަލު ހިންގުމަށް މާވިންނަށް މަގުފަހިކޮށްދީފައިވާތީއެވެ.\nހަލީމަތު ލަމްހާގެ މައްޗަށް ކުރާ އަނެއް ދެ ދަޢުވާގައި ވަނީ އޭނާ ދިރިއުޅޭގެ ކޯޓު އަމުރެއްގެ ދަށުން ބަލާ ފާސްކުރިއިރު އޭނާގެ ކޮޓަރި ތެރެއިން އައިޖީއެމްއެޗްގެ ހުއްދައަކާ ނުލާ އެ ހޮސްޕިޓަލުން ބޭރަށް ގެންދިޔުން މަނާ އިންޖެކްޝަންތަކެއް ފެނިފައިވާކަމަށެވެ. އަދި ހޮސްޕިޓަލުން ބޭރަށް ގެންދިޔުން މަނާ ބޭސްތަކެއްވެސް ލަމްހާގެ ކޮޓަރިން ފެނިފައިވާކަމަށްވެސް އެ ދައުވާގައިވެއެވެ.\nލަމްހާގެ މައްޗަށް އުފުލާފައިވާ3ދައުވާ ސާބިތުވެއްޖެނަމަ މަދުވެގެން6އަހަރާއި5މަސްދުވަހުގެ ޖަލު ހުކުމެއް އަންނާނެއެވެ.


SunOnline: Vaccine ge kaamiyaabee aa gulhigen Israel in furabandhuge fiyavalhuthah luikoffi\nވެކްސިންގެ ކާމިޔާބީއާ ގުޅިގެން އިސްރާއީލުން ފުރަބަންދުގެ ފިޔަވަޅުތައް ލުއިކޮށްފި\nރުގިއްޔާ މުހައްމަދު މޫސާ 21 Feb 2021, 10:59\nއިސްރާއީލުން ވަނީ އެގައުމުގެ އާބާދީގެ 33 ޕަސެންޓު މީހުންނަށް ވެކްސިންގެ ދެ ޑޯޒް ޖަހާފަ -- ފޮޓޯ: އޭޕީ\nގުދުސް (ފެބްރުއަރީ 21): އިސްރާއީލުގެ ކޮވިޑް-19 ވެކްސިން ޕްރޮގްރާމްގެ ކާމިޔާބީއާ ގުޅިގެން އެގައުމުން ފުރަބަންދުގެ ފިޔަވަޅުތައް ލުރި ކުރަން ފަށައިފި އެވެ.\nދުނިޔޭގައި އެންމެ ހަލުވި ކަމާ އެކު ކޮވިޑް ވެކްސިން ޖަހަމުންދާ ގައުމު ކަމަށްވާ އިސްރާއީލުގެ ހެލްތު މިނިސްޓްރީން ބުނި ގޮތުގައި އެގައުމުން މިހާރު ފުރަބަންދުގެ ފިޔަވަޅުތައް ލުއި ކުރަމުން ދަނީ "އާއްމު ދިރިއުޅުމަށް ރުޖޫއަ ވުމުގެ ފުރަތަމަ ސްޓޭޖުގެ ގޮތުގައި" އެވެ.\nއިސްރާއީލުގައި ކޮވިޑްގެ ކޭސްތައް އިތުރުވުމުން އެގައުމު ތިން ވަނަ ފަހަރަށް ފުރަބަންދު ކުރީ ޑިސެމްބަރު 27ގަ އެވެ. އަދި މިއަދުން ފެށިގެން ލުއި ކުރާ ފިޔަވަޅުތަކުގެ ދަށުން ފިހާރަތަކާއި ލައިބްރަރީތަކާއި ދާރުލްއާސާރުތައް ހުޅުވޭނެ އެވެ.\nމީގެ އިތުރުން ޖިމާއި ހޮޓަލާއި ސިނަމާ ފަދަ ތަންތަން ހުޅުވާލި ނަމަވެސް އެ ތަންތަނަށް ވަދެވޭނީ ވެކްސިންގެ ދެވަނަ ޑޯޒް ޖަހާފައިވާ މީހުންނަށާއި ކޮވިޑުން ރަނގަޅުވުމަށް ފަހު އަދި ވެކްސިން ޖަހަން ޝަރުތު ހަމަ ނުވާ މީހުންނަށެވެ. އަދި އިސްރާއީލުން ވަނީ އެމީހުންނަށް ވެކްސިން ޖަހާފައިވާކަން ސާބިތުކޮށްދޭނެ އެޕެއް ތައްޔާރުކޮށްފަ އެވެ.\nއެ ފިޔަވަޅުތައް ލުރި ކުރި ނަމަވެސް އިސްރާއީލުގައި މާސްކު އަޅާ، ގައި ދުރުކަން ބަހައްޓަން ޖެހޭނެ އެވެ. އަދި އެގައުމުގެ އެއާޕޯޓާއި ބޯޑަރުތައް އޮންނާނީ އަންނަ މަހުގެ ހަޔެކާ ހަމަޔަށް ބަންދުކޮށްފަ އެވެ.\nއިސްރާއީލުގެ އާބާދީގެ 49 ޕަސެންޓަށް ވުރެ ގިނަ މީހުންނަށް މިހާރު ކޮވިޑް ވެކްސިން ޖަހާފައިވާ އިރު އޭގެ ތެރެއިން 33 ޕަސެންޓު މީހުންނަށް ވަނީ ވެކްސިންގެ ދެ ޑޯޒް ޖަހައިފަ އެވެ.\nއިސްރާއީލުގެ ހެލްތު މިނިސްޓްރީން އިއްޔެ ބުނި ގޮތުގައި ކޮރޯނާވައިރަހުގެ ސަބަބުން ބަލިވުމުގެ ފުރުސަތު ފައިޒާ ވެކްސިން ޖެހުމުން 95.8 ޕަސެންޓު ދަށްވާ ކަމަށް އެގައުމުގައި ހެދި ދިރާސާއަކުން ވަނީ ދައްކާފަ އެވެ. އަދި ހުން އައުމާއި ނޭވާލުމުގެ މައްސަލަތައް ޖެހުން ހުއްޓުވުމުގައި ވެކްސިން 98 ޕަސެންޓު ކާމިޔާބު ކަމަށްވެސް އެ ދިރާސާއިން ދޭހަވި އެވެ.\nއިސްރާއީލުގެ ބޮޑުވަޒީރު ބެންޖަމިން ނަތަންޔާހޫ ވަނީ ކުރިއަށް އޮތް ދެ ހަފްތާ ތެރޭ އެގައުމުގެ 50 އަހަރުން މަތީގެ 95 ޕަސެންޓު މީހުންނަށް ވެކްސިން ޖަހައި ނިމޭނެ ކަމަށް ލަފާ ކުރައްވާފަ އެވެ. އަދި އެގައުމުގައި މަސައްކަތް ކުރާ ފަލަސްތީނުގެ 100،000 މީހުންނަށް ވެކްސިން ޖަހައި ދިނުމަށް އެގައުމުގެ ހެލްތު މިނިސްޓްރީން ވަނީ ފަލަސްތީނުގެ ހެލްތު މިނިސްޓްރީއާ އެކު އެއްބަސްވުމެއް ހަދާފަ އެވެ.\nމީގެ އިތުރުން އިސްރާއީލުން ހިސާރުކޮށްފައިވާ ޣައްޒާއަށް ވެކްސިން ވެއްދުމަށް އެގައުމުން ފުރަތަމަ ހުރަސް އެޅުމުން، އެގައުމަށް ފާޑު ކިޔުންތައް އަމާޒުވެފައި ވަނިކޮށް މިދިޔަ ހަފްތާ ތެރޭ ޣައްޒާއަށް ވެކްސިންގެ ޝިޕްމެންޓު ވައްދަން ވަނީ ފުރުސަތު ދީފަ އެވެ. އެގޮތުން ޣައްޒާއަށް ގެންދަނީ ރަޝިއާގެ ސްޕަޓްނިކް ފަހެއް ވެކްސިންގެ 2،000 ޑޯޒް އެވެ.\nފަލަސްތީނުގެ ސަރުކާރުން ދަނީ ކޮވިޑް ވެކްސިން އުފައްދާ ކުންފުނިތަކާ އެއްކޮށް އެއްބަސްވުންތައް ހަދައިގެންނާއި ޑަބްލިޔުއެޗްއޯގެ ކޮވެކްސް ޕްރޮގްރާމް މެދުވެރިކޮށް ވެކްސިން ހޯދުމަށް މަސައްކަތް ކުރަމުންނެވެ. އަދި އެ ސަރުކާރުން ވަނީ ފަލަސްތީނުގެ 70 ޕަސެންޓު މީހުންނަށްވާ ވަރަށް އަންނަ މަހުގެ މެދުތެރޭގައި ވެކްސިންގެ ޑޯޒްތައް ލިބޭނެ ކަމަށް ބުނެފަ އެވެ.


BREAKING: Addu Ah Varah Bodah Raalhu Araifi - Vaguthu\nއައްޑޫ ސިޓީ މަރަދޫ ފަތާ ޓްރެކް ސަރަހައްދު-- ފޮޓޯ: މީސްމީޑިއާ\nރާއްޖޭގެ ކަނޑު ގަދަވުމުގެ ސަބަބުން އައްޑޫގެ ބައެއް ހިސާބުތަކަށް ވަރަށް ބޮޑަށް ރާޅު އަރަން ފަށައިފިއެވެ.\nއައްޑޫ ސިޓީގައި އެންމެ ބޮޑަށް ރާޅު އަރާފައި ވަނީ އައްޑޫގައި ގުޅިފައި އޮންނަ މަރަދޫ އާއި ފަޅުރަށް ގުޅޭ ސަރަހައްދު ފަތާ ޓްރެކް ސަރަހައްދު ފުއްޓަރު ފަރާތުންނެވެ.\nއެ ސަރަހައްދަށް ރާޅު އަރަން ފަށާފައިވަނީ މިއަދު ހެނދުނު 8 ޖަހާއެހާކަންހާއިރު ކަމަށް މައުލޫމާތު ވަނީ ލިބިފައެވެ. އެ ސަރަހައްދަށް ރާޅު އެރުމުގެ ސަބަބުން ތާރު މަގުގައި ފެންބޮޑުވެ އެ ސަރަހައްދުން ދުއްވާ އުޅަނދުތަކަށް ދަތުރު ނުކުރެވޭ ގޮތް ވަނީ ދިމާވެފައެވެ.\nVideo: Addu Ah Varah Bodah Raalhu Aranee\nPosted by Vaguthu on Friday, July 10, 2020\nމީގެ އިތުރުން، އައްޑޫ ސިޓީ ހިތަދޫ އާއި ފޭދޫ އަށްވެސް ދަނީ ރާޅު އަރަމުންނެވެ.\nAddu Hithadhoo ah udha aramun dhanee @EPAMaldives @NDMAmv pic.twitter.com/sg6laGwSN7\n— Addu -X- Files (@adduXfiles) July 10, 2020\nއައްޑޫގެ ބައެއް ރަށްތަކަށް ރާޅު އަރާ މަންޒަރު ފެންނަ ވީޑިއޯތައް މީސް މީޑިއާގައި ދަނީ ދައުރުވަމުންނެވެ.\nAddu maradhoo ah aadhayaa khilaafah udha araifi @EPAMaldives@NDMAmv@Raajje_tv@avasmv@MvSpokesperson @presidencymv\nlet's help pic.twitter.com/jYxcMp5iAe\nރާއްޖޭގެ އެކި ހިސާބުތަކަށް ރާޅުގެ އަސަރު ކުރަމުން އަންނައިރު، މެޓް އޮފީހުން މިއަދު ވަނީ ގއ. އަތޮޅުން ފެށިގެން އައްޑޫ އަތޮޅާއި ހަމައަށް ރާޅު އަރާނެ ކަމަށް ލަފާކޮށް ރީނދޫ ސަމާލެއް ނެރެފައެވެ.\nAddu ah udha aramun dhanee. Mee Maradhoo aai vee kolhun negifaivaa manzarei. Aamun ge gedhoraai mudhalah vamun dhaa gellun tha kuda kurumah eheetherikan beynun vey. @PoliceMv @MNDF_Official @MariyaDidi pic.twitter.com/IaAWTY7yXw\n— Ali Nizar (@DhekunuNizar) July 10, 2020\nމެޓް އޮފީހުން ވިދާޅުވީ، ދެކުނު އިންޑިއާ ކަނޑުގައި އުފެދިފައިވާ ދިގު ބާނިތައް ރާއްޖެއަށް ފޯރާނެ ކަމަށާއި މިކަމުގެ ސަބަބުން ކުރިއަށް އޮތް3ދުވަހު ދެކުނާއި މެދު ރާއްޖެތެރޭގެ ބައެއް ހިސާބުތަކަށް ރާޅު އެރުމުގެ ފުރުސަތު ބޮޑުކަމަށެވެ.\nޖުލައި 10, 2020 19:00\nމާމިގިލިއަށް ވެސް ވަރަށް ބޮޑައް އުދައެބަ އަރާ.\nޖުލައި 10, 2020 23:17\nއަރާޅެ އަރާޅެ އުޅެވޭ ގޮތެއް ނޭނގޭ\n# ގައުމުގެ ހާލަތު\nޖުލައި 12, 2020 21:15\nނުވާން ހުންނަ ކަންތައްތައް ވެސް ވާނެ އުޅެވޭ ގޮތެއް ނޭނގޭ މާމިގިލި އަކަސް ކޮންމެ ތަނަކަސް\nޖުލައި 10, 2020 19:06\nޢަދިވެސް ހޭލާކަށްނުވޭތަ ދިވެހިން ހާދަބޮޑު އިންޒާރެކޭ މިއީ ވިސްނާބަޔަކައް އިބުރަތެއް\nޖުލައި 11, 2020 00:36\nމަމެން ކީއްތަ ކުރަންވީ މިތިބީ ގޭގައޭ މާސްކު އަޅައިގެން\nޢަދިވެސް ޖާހިލުކަމާއެކު ރޭޕާ،ވައްކަމާ،ނާއިންސާފާ،އޮޅުވާލުމާ (ފަސާދަ).ކުރުމައިގެން އުޅެވޭތޯ ބަލާ...70 ޕަސެންޓް އައްޑޫ މީހުން ދިން ވޯޓުން އައްޑުއަށް ވީ ކަމެެއް އެބަ ފެނޭތަ؟ކޮބާ ސޯބެ މިއަދު ހަތަރުދަމު ވެސް އޮތީ ގޭގަ...ކަލޭމެން ހޭވެރިކަން ވާ އިރު ވަގުތު އޮންނާނީ ފާއިތުވެފަ....\nޖުލައި 11, 2020 07:51\nމީ ދުނިޔޭގެ ޤާނޫނަކީ، ރާއްޖޭގެ ޤާނޫނު ހަދާ ކޮމެޓީ ކޮބާ ކުރީސަރުކާރުނަމަ މިވެރިން ދައްކާފަ ނުދައްކާނެ ވާހަކައެއް ނޭނގެއި